
M, Auguste Benoît^ conseiller en retraite à la 
Cour de Paris, avait préparé ce recueil et allait 
le livrer à V impression^ lorsque la mort est venue 
le surprendre au mois d'août 188 3. Enfant du 
Fore\^ M. Benoit avait consacré ses derniers loi- 
sirs à ce travail qui complétait Vensemble de ses 
travaux sur les poètes Foré:{iens. 

Depuis la dernière étude publiée par lui sur 
le poète Jean Palerne^M. Benoît avait eu la bonne 
fortune de recevoir à titre gracieux un manus- 
crit , — inconnu jusqu'alors et retrouvé par 
hasard, — oîi sont transcrites plusieurs pièces 
du poète; c'est ce manuscrit que M. Benoît avait 
préparé, el: que sa famille fait éditer aujourd'hui 
pour rendre hommage au vœu exprimé par le 
défunt. Cette publication est précédée d'une notice 
due à Af. Benoît, comme lui sont dus aussi l'éta- 
blissement du texte et les notes. 

II 

Jean Palerne n'a pas seulement employé ses 
loisirs à voyager à Tétranger et à rédiger le récit 
de ses pérégrinations lointaines. Il était poète. Qui 
ne Pétait alors, ou du moins qui ne croyait Tétre ! 
La jeunesse étant Tâge des vers et des amours, 
Palerne se sera certainement mis à rêver et à 
rimer avant de partir pour TOrient; et ce n'est pas 
le soleil de cette magnifique contrée qui aura éteint 
en lui les inspirations de la Muse. 

Nos lecteurs ne s'étonneront donc pas si nous 
disons que Palerne, tout jeune qu'il était, a réuni, 
en un recueil manuscrit, la matière d'un volume 
composé principalement de poésies diverses, tant 
en français qu'en autres langues méridionales, 
d'origine latine. Nous nous bornons, quant aux 
pièces en langues étrangères, à en donner le titre. 
En effet, il n'est pas vraisemblable que notre poète 
en soit l'auteur ; et puis, notre tâche est déjà assez 
lourde pour un septuagénaire à qui il reste plus de 
bonne volonté que de forces K 

I. Le Stéphanois Marcellin Allard, auteur de La Gau^tte Fran- 

Nous n'hésitons pas à affirmer que notre recueil 
est Tœuvre de noire compatriote Palerne. En effet, 
la signature Palerne se voit en diverses pages du 
manuscrit, notamment au recto du premier feuillet 
tenant lieu de titre, on y lit encore fréquemment, 
avec certaines variantes, et même, une fois, au- 
dessus de la signature Depalerne (en un seul mot), 
le distique. final du volume des Pérégrinations : 

Celuy qui, par deuxfqys, a évité naufrage. 
Il n'y doit jamais plus retourner, s'il est sage. 

Et qu'on n'objecte pas que ce distique n'exprime 
qu'une vérité générale à l'endroit de tous les voya- 
geurs d'outre-mer; car il est une fois revêtu de 
cette forme, essentiellement personnelle : 

Si, par deux foys, fay évité nauffraige, 
Je n^y doibs[ plus retorner, si suis saige. 

Voilà qui serait bien suffisant pour justifier 
notre opinion; mais le verso d'un feuillet rend la 
lumière encore plus éclatante. On y voit, en effet, 
ainsi disposés : 

çoise (Paris, 1604), se montre presque autant versé que son compa- 
triote et contemporain Jean Palerne, dans les langues méridionales, 
auxquelles il emprunte un grand nombre de proverbes. 



c de chevalier; — Trois croissants entrelaças; 
nés de Palerne : D'or au paon rouant d'azur. 



Et ces armes sont dessinées au milieu de ce dis- 
lique, dont elles partagent les hémistiches : 



Quant aux rrois croissants entrelacés, ils peuvent 



e un souvenir du voyage en Orient, comme le 
:urban qui paraît coiffer la signature Depaleme, 



t^^fjrnc f 



au bas d'une page qui commence par une pièce de 
de vers italienne, intitulée : SoXto il ritratto de 
Solimano, imperator de Tiirchi; mais ils étaient, 
en ce temps-là, un ornement fréquent dans le 
Forez. En effet, nous avons vu à Saint-Êtlenne, 
sur la place Grenetie, une antique maison dont 
une pierre présentait les trois croissants sculptés 
en relief. 

Paterne a écrit sur son feuillet de titre : Paris, 
au moys d'octobre 1 579 ; et cette date est précédée 
et suivie de sa signature. En outre, dans le cours 
du manuscrit, trois pièces portent les dates de 1 576, 

i577 ^^ 1587. Or, n'oublions pas que sa courte vie 
s'est écoulée tout entière entre les années i557 
et 1592. 

Notre manuscrit ayant évidemment Jean Palerne 
pour auteur, nous avons à dire brièvement en quoi 
il consiste. 



III 



La poésie est le bagage principal de Jean Palerne. 
Non content de réunir les produits de sa muse, il 
a fait preuve de goût, de bonne confraternité et de 
modestie, en y joignant des pièces de quelques-uns 
de ses contemporains, tels que le cardinal Duper- 
ron, M. de Lyon, de Bussy, M. de Sandray, et les 
poètes Philippe Desportes, Amadîs Jamyn et 
Pierre de Ronsard. 

En nommant lui-même, pour chaque emprunt, 
Tauteur de la pièce, Palerne nous avait autorisé à 
croire que toute pièce, restée anonyme dans son 
recueil, était son œuvre personnelle; mais c'était 
une erreur de notre part. En effet, dans une char- 
mante pièce anonyme sur Avrils nous avons 
reconnu une œuvre d'Amadis Jamyn. 

On comprendra que nous n'ayons pu rechercher 
chacune des pièces anonymes parmi les nom- 
breuses productions poétiques de l'époque. Cette 
tâche eût été d'autant plus longue et difficile, que 
plusieurs des poètes contemporains n'ont pas eu 
l'honneur d'une édition complète^ et qu'il eût fallu 
nous mettre à la piste de leurs œuvres éparses dans 
les compilations qui ont pu nous les conserver. 

Nous sommes disposé à croire que les pièces 
n'appartenant pas à Palerne, bien qu'il les ait 
transcrites, lui ont été communiquées en manus- 
crit avant toute impression. En effet, l'orthographe 
de notre manuscrit est plus ancienne que celle de 
ces mêmes pièces imprimées; et il y a même, dans 
le texte, des variantes. Pour que nos lecteurs en 
puissent juger eux^-mêmes, nous conservons le 
texte et l'orthographe du recueil de Palerne. 

A ne parler en ce moment que de Ronsard, 
Palerne lui a emprunté son imitation de TOde 
d'Anacréon : Amour piqué par une abeille. Cette 
pièce, du chef de la Pléiade française, est une para- 
phrase en dix quatrains. Or, nous n'en trouvons, 
dans le manuscrit de Palerne, que les quatrains 
VI, VII, et VIII, qui commencent au recto d'un 

feuillet, les cinq premiers quatrains ayant disparu 
avec le feuillet précédent, au verso duquel ils 
étaient écrits, et Palerne n'ayant pas reproduit les 
deux derniers (ix et x), sans doute parce qu'ils 
n'étaient pas encore composés. 

Cette imitation par Ronsard est restée inconnue 
à la savante helléniste. M"® Dacier ( née Anne Le 
•Fèvre), qui, en 1699, ne citait que la traduction 
des Œuvres d'Anacréon, par Remy Belleau i, et en 
portait ce singulier jugement : « Outre que sa tra- 
ct duction est en vers, et par conséquent peu fidèle, 
« elle est en si vieux langage qu'il est impossible 
« d'y trouver aucun agrément ^ ». 

Nous ne pouvons résister au désir de reproduire 
ici l'imitation de Belleau, si peu goûtée par 
M™« Dacier. 

D'AMOUR PICQUÉ D'UNE MOUCHE A MIEL 

ODE 

« Amour ne voyoit pas enclose 
Entre les replis de la rose 

1. Voyez ce que nous avons dit de Ronsard et de son ami Remy 
Belleau, dans notre Notice sur Jean Le Bon, p. xxvi etxxxv. — Paris, 
imprimerie Quantin, 1879. 

2. Les Poésies d'Anacréon... traduites... par M'"» Dacier... — 
Amsterdam, Marret, 1699, in- 12. 

Une mouche à miel, qui soudain 
En Pun de ses doigs le vint poindre; 
Le mignon commence à se plaindre, 
Voyant enfler sa blanche main. 
Aussitost à Venus la belle 
Fuyant, il voile à tire d'œlle, 
Mère, dit-il, c'est fait de moy, 
C'en est fait, et faut qu'à ceste heure 
Navré jusques au cœur je meure, 
Si secouru ne suis de toy. 
Navré je suis en ceste sorte 
D'un petit serpenteau, qui porte 
Deux ailerons dessus le dos. 
Aux champs une abeille on l'appelle : 
Voyez donc ma playe cruelle, 
Las ! il m'a picqué jusqu'à l'os. 
Mignon (dist Venus) si la pointe 
D'une mouche à miel, telle atteinte 
Droit au cœur (comme tu dis) fait. 
Combien sont navrez davantage 
Ceux qui sont espoincts de ta rage. 
Et qui sont blessez de ton trait ? * » 

On sera peut-être bien aise de trouver ici, 
non plus une imitation, mais une traduction 
récente de la même ode d^Anacréon, en petits 
vers de même nombre que l'original; elle est 

I. Remy Belleau, Les Odes d'Anacréon traduictes en françois, 

t. II, fol. 21, V». Paris, Gilles-Gilles, i585, in- 12. 

aussi remarquable pour son élégance que pour sa 
fidélité ï. 

L'AMOUR PIQUÉ 

L'amour ne vit pas, un matin, 
Dans une rose épanouie, 
Une blonde abeille endormie. 
Dont le dard lui piqua la main. 
Il pleure et s'enfuit vers sa mère, 
Criant dans sa douleur amère : 
« Hélas! Je meurs, je suis perdu! 
« Un petit serpent m'a mordu ; 
« Il a l'aile rose et vermeille; 
« Le laboureur le nomme abeille. » 
La belle Cypris lui répond : 
« Si d'une abeille l'aiguillon 

« 

« Peut faire ainsi verser des larmes, 
« Jouets de ton cruel plaisir, 
(( Juge quels maux doivent souffrir 
(c Ceux qiie tu blesses de tes armes. » 

A Texemple de ses célèbres compatriotes, les 
Foréziens Etienne du Tronchet et Honoré d'Urfé, 
qu^il ne nomme pas, Jean Palerne a composé en 
prose des Lettres amoureuses^ au nombre de cin- 
quante. Cette littérature, si en faveur en ce temps- 

I. Odts d'Anacréotif traduites en vers par Henri Vasseron. — 
Paris, Jouaust, 1875, in- 18. 

là, étant, avec raison, tombée en un complet dis- 
crédit, nous ne reproduirons qu'une seule de ces 
lettres, la dernière. Cest, en effet, d'un style 
guindé, quintessencié, où la passion et même l'es- 
prit n'ont aucune part. Pendant le cours de cette 
correspondance, la noble dame perd son mari, on 
ne sait où ni comment; et l'amant console la veuve 
avec une sécheresse sans pareille. Du reste, il 
n'avance pas d'un cran dans ce cœur devenu libre. 
En un moment où il craint qu'elle se repente de 
lui avoir écrit, et avec un désintéressement cheva- 
leresque, il lui renvoie ses lettres, sans qu'elle lui 
ait demandé cet immense sacrifice. Il baptise sa 
dame du prénom de Magdeleine^ et il nous donne 
à entendre qu'elle a nom Le Gentil. De ces pré- 
nom et nom, composés ensemble de i8 lettres de 
l'alphabet, il tire cet anagramme placé dans la 
bouche de la dame et irrégulièrement composé 
de 22 lettres ( c'est-à-dire de 4 en plus O, M, M, E. ) 

Gentille Ge* me domine l'àme. 

Quant au chiffre des deux amants, il consiste 

I. Ge pour Je; licence grave nécessitée par l'absence du J dans 
les prénom et nom de la dame. 

en quatre lettres entrelacées P (Palerne), M (Mag- 
deleine), L (Le), G (Gentilhomme). 

Les lettres ont au moins le mérite d'être respec- 
tueuses. La dernière se termine ainsi : « Il n'y a 
« rien au monde que j'honore comme voz perfec- 
« tions, ma saincte Dame; et, s'il n'est ainsy, je 
« veulx, comme parjure, avoir le mesme payement 
« que Pluton donne aux siens. Adieu, l'âme de 
c( ma vie, » 

Un Sonnet à Magdelaine^ le Gentil (homme) 
qui vaut, à lui seul, les cinquante lettres ensemble, 
joue avec grâce sur le nom de la dame. 

A MAGDELEINE LE 

Pour bien louer ta gente gentillesse 
Et ton esprit geritillement subtil 
Et de ton corps subtillement gentil 
Le gént mainctien et la gentille adresse. 
Il conviendroit quhine langue maistresse 
Chantast Vhonneur de ton gent double fil, 
Qui, à demy, courbe en rond ton sourcil, 
OU Cupidon ses ambuscades dresse; 
Qu'elle chantast ces Indiens Joyaulxy 
Ces diamans, ces perles, ces couraulx 
Et ces rubis, dignes d'un gentilhomme 
Qui, eschauffé de ta pudicqite flamme, 

En repoussant de gente gentilhomme, 
Qu*ores tu es, te rendit g entilfemme. 

Jusque-là, tout est bien sî Ton veut. Mais com- 
ment concilier les hommages, les adorations de 
Palerne, avec les citations qu'il va nous fournir 
lui-même. 

Non amo, nec amor, nec amavi; 

Sed scio, si quis amet, uritur igné gravi * / 

Ma complaincte 

Nest que faincte; 

Ce sont fables, mes amours, etc. 

Si fay faict nouvel amour. 
Qu'on ne le trouve estrange, etc. 
De Magdelayne la beaulté 
M'a bien dix mille escus cousté. 
Paterne a faict un anagramme 
D'une qui a son cœur en don; 
S'il eust peu renverser sa dame, 
Il n'eust pas renversé son nom. 

Ce vilain quatrain est reproduit ici à la honte de 
Palerne et à l'honneur de Magdeleîne Le Gen- 
tilhomme, si celle-ci a réellement existé. 

I. Ce distique se lit au milieu de la page de titre du manuscrit, 
immédiatement au-dessous de Tanagramme de Magdeleine Le Gentil 
et du chiffre collectif des deux amants. 

Outre ses Lettres amoureuses^ Palerne a chanté 
Tamour en de nombreuses pièces en vers français, 
que nous reproduisons dans Tordre où il les a lui- 
même rangées. 

Son recueil contient deux lettres en prose à la 

Reine de Navarre^ auxquelles nous conservons 

leur place. 

Nous y trouvons également deux lettres sans 

date, précédées de ces mots : Par le Roy, 

Enfin, il y a deux autres lettres, dont Tune, au 
moins, est adressée au roi, par son frère. 

Notre poète n'a pas hésité à aborder courageu- 
sement la politique, un grand nombre de fois. On 
verra qu'il était royaliste, mais qu'il avait en hor- 
reur la coterie italienne et les mignons, et que, ce 
qu'il aimait avant tout, c'était la France. 

A cet égard, nous renvoyons le lecteur aux pièces 
suivantes : 

Par M. de Sandray, gentilhomme A uvergnat; 

Sonnet sur les jeunes guerriers; 

Flamans; 

Pasquins des Mignons de la Cour; 

Sardini et Gondi; 

Les guerriers, les impôts; 

Les nouvelles qu'on dit; 

Celluy qui, comme nous; 

Sur restai de la France; 

Sonnet de la Ligue; 

Aultre; 

Aultre à ceux de la sainte Ligue; 

Au s^ J, L, de Nougaret, duc d'Espernon; 

Sur la défaite des Reistres — i58y. 

Aux Politiques de Cour; 

Sonnet au Roy. 

Le Recueil de Jean Palerne, écrit sur papier in- 
folio et recouvert en parchemin, a subi, au dehors 
et surtout au dedans, non seulement les injures du 
temps, mais encore des mutilations volontaires 
consistant dans le retranchement, plus ou moins 
entier, çà et là, de plusieurs feuillets dont, en 
l'absence du numérotage par Tauteur, nous ne sau- 
rions déterminer exactement le nombre. 

La main qui a fort grossièrement relié en par- 
chemin notre précieux manuscrit a, par ignorance, 
partagé le volume en deux parties disposées tête- 
bêche. 

Dans la pâte du papier, nous avons remarqué 

un filigrane qui nous paraît représenter un écus- 
son avec les lettres J S. 

Sur le recto de la couverture, on lit, au milieu, 
la date de 1579, au-dessous de laquelle figurent, 
entrelacées, les trois lettres initiales M L G de 
Magdelaine Le Gentil, Au verso de cette même 
couverture est collé, sur le parchemin, un feuillet 
de papier blanc, très mince et déchiqueté par Phu- 
midité, mais où Ton peut encore lire, de haut en 
bas, les lignes suivantes : 

Gentille ge me domine Vâme, 

En l amour que Vhonneur conserve — je me réserve. 

Le cueur loyal, foy asseurée, 

Ung clou pousse le clou; ung mal, Vaultre malheur. 

Espoir nourrit ce que fortune tue. 

Amour me suit y Fortune me laisse. 

Fermeté et espérance me tiennent en patience. 

L'amour se loge en la teste et.., faict sa feste. 

On lit sur un autre feuillet de papier blanc, collé 
en dedans du parchemin, à la fin du volume : 

TEMPLE D'APOLLO 

Cognojrs toy mesme. 
(Dessin représentant une église de village.) 

Domus mea domus orationis mee vocabitur. 

Palerne (signature) 
1579. 

(Autre dessin représentant un navire.) 

Palerne (signature) 



Tout mutilé qu'il soit, la conservation du Re- 
cueil de Jean Palerne n'en a pas moins quelque 
chose de providentiel, pour ainsi dire. En effet, 
d'Orléans, où l'auteur, contrôleur des trésoriers 
généraux de France, est décédé en 1592, ce ma- 
nuscrit est revenu dans le Forez, berceau de son 
auteur, et il y est resté enfoui, à la campagne, dans 
un grenier, au milieu de liasses nombreuses d'une 
toute autre nature. C'est là qu'un heureux hasard 
l'a fait découvrir depuis peu, au moment où il 
allait être livré, avec de vieux papiers, à un mar- 
chand de chiffons; et il n'a pas tardé à se réfugier à 
Paris, dans notre bibliothèque forézienne. 

Touché du témoignage de confiance qui nous, 
fut donné en cette circonstance, nous y répondons 



22 — 



en donnant partiellement au recueil inédit de 
notre compatriote la publicité de la typographie 
dont il nous semble digne. Nous disons partielle- 
ment. En effet, d'une part (nous Pavons déjà dit), 
notre manuscrit a perdu, çà et là, en un temps ou 
en un autre, un grand nombre de ses feuillets; 
et, d'autre, part, nous négligeons certaines pièces, 
les unes comme insignifiantes ou malséantes, les 
autres comme écrites en langues étrangères. 

Nous nous sommes appliqué à conserver à Jean 
Palerne sa physionomie de la seconde moitié 
du seizième siècle. En conséquence, tout en nous 
abstenant très volontiers de reproduire les pièces 
obscènes ou ordurières, nous nous sommes gardé 
d'abuser des ciseaux de la censure. Que si, cepen- 
dant, des oreilles par trop timorées, blâmaient 
encore la hardiesse de nos citations, nous nous 
mettrions à couvert derrière l'irrécusable autorité, 
en cette matière, de deux membres de l'Académie 
française, décédés, l'un en 1781, l'autre en 1869. 
Le premier, de Lacurne de Sainte- Palaye, dit, en 
. son immense et savant Glossaire de la langue 
française (conservé en manuscrit à la Bibliothèque 
nationale) : « J'ay quelques fois écouté la repu- 

a gnance que j'avois à présenter des proverbes 
a grossiers, dont les images révoltent et dégoûtent ; 
« d'autres fois, j'ay cru pouvoir franchir les bornes 
« qu'elle sembloit me prescrire. » Le second aca- 
démicien, Sainte-Beuve, s'exprimait ainsi, en la 
Préface de son Tableau de la Poésie française 
au XVP siècle^ daté de 1828, et reproduit en 1843 : 
« J'ai le malheur de croire que la pruderie est une 
« chose funeste en littérature; et que, jusqu'à 
« l'obscénité exclusivement, l'art consacre et puri- 
« fie tout ce qu'il touche. » 

Nous croyons nous être montré plus réservé que 
Sainte-Beuve, et même que de Lacurne de Sainte- 
Palaye. 



PALERNE 

A PARIS AU MOYS D'OCTOBRE 

i579 



GeDtille, ge me domiae l'âme. 



Sed scio, si qiiis omet, iiiitur ijfne g 






Dieu 1 Que vous estes desdaigneuse ! 
Las ! Pourquoy Testes- vous si fort ? 
Vous m'estes par trop rigoureuse ; 
Sur ma foy, vous avez grand tort. 
Si la rayson le vous commande, 
Je veulx tout le mal endurer : 
N'est-ce pas une peine grande 
De languir, sans rien espérer ! 

Ferme amitié, parfaicte, je vous jure, 
A vous garder inviolablement ; 
Et me soubzmectz à tout cruel tourment. 
Lorsque mon cueur se trouvera parjure. 

Palerne a faict ung anagramme 
D'une qui a son cueur en don; 
S'il eust peu renverser sa dame, 
Il n'eust pas renversé son nom. 

Gentille, ge me domine Vâme. 

Si ta beaulté, d'honneur accompaignée 
Voulloit choisir un loyal serviteur, 
Je tascherois de faire compaignie 
A ta vertu, qui commande à mon cueur. 

J^ay, en mon cueur, gravé vostre figure ; 
Et (si au vif) Amour la y tira 
Qu'après mille ans, dedans ma sépulture, 
Parmi mes oz, vostre nom se lira. 

Donec extincta per te. 

Au ciel, ung Dieu; en terre, une maistresse. 

• 

Qui, par deux foys, a évité nauffraige, 
Il n'y doibt plus retorner, s'il est saige. 

Celuy qui, par deux fois, a évité naufFraige, 
Il n'y doibt jamais plus retorner, s'il est saige. 

Un bel sperar contra bassa fortuna. 

La belle mort toute la vie honore. 



LETTRES AMOUREUSES 

ET AULTRES 



SOMMAIRES ET TRANSCRIPTIONS 

1. — [Palerne] se plainct de sa dame, de ce qu'elle favo- 
rise un aultre que luy. 

2. — Il s'asseure sur la parole de sa maistresse et se 
soubsmect à sa volonté, à laquelle il désire obéir. 

3. — Il la prie excuser si, oultre son commandement, il 
luy escript, à cause de la grande affection. 

4. — Il la prie luy permettre de parler à elle, pour luy 
descouvrir quelque chose qu'il s*estoit réservé. 

5. — Il se soubzmect au jugement de sa dame, s'il luy 
avoit despieu. 

6. — Pour Toster du dpubte qu'elle pourroit avoir con- 
ceu de sa fidélité. 

7. — Il demande pardon de ce qu'il est, pour la seconde 
foys, entré en doubte qu'un aultre que luy fust aux bonnes 
grâces de sa dame. 

8. — Il lui escript le desplaisîr qu'il reçoit de son ab- 
sence. 

9. — Il se plainct de se voir payer d'un faulx prétexte. 

10. -:- Que l'ambiguïté de sa lettre l'a mis en doubte. 

11. — Il s'escuse, oultre la défonce de sa dame; il désire 
Tasseurer de sa fidélité. 

12. — Il la prie ne faire plus de doubte de son affection, 
et d'effectuer sa promesse. 

i3. — Il doubte que son âme soit plus heureuse, gar- 
dant les commandemens de Dieu, que là où elle est engai- 
gée et tend à plusieurs fins. 

14. — Il monstre le contentement qu'il a des lettres de 
sa dame, les yeulx de laquelle luy sont seul object. 

i5. — 11 accuse sa maistresse de ce que, comme luy, elle 
n'a du tout oblyé ce qui s'estoit passé entre eulx; et pour 
monstre qu'il ne se veult prévalloir de ses lettres, il les luy 
renvoyé toutes. 

16. — Il monstre que ce n'est pas assez de se dire amy en 
présence, qui n'en monstre aultant en absence; il demande 
la continuation des bonnes grâces de sa maistresse. 

17. — Il se plainct de ce que sa dame ne luy a escript, 
et du moyen qu'on luy a osté de luy escrire. 

18. — Il déclare n'estre aux bonnes grâces de sa dame 
que pour sa fidélité; il offre de la servir avec tout respect. 

19. — Il la supplie luy adresser ses commandements, si 
elle pense qu'il se soit oblié luy dédier quelque chose de 
plus. 

20. — Quoy qu'il s'asseure d'estre tenu pour serviteur, 
il ne laisse luy offrir, de nouveau, service. 

21. — Il se plainct de fortune qui l'a privé de la veue de 
sa dame; la prie de délivrer son prisonnier. 

22. — Le serviteur désireroit à sa maistresse pareil mes- 
contentement qu'il a de son absence; crainct d'estre puny, 
s'il falcifioit son serment. 

23. — Il croit que les paroUes de sa dame sont feinctes, 
et qu^elle dissimule pour l'esprouver. 

24. — Il se plainct de son dueil, cause de Tabsence de 
sa dame ; la suplie assister l'affligé ; se soumet aux 
tourments des réprouvez, plus tost que manquer de foy. 

25. — Il se plainct de ce que sa dame Ta prévenu, se 
plaignant de luy qui avoit occasion de commencer d'espé- 
rer luy faire cognoistre sa dévotion. 

26. — Il déclare estre obligé à sa dame, pour luy avoir 
remis sa faulte; la prie ne Tesloigner de ses grâces. 

27. — Le but de la présente tend à ce que sa dame ne 
pense point qu'il soit si traistre à soy-mesme de semer en 
champ infertille. 

28. — Il monstre comme la peine est allégée quand on 
y est résolu. Il ne la peult ofFencer qu'il ne TofFence pour 
s'y résouldre ; la prie d'adoucir la rigueur de ses comman- 
demens. 

29. — Il supplie sa maistresse l'escuser de ce qu'il luy 
commande. 

30. — Il se plainct du courroux de sa dame; on ne 
peult, dict-il, estre ofFencé de son vainqueur. 

3i. — Quand tous les hommes du monde le m'eussent 
juré... 

32. — Mon cueur, fléchissant le genoeil, je te demande... 

33. — Si je voullois entreprendre de vous discourir... 

34. — Madamoyzelle, j'ai reçeu la vostre du xi du pré- 
sent... 

35. — C'est à mon grand regret que... 

36. — J'ay veu le mescontentement que vous avez reçeu... 

37. — Désirant effectuer la promesse que je vous feis... 

38. — Madame, vous m'escrivez que mon malheur vous 
desplaît... 

39. — Un amant désespéré, écrivant à une gouvernante 
de sa maistresse. 

40. — Madaine, vous dictes plusieurs choses, en vostre 
deyiiére... 

41. — Il suffiroit bien que je vous aymasse comme je 
vous ay toujours aymé... 

42. — A une dame, Tadvertissant de patienter contre 
certains médisans d^elIe. 

43. — Consollation sur la mort de son mary. 
Madame, aujourd'huy un mien amy digne de foy, revenant 

de vostre maison, m'a bien au long informé du grand dueil 
que vous faictes par le trespas de feu Monsieur vostre mary 
qui est la cause que pensant en l'une et l'aultre fortune vous 
rendre partie de mon debvoir, j'ay longuement doubté si, 
vous escrivant, j'userois de consollation ou répréhention, 
ou bien si je ferois mieulx à me resjouyr seullement de voz 
larmes, mais encor de voz trop molles et délicattes céré- 
monies. Enfin je me suis résolu de vous escrire, famillière- 
ment et sans respect, tout ce qui me viendroit en fantasie, 
m'asseurant que le prendrez en bonne part, si vouliez co- 
gnoistre mon intention; ou sinon ceste lettre servira au 
moins d'argument suffisant pour vous revencher et trou- 
ver aultant à redire en l'office que je fais de vous consoler, 
•comme j'en treuveray à celluy que faictes, vous pleignant 
et lamentant excessivement. Je sçay bien. Madame, que 
vostre feu mary estoit un gentilhomme jeune, riche, qui 
vous aymoit et honoroit beaucoup et traictoit tant honn^s- 
tement qu'il n'estoit possible de plus. Je sçay aussy que 



— 33 — 

vous luy avez rendu semblable affection, le servant et 
obéissant avec si grande humilité et dilligence que nulle 
chose luy estoit agréable en santé ny en malladie sinon de 
vostre présence. Il est mort en la fleur de son aage, cela est 
vray, je Tadvoue. Mais pourtant debvoit-il vivre plus qu'il 
ne plaisoit à Dieu? N'estes-vous pas trop ingratte créature 
d'oblier les innumérables grâces qu'il vous a faictes et, 
au lieu de le remercier, vous plaindre de ce qu'il ne vous 
a accordé la dernière que luy avez demandée. Celuy don- 
ques qui ne persévère à tousjours gratiffier et complaire, 
doibt-il perdre les services passez. O détestable ingratitude 
des humains, lesquelz ayant receu quelque courtoisie, la 
mettent incontinent en obly, et comme s'ilz aVoient l'àme 
persée, Penglotissent soubdain, ne pensant que d'en rece- 
voir et avaller une aultre. Je [vous suplie, M[adame], co- 
gnoissez vostre mescognoissance, et priez le Créateur que, 
sans avoir esgard à vostre volonté. Il exécute tousjours la 
sienne, vous asseurant qu'il n'a jamais voulu ny vouldra 
sinon vostre salut. Souvenez-vous aussy que vostre feu 
mary, depuis quatre ou cinq ans en ça, estoit continuel- 
lement tourmenté de forte et aspre malladie et si difficille à 
guérir qu'il estoit incurable, parce qu'il mesprisoit les 
médecins et haïssoit les médecines. Le pauvre seigneur ne 
passoit plus un jour sans doulleurs si très cruelles qu'il 
estoit contrainct, nonobstant sa jeunesse, d'attandre une 
prochaine mort ou craindre une fort mizérable et angois- 
seuse vie. Vous dittes, comme je suis adverty, que vous 
eussiez mieulx aymé le garder et servir continuellement 
mallade que, par son trespas, en estre perpétuellement 
privé. Croyez qu'il souhaitoit tout le contraire; c'est assa- 

3 

voir la fin de son mal, car nostre âme ne sauroit prendre 
plaisir d'habiter en un corps inutille et chargé de tour- 
mens. L'homme de cueur, après avoir essayé quelle dif- 
férence il y a entre languir et vivre, ayme beaulcoup mieulx 
desloger bien tost que voyant tous les jours mourir une 
partie de soy et mendier sa vie d'heure à Taultre. Laquelle 
on auroit beau louer, mais je ne vouldrois vivre pour le 
pris si j'estois en telle perplexité. Or je crains à dire vray, 
que voullant suivre Terreur commun vous ne feissiez 
comme font les dames nouvellement vefves, lesquelles 
s'estudient à rien tant qu'à estre fort tristes et de bien 
garder leurs ennuis. Par quoy assemblant toutes les occa- 
sions qu'elles se peuvent trouver de se plaindre et mons- 
trant en aparence la doulleur qu'elles ne sentent que bien 
peu, usent de lamentations tant sottes que vrayement aux 
femmes de vostre estât, on les peult dire ridiculles et hon- 
teuses, quand tant d'honnestes hommes vont vous con- 
seiller quel honneur vous est-ce de respondre. Las il me 
souvient et souviendra tousjours de la grande perte que 
j'ay faicte de la mort d'un si bon amy et mary. Je vous 
suplie, M[adame], ne creignez poinct le regret d'une lon- 
gue et perpétuelle mémoire. Car nature faict que nous 
oblions volontiers ce de quoy le souvenir nous donne 
ennuy et peine. Et si vostre doulleur ne dure sinon autant 
que durera vostre souvenance, je vous asseure qu'elle ne 
durera longuement. 

44. — Si je vous avois faict quelque bon service... 

45. — Il y a longtemps que j'ay cogneu la bonnt* 
volonté... 

46. — Je me sens bien fort redebvable à fortune... 

47» — Consolation de mort. 

48. — J'ay tousjours creu jusqu'icy... 

49. — C'est vous avoir trop d'obligation. — (Cette lettre 
se termine ainsi : « Je vous baise mil foys à la bouche... 
« Adieu, mon cueur; adieu, aymable). 

5o et dernière. — « Je mauldis le peu d'heur qUe j'ay ne 
« vous pouvoir dire bien au long ce que je voudrois ; mais, 
« malgré mon envie, il fault que j'aprenne à sçavoir que 
« c'est de patience par cet article. La haste me fera donq 
« seullement vous dire. Madame, que je jure, par ce qui est 
« de plus divin, qu'il n'y a rien au monde que j'honnore 
« comme voz perfections, » a saincte dame, et, s'il n'est 
« ainsy, je veulx, comme parjure, avoir le mesme payc- 
« ment que Pluton donne aux siens. Adieu, Vdme de 
« ma vie, » 



A LA ROYNE DE N. (Navarre). 

Je suis contrainct d'advouer, au commencement de ma 
lettre, que vostre majesté, surpassant par ses perfections 
tout aultre personne qui vive, se veult encore, par sa 
bonté, monstrer divine, puisqu'il luy a pieu tant m'obli- 
ger, de daigner ressouvenir de moy et asseurer le sieur 
de X... que j'ay cest heur d'estre du nombre de voz très 
humbles et obéissans serviteurs, me recognoissant indigne 
d'un tel bien sinon autant qu'il vous plaira m'en rendre 
digne. Ceste dévotion me faisant souhaitter pour comble 
de ma félicité de pouvoir employer ma vie pour vostre 
service, en laquelle volonté. J'ay deux de mes amys dont 

Pung a receu naguière de votre majesté tant d'ayde-et sup- 
port pour l'acheininement de ses affaires, qu'il n'adore rien 
tant en son cueur que la souvenance de voz biens faictz, 
lesquelz seront les chaînes de sa servitude, qui le tiendront 
pour jamais sainctement et estroictement lié aux piedz de 
vostre hostel. Uaultre qui est mon plus cher et grand amy 
vit malheureux, se voyant maintenant privé des deux astres 
desquelz Passeurance de toute sa bonne fortune despend ; 
et croy que, sans Pespérance qu'il a de bien tost sentir les 
doux effectz de leurs gratieuses influences, il vouldroit 
desjà avoir les yeulx couvertz des ombraiges d'une mor- 
telle nuict. Mais, Madame, vous présidez dans le ciel de 
son paradis; et nous pouvez tous rendre bienheureux, en 
nous daignant départir de vostre lumière; laquelle je ne 
pense estre réservée seullement à ceulx qui en sont près, 
mais encore plus à nous qui, de loing, la recherchons, 
invocans vostre nom au millieu de noz plus dangereulx 
périlz. Ce qui me donne occasion finir la présente et prier 
Dieu d'aultant j)lus dévotieusement, qu'il veuille. Madame, 
conserver vostre majesté en parfaicte santé, très heureuse 
et longue vie. 

A SA DICTE MAJESTÉ 

Il n'y avoit rien qui peult faire retorner chez moy l'es- 
pérance que vous en aviez bannie qu'un seul bien de 
Passeurance que j'ay receue par vostre lettre qui m'est 
arrivée à la mesme heure que j'estois réduict à la dernière 
extrémité de mon malheur. Croyez, Madame, que vous 

m'aviez par trop désespéré pour me retrancher les occa- 
sions de vous faire aultant de service comme je vous en 
ay tousjours promis avec aultant de sincérité qu'il n'y 
a rien soubz le ciel qui ne le confesse et ne Tàdvoue. 
S'il n'est aussy difficile à croire ce qui est véritable que 
vous l'avez esté d'aultres foys en mon endroict. Mes actions 
vous feront toujours paroistre ce qui en est; et ma réso- 
lution me sera si immuable dedans i'àme que délie et seulle 
vous serez apelée à tesmoing de la passion qui m'accom- 
pagne envers ceste divinité dont j'attendz tout mon bonheur 
et ma fortune, et de laquelle je n'espère jamais m'esloi- 
gner, pour l'envie que j'ay de recevoir toute ma vie voz 
commandemens, ne désirant rien tant que de voir naistre 
quelque belle occasion où mon affection et fidélité vous 
puisse estre cogneue. Attandant laquelle, suplieray très 
humblement vostre majesté me permettre baiser les mains 
en toute humillité, et prier Dieu vous donner une fortune 
obéissante et du tout assubjectie à vos dessaings. 



CONCEPTIONS OU LIEULX COMMUNS 

Parmi les nombreuses pensées, les unes en français, 
les autres en italien, réunies ici par J. Palerne, nous 
ne relevons que celles-ci : 

Il ne fault pas boire toute l'eau de la mer, pour co- 
gnoistre si elle est sallée. 
Donner sans demande est obliger au double. 

Un plaisir tropt attendu — Est chèrement vendu. 

La patience oultrée enfin devient fureur. 

La Foy pour guide, Graincte pour compaigne, Patience 
pour repoz. 

Un meschant festu, trayné amy la place, sert bien quel- 
<.]uefoys à un brave cavallier à se curer les dentz. 

L'esguille sert où l'espée ne peult servir. 

Les malheureux se consolent au récit de leurs peines. 

La Lamie < , allant aux maisons des aultres, prenoit 
ses yeulx; et, revenant à la sienne, les pendoit à .la 
porte. 

Quand, par droicte ligne, les yeulx envoyent leurs rayons 
es yeulx de la chose aymée, lorsqu'iceulx en font tout aul- 
tant, en ce doulx rencontre d^espritz, Tun prend les quallitez 
de Taultre, comme l'on void un œil mallade, regardant 
dans un sein ententivement, y insinue sa malladie et infir- 
mité. 

Amour n'est aultre chose qu'un désir de joyr, avec par- 
faicte union de la chose aymée, comme se pourroit dire de 
celluy qui, aymant la bonne grâce, la vertu ou le sçavoir 
d'une personne, tascheroit de se fréquenter et pratiquer 
amoureusement, pour pouvoir joindre et incorporer ses 
louables parties à sa propre condition : ainsy que je puis 
dire aussy du singullier désir que je tiens d'unir vertueu- 
sement le pouvoir et les commandemens, que vous avez 
sur moy, au respect, servitude et à l'obéissance qui vous 
apartient. 

I. Lamie, divinité de la fable. (Orig., folio 40.) 

LETTRE 

(sans date, sans adresse et sans signature). 

Encor que je saiche que Monsieur vostre frère ne 
manque, à toutes occasions, de vous donner de ses nou- 
velles et aultres qui occurrent par de çà, si est-ce que pour 
me réclamer de voz plus affectionnez serviteurs et amys, 
et vous tesmoigner la souvenance que j'ay des honnestes 
amitiés qu'il vous plaist m'user par de ça et combien je 
désirerois, en quelque bon endroict, vous faire ung coura- 
geux service. J*ay pensé ne debvoir plus tarder à vous sal- 
luer de ce petit mot, qui ne s'estandra plus avant en ceste 
particullarité, pour vous avoir suplié en présence de n'en 
faire jamais doubte. Mais ne vouUant laisser ceste carte si 
vuyde, vous diray pour la nouvelle de la court qui arrive 
jusques en noz quartiers. 

AUTRE LETTRE 

ESCRIPTE PAR MONSEIGNEUR AU ROY, SON FRÈRE 

(sans date et sans signature i). 

Monseigneur, je n'ay jamais rien tant désiré en ce 
monde que d'estre honnoré de vostre bienveillance, recher- 
chant par tous moyens d'humillité, obéissance et estroicte 
observation de voz commandemens, acquérir auprès de 

I. Cette lettre parait avoir été adressée à Henri III par son jeune 
frère François, d'abord duc d'Alençon, puis duc d'Anjou, qui mou- 
rut avant lui, en i583, à Tâge de trente ans, après avoir mené une 
vie de perfidie et de rébellion. 

vous le poinct que la naturelle inclination m'a donné de 
m'avoir faict naistre ce que je suis et en rendre, en apa- 
rence et par efiect, certain et manifeste tesmoignaige, non 
seullement à ceulx qui sont de vostre obéissance, mais à 
toutes nations, affin de représenter et faire cognoistre à 
un chascun ceste tant désirée et recommandable amitié fra- 
ternelle, qui ne doibt estre viollée, pour quelque cause et 
occasion qui peult survenir. Mais j^ay esté si infortuné que 
je n'^y peu avoir cest heur d'attaindre ce poinct; car au 
lieu que je debvois tenir le premier rang près vostre per- 
sonne, tant en auctorité qu'en primaulté et très parfaicte 
amitié, j'ay tellement esté disgratié que les pernicieulx mi- 
nistres, qui sont à l'entour de vous, m'ont esloigné de la 
faveur de vostre bonne grâce, chassans et banissans les 
antiens et très affectionnez serviteurs, gouverneurs de pro- 
vinces, de long temps nourritz et expérimentez, aux plus 
grands et importans affaires de ce royaume, se veullent 
impatroniser du gouvernement de vostre personne, pour 
parvenir, par tous moyens pervers et illicites, à une in- 
croyable grandeur : ores excluant et reculant les premiers 
et plus illustres de vostre court; ores dévorant ce peu qui 
reste au pauvre peuple des misères et troubles passez; ôres 
lui faisant payer, par nouvelles impositions, creues détailles 
et infinis aultres subcides, leurs superflues despences d'en- 
richissement d'habitz et toutes aultres démesurées et des- 
bordées sumptuositez. Les vraiz nourrissons de la ruyne, 
désordre et confusion des républicques et monarchies qui, 
au contraire, se sont tousjours establies, mainctenues et 
accordées par la juste tempérance et modestie et se sont 
seullement plongées en tous délices et voluptéz qu'ilz s'cs- 

gallent non seullement aux roys et princes, mais les sur- 
montent en superbes et intollérables despences; et vous 
ont tellement praticqué et acquis qu'ilz m'ont privé de 
vostre œil favorable que j'avois tant imploré ; faisans tor- 
ner Taffection fraternelle, qui m'estoit naturellement deue, 
en une hayne et malveillance ouverte. De sorte que, vous 
laissant aller à leurs appétitz insatiables et convoictises 
désordonnées, avez souffert et permis que mes serviteurs, 
qui tant de foys ont rendu tesmoignaige de la fidélité qu'ilz 
ont à vostre service par le hasard et sacriffice de leur vie, 
ayent et publicquement, en plain jour, à la porte de vostre 
château, en présence de tous, de guet à pend, estre pour- 
suiviz, assassinez et meurdris, sans qu'aulcune justice en 
ayt esté faicte. Au lieu d'avoir renvoyé et commis ce né- 
goce à vostre parlement estably et institué, par voz prédé- 
cesseurs, pour la correction et punition des malléfices, 
l'impunité desquelz invite les meschans à mal faire. Avez 
faict préparer vostre chasteau et maison royalle pour la cé- 
lébration des nopces d'aucuns d'iceulx; et trouvé bon que 
telz conspirateurs de meurtres si insignes et qualliffiez se 
soyent effrontément présentez devant moy, disant à haulte 
voix qu'entre mes bras ils avoyent tué et tueroient mes dictz 
serviteurs, et feroient bien davantaige; ce qui a encore 
mieulx achevé que commencé. Car ilz vous ont induit, 
trois jours après, à me faire arrester es mains de voz 
gardes, comme un criminel de lèze majesté, et faire cons- 
tituer prisonnier Bussyi et de Simiers, dans vostre chas- 

I. Bussy d*Amboise (Louis de Clermont de — ) s'attacha à Fran- 
çois de France, duc d'Alençon puis duc d'Anjou, et en obtint le 
commandement du château d'Angers. Sous le règne de Charles IX 

teau; et le sieur Delachastre, en la Bastille, chose trop in- 
supportable à un cueur généreulx, innocent et qui ne pensa 
oncques à vous donner occasion de luy faire tel traicte- 
ment. Au moyen de quoy, je n'ay peu de moins faire que 
capter l'occasion de me mectre en liberté et tirer hors de 
telle servitude que mon occasion et absence, pour éviter le 
péril de ma vie. Estant très bien adverty que, quatre jours 
après, on m'avait préparé une retraicte en la Bastille, atten- 
dant quelque résolution et conclusion prinse sur les con- 
seilz de Cézar Borgia. Toutes fois j'ay tant de dévotion à 
vostre service et au repoz de ce royaume que je ne de- 
mande que la scurté de ma personne, et passer le reste de 
mes jours en plaine liberté. Ce que je vous supplie très 
humblement, Monseigneur, me voulloir permettre avec 
telle asseurance quMn prince, tenant le lieu que je tiens, 
peult et doibt avoir. 

LETTRE 

(sans date, sans signature et sans adresse). 

(C'est sans doute Palerne qui l'a adressée lui-même au 
duc d'Alençon dont il avait été le secrétaire.) 

Si vous estiez de ceux qui ne sçavent à quoy despendre 
les heures, et que je me veisse encores en ceste oysive 
saison que je ne sçavois à quoy les employer, je vous 

il fut assassiné par un mari outragé. Claude, baron de la Châtre, 
gouverneur du Berry, s'était attaché également h ce prince, qu'il 
entretenait, disait-on, dans sa haine contre Henri III, son frère. 
Après la mort du roi, il fut un des quatre maréchaux de France 
nommés par le duc de Mayenne. 

escrirois plus souvent, au moingtz pour bien employer 
l'heure que je mectrois à vous escrire. Mais par ce que je 
sçay que le plus souvent le temps, que vous vouidriez vo- 
lontiers réserver pour voz affaires particuUiers, vous 
manque plutost que d'en avoir de reste pour la donner à 
la lecture de mes lettres, je me tais. Je vous prye donc 
escuser ce mien sillence, fondé sur cause tant légitime; et 
pensez que je suis vostre, que je vous voidz et visite, 
comme je soulois*. 

I. Ici manque un feuillet du manuscrit de Palerne. Un second 
feuillet, dont le recto est blanc, présente, au verso, deux variantes 
de cette sentence que nos lecteurs connaissent déjà, dont Tune, la 
seconde et la plus personnelle, nous était encore inconnue : 

Qui, par deux foys, a évité nauffraige, 
Il n'y doibt plus retorner s'il est saige. 

Si, par deux foys, i'ay évité nauffraige, 
Je n'y doibs plus retorner, si suis saige. 



POESIES 



SONNET A L'AMOUR 

Amour cruel et doux, donne-moy mort ou vie. 
Si tu résoulz ma mort, tiens, voicy mon poignart. 
Ta flèche est trop dorée, et ton arc trop mignard, 
Pour finir, à ung coup, ma raige et mon envye. 

Sans me faire languir, Amour, je te suplie, 
Enfonce moy ce coup, ou souUaige ton dard. 
Quant il vient allumer ce grand flambeau qui m'ard. 
Couraige ; ne crains moy, ny ma doulce ennemye. 

Et quoy 1 La main te tremble, Amour. Aurois-tu peur 
D'ung qui t'offre son arme et qui te tend le cueur * ? 
Ou si tu ne veulx pas d'ung vaincu la victoire. 

Fais moy revoir les yeulx qui peuvent doulcement 
Allentir la chaleur de mon cruel tourment. 
J'y treuveray la vie; et toy, toute la gloire. 



Qui, par deux foys, a évité nauffraige. 
Il n'y doibt plus retorner, s'il est saige, 



I . Vers faux restauré. 

PAR MONSIEUR DE SENDRAY 

GENTILHOMME AUVERGNAT, NAGUIERES PRISONNIER 

A MOLINS 
SUR LA REMONSTRANCE FAICTE AU ROY 

Lorsque Cézar rengea, d'une vaillante main, 
Nos vieulx pères Gaulois soubz Tempire Romain, 
Il renversa leur loy et humaine et divine. 
Il donna leurs estatz aux Romains seulement, 
Et aux Gaulois osta l'entier gouvernement : 
Ainsy tout est changé, quand un tiran domine. 

Depuis que la rigueur du malheureux destin 
Nous a assubjectiz soubz le joug Florentin 
Nostre antienne loy a esté abolie; 
Les Estatz desniez aux naturelz Françoys; 
Et les Italliens, les premiers, ont le choix : 
La France est, de rechef, serve de l'Italie. 

Béneffices et dons, estatz et pensions. 

Sont pour eulx seullement qui, par inventions 

De tailles et impostz, espuisent nostre France. 

Surtout Tytalien est expert en cest art ; 

Des impostz qu'il y a, il en a bonne part : 

Nous voyons bien à l'œil qu'ils ruynent la France. 

Le plus fin de nos Roys, pour d'aulcuns se venger, 
En guerre, le premier, s'ayda de Testranger, 
Blessant, par ce moyen, l'honneur de la noblesse. 
Les aultres Roys, depuis, Tonl tous favorise; 
Et nostre règne, après, l'a naturalisé : 
Tousjours ung estranger les estrangers caresse. 

Ces vieulx pères Gaulois, paravant invaincuz, 
De honte rougissoient, bien qu'ilz fussent vaincus. 
Par ung brave guerrier que Rome honore et prise; 
Et nous, sans nulle honte, endurons laschement 
Qu'une femme ayt sur nous l'entier gouvernement : 
Le peuple est bien poltron sur qui femme maistrise. 

Aurions-nous bien le cueur d'assaillir l'estranger 
Et, soubz nostre pouvoir, comme aultre fois, ranger 
Naples, Milan, Sicille et la conté de Flandres, 
Puisque nous ne pouvons trouver ung seul moyen 
De chasser hors de France ung seul Italien: 
Nul ne peult assaillir qui ne se peult défendre. 

Ung chacun d'entre nous ne tient aultre propoz 
Sinon qVil fault chasser, pour nous mettre en repoz, 
Tous les Ytaliens, gras de nostre pillaige. 

« 

Mais, quand il fault s'armer, nouscreignons notre peau ; 
Et l'espée se tient, de peur, dans le fourreau : 
Ce n'est rien de causer, si Ton n'a bon couraige. 

Cest allors, disent- ils, quand on les veult chasser, 
Aux huguenots plus tost qu'on se doibt adresser, 
Qui, par cent mil[le] maulx, ont la France affoiblie. 
Je dis qu'aultant comme eulx ils vont Taffoiblissant, 
Pourchassant nostre mort et nous apauvrissant : 
Ravir le bien d'aultruy, c'est luy oster la vie. 

Les François ne seroient en telle affliction 

Bien que TAnglois les tînt en sa subjection. 

Comme il est mainctenant, sous ceux-cy, mizérable ; 

Ils se pourroient garder d'un ouvert ennemy* 

Cil qui nous faict le mal, soubz le nom feinct d'amy 

Ung ennemy caché est surtout domm'ageable. 

Nos pères sont louez, ayant, d'un brave cueur, 
Repris leur liberté soubz le Romain vainqueur. 
Qui tousjours désiroit sa tirannie accroistre. 
On doibt avec rayson tousjours ceulx-là priser 
Qui chassent l'estranger qui les veult maistriser : 
Chascun de sa maison se doibt rendre le maistre. 

Avons-nous moings de cueur que nos prédécesseurs 
Qui surent des Romains, maistres et possesseurs 
De la France, abaisser l'orgueil et l'arrogance? 
Hz combatoient alors de braves champions; 
Nous avons seulement affaire à des coyons : 
Un vray filz suit tousjours du père la vaillance. 

Que me diroit quelcun que, à faulte de cueur, 
Le Roy, des estrangiers, se dict le protecteur. 
Se ruer doncq contr'eulx est rebelle se rendre. 
Je respondz que celuy ne peult se rebeller 
Qui s'arme contre ceulx qui nous viennent foller : 
Défendre le subject est le Prince défendre. 

Si la Justice, en France, avoit*quelque vigueur. 

Et que la loy ne fust, comme elle est, en langueur, 

Il ne fauldroit, pour nous, aultre force plus grande. 

Mais si nous désirons ces harpies chasser, 

Il fault aultre moyen que la loy pourchasser : 

La loy n'a poinct de lieu, quand la force commande. 

Au temps que ces Messers vindrent premièrement 

On les pouvoit chasser dehors facillement ; 

Au faire ne manquoit, sans plus, que bon couraige. 

Maintenant que chascun de nous a le voulloir. 

Je crains que nous n'ayons la force et le pouvoir : 

Tous jours, tousjours trop tard la France devient saige. 



HUITAIN A SA DAME 

Aussi tost on verra la profondeur de Tonde, 
Sans le peuple escaillé ; et le céleste corps 
Sans mouvements divers, sans différendz accordz ; 
Et, sans feuz estoillez, ceste machine ronde ; 

• 4 

Aussy tost on verra, sur la rive inféconde, 
Cuillir, à pleines mains, de Cérès les trésors, 
Que le Destin plus fier puisse, par ses effortz, 
M'empescher de louer ton nom par tout le monde. 

DIXAIN A LA MÊME 

Malgré tous les destins et malgré ta rigueur, 

Jusqu'après le trespas te seray serviteur. 

Je immolle mon cueur, victime en sacrifice ; 

Et suis tellement tien que j'ayme mieulx mourir 

En servant ta beaulté, que mil ans me nourrir. 

Esloigné de tes yeulx, en royalle délice, 

Le mallade languit; aussy faict l'amoureulx. 

Rien qu'un poinct à tous deux au monde ne peult plaire : 

L'un n'attand que la mort ; l'autre vit langoureulx ; 

Et tous deux vont cherchant ce qui leur est contraire. 

SONNET DE LA DAME A SON AMI 

Plaine d'un fâcheux soing et de mélencolie, 

Je vous mauditz, mes yeulx, qui, pour voz seuls plaisirs, 

Ayant lasché la bride à mes libres désirs, 

Avez, si caultement, ma liberté ravie. 

Mais quand je recognois que m'avez asservie 
En un lien si parfaict, j'honnore mes soupirs, 

Et colloque mon nom pour estre des martirs 
D'une divinité, qu'avez si bien choisie. 

Je tiens donq cher mon mal, Cognoissant que Thonneur 
Ne se peult acquérir qu'en peine et en labeur; 
Ainsy les sainctz martirs au ciel ont gaigné place 

Pour avoir enduré, tous leurs maulx constamment. 
Et moy, souffrant pour vous passion et tourment, 
Je prétendz d'acquérir vostre faveur et grâce. 



HUIT QUATRAINS A SA DAME 

Aultre que toy je ne puis estimer : 
Voillà pourquoy aultre que toy je n'ayme. 
Si je pouvois aultant m'aymer moy-mesme, 
Que je te fais, je ne pourrois t'aymer. 

Non, non, m'aymant, non, ne t'estimeray 
Comme je fais. Mon amour a naissance 
De ta vertu : d'elle est son accroissance : 
Et, pour m'aymer, encor je t'aymeray. 

Mais me voyant, en t'aimant, consommer 
Et endurer une doulleur extresme. 
Si je n'aymoys d'une amitié si ferme 
Que je te fais, je ne pourrois t'aymer. 

Si ferois-je, car je consommeroy 
Tant de douUeurs par une accoustumance 
Que j'en auroys une doulce allégence ; 
Et, pour m'aimer, encor je t'aimeroy. 

Accoustumé, quand je pourroy charmer 
Tant de douUeurs qui travaillent mon âme, 
Voyant qu'en rien n'augmenteroit ta flamme, 
Non, non, mon cueur, je ne pourrois t'aymer 

Plus que jamais, car je me charmeroy 
D'un doux espoir. Il a telle puissance 
Qu'il tient noz cueurs soubz son obéissance ; 
Et, pour m'aymer, encor je t'aymeroy. 



EPIGRAMME 

Si, dessus voz lèvres de roses. 
Je voidz mes liesses descloses, 
Mon esprit, ma vie et mon bien. 
Vous ne pouvez me les deffendre. 
Partout le mien je puis reprendre ; 
Il fault que chascun ayt le sien. 



— 55 — 

AULTRE ÉPIGRAMME 

Je voullu baiser ma rebelle. 
Riant, elle m'a reffusé ; 
Et après, sans penser à elle, 
Tout en pleurs, elle m'a baisé. 
De son dueil vint ma joyssance; 
Son ris me rendit malheureulx : 
Voillà que c'est; un amoureux 
A du bien, quand moins il y pense. 

ODE A MAGDELEINE 

Puisque la saison du printemps 
Faict trop plus les hommes contans, 
Lorsque la terre elle coUore, 
Que l'esté ne l'hivert encor. 
Il nous fault cultiver le fruict 
Que le gay printemps nous produict. 
Là donc, ma mye Magdalaine, 
Puisque le vent de ton aleine 
Semble un zéphire doucereulx, 
Anime un baiser savoureulx 
Et souffle, dedans ma poictrine, 
Ta délicatesse divine. 
Baise-moi tout beau, bellement; 
Baise moi collombellement, 

Ma belle petite Dionne, 
Ma belle petite mignonne ; 
Mignonne que j'aime tropt mieulx 
Que la lumière de mes yeulx. 
Tant et tant de tes mignotises, 
De tes mignottes mignardises, 
Cupidon, Tarcherot voilant. 
Me va nuict et jour affollant. 
Baise-moy [donc] et ne diffère. 
Pour craincte des yeulx de ta mère. 
Nous regardant, elle (se) soubzrit 
Se soubzriant, elle se nourrit, 
Si fort et doulcement est forte 
La doulce amitié qu'elle nous porte. 
Rien n'est plus doux que Tamitié, 
Vivans Tune en l'aultre moictié 
Et menans une douce guerre : 
C*est un vray paradis en terre. 
Là donq puisque je vis en toy, 
Vis, je prye, mignonne, en moy; 
Et, vivans ainsy pesle-mesle. 
Dressons une douce querelle. 
Tu donras, du doz de ta main, 
Mille doux coups dessus mon sein; 
Et je me deffendray folastre, 
Jusqu'à te voir lasse de battre. 
Puis, t' enlevant entre mes bras, 
Je ne me contenteray pas 

De cent baisers pris d'une file; 
Mais en prendray plus de cent mile, 
Saoulant à mesme mon désir ; 
Et, te laissant à ton plaisir, 
Tu t'enfuiras, comme mutine, 
Par derrière quelque courtine. 
Et là, me dépitant plus fort, 
Desdaigneras tout mon effort 
Jusqu'à ce que je te rebaise^ 
A cette fin que je t'apaise; 
Et affin que j'apaise aussy 
Le doux tourment de mon soucy. 

SONNET A LA MÊME 

Mignonne, levez-vous ! Vous estes paresseuse. 
Jà la gaye allouette au ciel a fredonné; 
Et jà le rossignol doucement jargonné. 
Dessus Tespine assis, sa complainte amoureuse. 

Debout donq 1 Allons voir Therbelette perleuse. 
Et vostre beau rozier de bouttons couronné, 
Et voz œilletz aimez auxquelz aviez donné 
Hier au soir, de l'eaue, d'une main si soigneuse. 

Hier, en vous couchant, vous me feistes promesse 
D'estre, plus tost que moy, ce matin, esveillée ; 
Mais le sommeil vous tient encore toute sillée. 

Ha, je vous puniray du péché de paresse ; 

Je vas baiser voz yeulx et vostre beau té tin 

Cent foys, pour vous aprendre à vous lever matin. 



SONNET A LA MÊME 

Amour, estant marry qu'il avoit ses sagettes 
Tiré contre ma mye et ne Tavoit blessée, 
Par despit, dans un boys, sa trousse avoit laissée, 
Tant que pleine elle fût d'un bel essaim d'ave ttes. 

Jà, de leurs picquerons, ces captives mouchettes, 
Pour avoir liberté, la trousse avoient percée 
Et s'enfuyoient, allors qu'Amour l'a renversée 
Sur la face à ma mye et sur ses mammelettes. 

Soubdain après qu'il eust son carquoys deschargé. 

Tout riant sautela, pensant estre vengé 

De celle à qui son arc n'avoit sceu faire oultraige. 

Mais il rioit en vain ; car ces filles du ciel, 
En lieu de la piquer, baisans son beau visaige. 
En amassoient les fleurs et en faisoient du miel. 

Gentille, Je Ge me domine l'âme i. 

I. Dans le manuscrit, il y a : Gentille^ Je Ge me domine l'âme- 
mais Je est barré comme nul. En effet, Je était bien ce quMl fallait 
pour l'orthographe : mais Ge était était nécessaire pour que Pana- 

DOUZE SIXAINS A SA DAME 

Par trop d'aise ou par trop d'ennuy, 
Nous voyons plusieurs, aujourdhuy, 
Désirer changer de semblance 
Et vivre en cest ardant désir, 
Pour durer plus en leur plaisir 
Ou pour moins sentir de souffrance. 

Quant à moy qui sens, nuict et jour, 
Le fiel et le miel de Tamour, 
Je vouldrois estre la dorure 
Que sur vostre chef vous portez, 
Pour mieulx contempler les beaultez 
De vostre blonde chevelure. 

Je vouldrois estre d'habondant 
La perle que je voy pendant 
Au bout de vostre belle oreille, 
Pour plus commodément pouvoir 
Vous faire le secret sçavoir 
De mon amitié non pareille. 

Je vouldrois estre le collet 
Qui, sur vostre sein grasselet, 

gramme du nom de la maîtresse Magdeleine Le Gentilhomme (ou 
il y a deux G) fût correct. 

Couvre ces deux tétons d'ivoire, 
Pour avoir Theur de les toucher 
Et pour pouvoir mieulx empescher 
Qu'aultre n'eust part en ceste gloire. 

Volontiers je serois encor 

Ceste. belle seinture d'or 

Qui les flânez vous ceint et vous lie, 

Pour estroittement vous lier 

Et vous * garder de m'oblier, 

Non plus que je ne vous oblie. 

Je vouldrois estre un orellier, 
Affin de vous voir sommeiller; 
Et si vouldrois estre une mouche 
Quant, en esté, vous sommeillez, 
Pour mieulx baiser les beaulx œilletz 
Qui sont autour de vostre bouche. 

Je vouldrois estre transformé 
En quelque beau gand parfumé, 
Pour baiser souvent, à mon aise, 
De vostre main les doigtz poUis, 
Les doigts molz et blanc comme lis 
Qui me font dieu quand je les baise. 

I. Il y a « pour » dans le manuscrit. 

Je vouldrois estre le miroir 

Où vous vous esbattez à voir 

Les beaultez de vostre visaige, 

Afin que je joysse mieulx 

Des doux regardz de vos beaulx yeulx, 

Dont vous m'enflammez le couraige. 

Voulontiers je serois aussy 
Le buse que vous portez, ainsy 
Que sur Testomach on les porte, 
Afin que je fusse en ce poinct 
Attaché tout le jour, et joinct 
Avec vous d'une amitié forte. 

Je vouldrois, puis, que Dieu vouUût 
Que je devinsse vostre luth, 
Vostre cistre ou votre espinette, 
Affin, quant vous voudriez sonner. 
Que vous n'oyssiez résonner 
Qu'Allège^ moi, plaisant Brunette! 

Enfin je vouldrois devenir 

Une puce pour me tenir, 

Toute la nuict, dans vostre couche ; 

Afin de librement tenter 

Si vous me vouldriez contenter, 

Sans m'estre jamais plus farouche. 

DEUX SIXAINS SUR LA CONSTANCE 

Quand j'espreuve, en aymant, les rigueurs d'une dame. 
Qui, jeune et sans amour, se mocque de ma flamme. 
Et demeure cruelle au son de mes doulleurs. 
Ferme, je continue et souffre en patience, 
Elspérant à la fin, par ma persévérance. 
Gaver son cœur de roch, amolli de mes pleurs. 

Tant plus une -entreprise est haulte et malaisée. 
Plus, en la poursuivant, mon âme est ambrasée. 
La peine et la longueur ne me peult retenir. 
Contre tous les malheurs j'opose ma constance; 
Et, pour m'encouraiger, il suffit que je pense 
Que nul aultre que moy espère y parvenir. 



SONNET D'AMOUR 

Celle qui de mon mal ne prend point de soucy, 
Comme si de ses yeulx il n'avoit pris naissance. 
Se rit de mes douleurs, si tost que je commence 
A me plaindre, en pleurant, de son cueur endurcy. 

J'ay beau m'humillier et luy crier mercy 

(Mercy de Taymer trop, car c'est ma seulle offence), 

Elle en est plus rebelle et se plaist, que je pense, 
Qu'un couraige si fier ne peult estre adoucy. 

Ce n'est pas toutes foys ce qui plus me tourmente; 
Car sa rigueur m'est douce et mon mal me contente, 
Voyant mes beaulx vainqueurs, ses yeulx, que j'ayme 

[tant. 

Je me plains seuUement de voir que la cruelle 
Ne croit pas que je Tayme et m'apelle inconstant, 
Ou dit que mes ennuis viennent d'aultre que d'elle. 



EXTRAICT DE PLUTARQUE 

Qu'est-ce et que n'est-ce que de l'homme ? 
C'est l'umbre du songe, d'un somme. 

Quand tu seras, par les Dieux, visité 
De la douUeur de quelque adversité. 
Suporte-là en patience doulce, 
Modestement; et poinct ne t'en courrouce. 

Dame Vénus est ores mon desduict, 
Et de Bacchus le breuvaige me duict ; 
Les dons aussy des Muses, Car ce sont 
Les poinctz qui vivre en plaisir l'homme font 

Cupido, venant à semer 
Un gratieulx désir d'aimer, 
* Au cueur de Fhomme saige assemble 
L'honneur et le plaisir ensemble. 

Plorer convient celluy qui sort du ventre, 
Pour tant de maulx auxquelz naissant il entre, 
Et convoyer' au sépulchre le mort 
Qui des travaulx de ceste vie sort ? 

En faisant tous d'aise signe et de joye, 
Et bénissant de son départ la voye. 

Pas engendré ne t'a le père tien 

Pour, en ce monde, avoir, sans mal, tout bien. 

Il fault sentir aulcunes foys liesse 

Et quelques foys aussy de la tristesse. 

N'ayez le cueur de jamais à personne 
La pauvreté reprocher, que Dieu donne. 



QUATRAINS SUR LA PERSÉVÉRENCE 

Vous l'avez dit, mauvaise, 
Que je suis vostre rien : 
Vrayment je le veulx bien ; 
Et si j'en suis bien aise. 

Rien est plus qu'on ne pense : 
Le trop et le beaucoup, 
Quelquefois tout à coup, 
Tombent en décadence. 

Tout est de sa facture. 
Car de rien tout fut faict ; 
Et, quand tout est deffaict, 
Il reprend sa nature. 

Ainsy vous serez mienne. 
Puisqu'il fault nommément 
Qu'à son commencement 
Toute chose revienne. 

SUR UN PORTRAIT 

Si, de mille vertuz, la splendeur et la grâce 
Ne se lisent aux traictz escriptz en ce portraict, 
Veu qu'on les void au front et painctes sur sa face, 
C'est la faulte du painctre et non pas du suget. 



AUX AMANTS DESESPERES 

Amans, qui souhaittez les désers pour mourir, 
Qui conjurez la mort et qui vouliez périr, 
Qui vous diltes espris d'une flamme divine, 



-64- 

Estes-vous insensez ! Quoy, ne scavez-vous pas 

Que le plaisir finit avec^que^ le trespas. 

Et que la mort corrompt ce que Ton s*imagine. 

Las ! Que je suis contraire à voz affections ! 
Aymant, comme je fais, je tais mes passions ; 
Nul ne sçait mes désirs ; je cache mon envye. 
Modeste en mes pensers, je n'espère jamais 
Plus hault que je ne dpibz. Ainsy mourant en paix, 
Je retarde ma mort et bien heure ma vie. 

Je doubte que trespas me ravisse les ans 

Et m'oste le loisir de parfaire mon temps 

En ce siècle d'amour, en ce plaisant martire, 

En ce feu doux bruslant, qui m'art et me nourrit, 

Qui me faict vivre heureux, me blesse et me garit, 

Me conduit à la mort et tousjours m'en retire. 

DIALOGUE 

ENTRE l'amant ET LA MAÎTRESSE 

Lorsque le feu, qui consomme mon âme, 
Doibt tesmoigner d'adoucir son ardeur. 
Par ta froideur tu redoubles sa flamme. 

Puisque le feu est cause du malheur 

Dont tu te plains, je veulx, par son contraire, 

L'amortissant, secourir ta langueur. 

Sentant Teffort du froid, son adversaire, 
Plus vivement il s'embrase dans moy 
Dont je ne puis, ni ne le veulx distraire. 

Si tu as mal, ne vient-il pas de toy ? 

S'il vient de toy, n'est-ce pas grand'manie 

Que de produire un ennuy dedans soy l 

Mais le doux nœud du désir qui me lie, 
Me retenant au feu de tes beaulx yeulx, 
C'est Tennemy du repos de ma vie. 

Ton ardeur vient d'un désir ocieulx, 
Toy-mesme puis diminuer tes peines, 
Laissant languir ce penser soucieulx. 

De tes beaultez naist l'amour en mes vaines ; 

Ou, si l'amour est enfent de désir, 

Le désir naist des beaultez inhumaines. 

Fière beaulté, qui as toute puissance 
De secourir mon feu ou l'empirer. 
Soit bien ou mal qu'aporte ta présence, 
Je ne sçaurois aultre ardeur désirer. 

SONNET A SA DAME 

Doulce moitié, je veulx un grand secret te dire. 
Obéissant aux lois de TArcherot vainqueur, 
Ne me sois plus cruelle, allège ma douUeur ; 
Et me fais joyssant du bien que je désire. 

Monstre-moy le chemin du but auquel j'aspire ; 
Oste-moy de Tennuy qui nourrist ma douUeur. 
Je n'en puis plus, hélas ! si ta douce faveur, 
Attaincte de pitié, n'adoulcit mon martire. 

Favorise, Maistresse, à Tamour qui m'anime ; 
Oblie tes rigueurs. Ne fais-tu point d'estime 
Voir mourir langoureulx un si fidel amant ? 

Tu en serois blasmée, à jamais rigoureuse. 
Resjoyssons-nous donq en la vie amoureuse, 
Et faisons de mes vers le beau commencement. 



SONNET 

SUR LES MIGNONS DE LA COUR 

* 

Je me ris quand je voys tous ces jeunes guerriers 
Qui, marchant bravement, de façon effrontée. 
Se ventent, par discours et d'une voix fardée. 
Combattre un escadron de mile pistolliers. 

Je me ris quand je voy ces rudes chevaliers, 
Tous ces beaux Adonis de la belle chambrée, 
Se promettans Thonneur de conduire une armée, 
Ou bien un régiment ou des chevaulx-légiers. 

Mais je riray bien plus, si Ton vient aux effectz, 
Quand je les verray tous, bien battus et desfaictz, 
Retournans au logis comme douces pucelles. 

AUors je leur diray : « Mes Mignons de la court, 

« Retournez à Paris : qu'on vous fasse Tamour, 

M En frisant vos cheveux, comme des damoyzelles. » 

CINQ SIXAINS SUR L'AMOUR 

Un amant qui s'embrase aux beaulx yeulx d'une dame, 
Qui, de pareille ardeur, se consume et s'enflamme, 
Que doux est son martire et que doux son flambeau ! 
Mais il aspire aussy de vouloir faire voille 
Proche de la clarté des yeulx de son estoille : 
Les ombres de l'Amour luy servent de tombeau. 

L'on ne sçauroit aymer, sans pleurs et sans allarmes ; 
Mais un traict de pitié vault mieulx que mille larmes, 
Que mil [le] feuz ardans où l'amant est réduict ; 
Un seul plaisir vault mieulx que cent mille ruynes ; 
Une rose, en amour, vault mieulx que mil espines : 
Mais l'amour, sans plaisir, est un arbre sans fruict. 

Quaj;it Famour a le traict d'une beauté choisie, 
Il tire droict aux yeulx, puis à la fantasie. 
Et puis en sang commun dont il veut s'emparer, 
Poursuivant sa victoire, il dresse une surprise 
En rame, où le brasier de noz désirs s'atise : 
Aymer, donq, proprement ce n'est que désirer. 

Le désir court toujours à la chose possible, 
Afin que, la pouvant, il s'en rende paisible. 
De la puissance après l'espérance nous poinct. 
Geste espérance, enfin, quelque efiect se propose : 
Si bien que je conclud que ce n'est qu'une chose : 
Amour, désir, puissance, espérance et le poinct. 

f 

L'Amour, sans la faveur, ce n'est rien que complainctes. 

Que courroux, que fureurs, que masques et que fainctes. 
Que doubtes, que soupçons, qu'une confusion. 
Un air plain de tempeste, une jalouse guerre ; 
Mais, si l'on veult laisser l'oraige et le tonnerre. 
Qu'on joysse sans plus ; c'est la perfection. 



QUATRE SIXAINS A SA DAME 



C'est à tort que l'on dit que nous sommes muables. 
S'il est vray, croyez-moi, vous en estes coupables ; 
La faulte en est à vous ; vous rompez le lien. 

Un chevalier errant cherche son avanture. 

Le plaisir est le poinct qui faict que Tamour dure -; 

Ce n'est pas la rayson que Ton serve sans rien. 

Le painctre qui osa, le premier, entreprendre 

De paindre Amour, ung dieu, nous voullut faire en- 

L'effort et le pouvoir de sa divinité. [tendre 

Les dieux sont immortelz, d'e'ternelle durée ; 

Il fault qu'à tout jamais j'amour soit asseurée. 

Mais joyr est le poinct de Fimmortalité. 

Ne vous plaisez doncq poinct, en ma peine amoureuse, 
De me voir tormenté, de m'estre rigoureuse ; 
Vous rompez mes desseings et ma trame au millieu. 
Eh ! Que pensez-vous faire en vous monstrant cruelle ? 
Vous luy vouliez oster sa nature immortelle. 
Las ! Quelle cruaulté, faire mourir ung dieu ! 

L'amour, sans le plaisir, se nourrit d'espérance : 
L'espérance, de peur ; la peur, d'impatience. 
L'impatience après ameyne un changement. 
Le changement soubdain se faict d'ingratitude. 
Et puis, de l'incertain, s'ensuit l'incertitude. 
Le plaisir luy doibt donc servir de fondement. 

CINQ SIXAINS A SA DAME 

Peste d'Ingratitude, il me plaist qu'on t'apelle 
Le poison de l'amour, le glaçon qui le gelle, 
Semence de desdaing, nourrice de douUeur, 
Mère de cruaulté, fille d'outrecuidance, 
Racine de discorde et source d'obliance, 
Ruyne des amans, enfer de leur malheur ! 

Je blasme infiniment ung erreur ordinaire 
De croire, si l'on veult, d'ung amour se defiaire 
Quand ne fault seulement que donner à plaisir. 
Si l'amour est désir, le désir, qui demeure 
Tous jours enraciné, le garde qu'il ne meure ; 
Et l'amour vit tousjours tant que vit le désir. 

Je croy qu'il n'y a rien au monde qui nourice, 
Qui retienne si fort l'amant à son service, 
Que le bien espéré du plaisir, quan il vient. 
Toute beaulté ne sert, en ce feu, que d'amorce ; 
La joyssance, après, la nourrit en sa force ; 
Et, l'ostant, vous ostez le boys qui l'entretient. 

Aussy que les saysons toujours se renouvellent. 
Tout ainsy mes désirs, l'ung l'autre, se rapellent, 
Et reviennent tousjours en leur premier effort. 

Voz yeulx si pleins d'ardeur en mes désirs s'allument, 
Font que mes chaudz désirs jamais ne se consument ; 
Si bien qu'ils ne mourront jamais que par la mort. 

Mes désirs allumez sont les feux de mon âme. 
Mon âme est immortelle ; immortelle est sa flamme 
Dont je sens, en mon cueur, ces désirs, ce mourir. 
Ostez doncq ce soupson, ceste fascheuse craincte 
De voir, ung jour, ma flamme et mon ardeur esteincte ; 
L'espoir et le plaisir l'engardent de mourir. 



L'HONNEUR ET L'AMOUR 

Les mariniers, battuz des fiotz et de l'oraige. 
Au plus fort du travail, l'espoir, qui les sôulaige, 
De revoir leurs maisons, les faict vivre contans. 
Le laboureur travaille et reprend, sur la plaine, 
En la belle saison, l'usure de sa peine. 
Et les seulz amoureulx seront-ils sans primtemps ? 

Ne vous donnez jamais tant d'honneur et de gloire 
D'aymer rien en ce monde. Il ne fault rien en croire ; 
Ou bien, si vous aymez, l'amour est imparfaict. 
Las 1 Comment vouUez-vous que j'aye cognoissance 
Que vous me vouliez bien, que par la joyssance ? 
Il fault bien que l'amour se descouvre à l'effect. 

Je sçay que vous mettrez en avant, pour excuse. 
L'honneur contre Tamour ; mais ce n'est qu'une ruse. 
Car l'amour et l'honneur ne sont poincts différans. 
Les saiges jugent bien que ce n'est qu'artiffice, 
Ung masque desguisé de vertu sans le vice, 
Et ung lacet trompeur qu'on tend aux ignorans. 

Ce mot d'honneur me plaist, beau mot et agréable. 

Si l'efFect de ce mot n'en estoit mizérable, 

Cause de mil ennuis qui vous vont décevant ; 

C'est ung mot seulement qui se trouve en la bouche. 

Mais te plaisir se void, se sent ; et, s'il se touche, 

Le plaisir est ung corps ; et l'honneur n'est que vent. 

Jefaulx : ce n'est point vent. C'est quelque chose encore, 
Qui est moins que du vent et si mieulx nous dévore, 
Prend nostre aise et nous trompe, ennemy de tout bien. 
Qu'est-ce donqque l'honneur? Ung rien qu'on s'yma- 
Ung rien qui a de rien sa première origine, [gine, 

Bref, pour dire en ung mot, l'honneur est moings que 

[rien. 

Et ce rien, moins que rien, une chose incogneue, 
Ung songe, ung fantosme, ou bien une nuée. 
Une ombre, dedans l'air, sert d'espouventement ; 
Comme ung petit enfent qui, dessoubz la nuict sombre, 
S'espouvente aussy tost qu'il regarde son umbre. 
Mais la faulte nous vient, faulte de jugement. 

Je me sens travaillé quelques foys de cognoistre 
Que c'est, quel corps il a, pour le faire papoistre ; 
D'où vient que ce pipeur trompe nostre bonheur. 
A la fin, j'ay cogneu que Thonneur qu'on apelle 
Est la discrétion d'un serviteur fidelle : 
Et taire, après le faict, voillà le poinct d'honneur. 



La femme, à mon advis, est simple et ignorante 
De'perdre et délaisser ung bien qui la contante, 
Soubzjung espoir menteur d'ung honneur simulé. 
Qu'elle choisisse amy discret, fidel et saige ; 
Et jamais ne perdra son premier avantaige. 
Péché n'est plus péché quand il est bien celé. 



Comme on void qu'un soldat, thimide de nature. 
Pour gaigner ung renom, se gette à l'avanture, 
Achepte par sa mort le péril des combatz, 
Vous bannissez ainsy le plaisir et la vie 
Pour ung pauvre renom où l'honneur vous convie. 
L'honneur se vend tropt cher, s'il coste le trespas. 

Que je ne soys discret, que je n'aye conduicte 

En l'ardeur qui me pousse a si belle poursuitte. 

Je n'ose pas me plaindre en ma captivité. 

Je sçay priser ung bien ; je sçay ce qui regarde 

Le poinct de vostre honneur, comme il fault qu'on le 

Qui sçait garder ung bien, il l'a bien mérité. [garde. 

Kt si je puis encor me donner la louange 
Que je ne fuy rien tant en amour que Teschange, 
Aultant ferme en amour comme je suis discret. 
Je ne suis pas de ceulx, quand on les favorise. 
Qui s'en vont publier incontinant la prise. 
\a\ coronne d'amour, ce n'est que le secret. 

xlo st^ttv bien comme il iault, d'une façon discrette, 

Koindre« dissimuUer une amitié secrette ; 

Je sçav fviire du libre et avoir mille fers« 

Kl lorsque vous m^iurex conduict sur le rivaige, 

t>h 1 alors je pluindray ma perte et mon naufiraige ; 

Kt vie mon pan\dis ie feniy mille morts. 

La$! IVnuettex-moi donc> Madame, que fhêrite 
Du Iv^Ycr qu ea amour iustemeat je mente. 
OV$t la seuils e$j>èraace où Tomo^Lr me conduict. 
v"<^v^ $i ^rrar.d Neaulie* gurce ce raa pensée, 
xVxxfc x:î^ r^peatir $era bie:iro«$t passée. 



STANCES 






«•XX 

Ses malheurs asseurez, aùssy tost qu'il est pris, 
De feuz, de fers, de pleurs, de plainctes et de cris : 
Car aymer et souffrir est une mesme chose. 

Je voy devant mes yeulx mon malheur préparé. 
Mais ce cruel amour m'a si fort esgaré, 
Vaincu, gesné, surpris d'une si doulce amorce, 
Que, si je veuille ou non, je ne puis eschapper ; 
Et, aveugle qu'il est, je ne le puis tromper. 
Contre une déité que nous sert nostre force ! 

Je veulx m'encouraiger, armer ma volonté. 
Il m'advise soubdain que je suis si dompté 
Que je ne puis laisser ma première entreprinse. 
Je veulx, je ne veulx pas ; je va, je me retiens ; 
J'ayme, je n'ayme rien ; je m'enfuy, je reviens. 
Quoy que ce soit aymer, c'est perdre sa franchise. 

Ainsy qu'un prisonnier, qui se sauve la nuict. 

De chemin en chemin, il va où le conduit 

Son malheur, son destin, son démon ou sa craincte. 

Après ung vain travail, il se treuve, au matin. 

Aux sentiers recogneuz de son premier chemin. 

Amour n'est-il pas donc ung tyran de contraincte 1 

Les discoureurs d'amour ont souvent agité 
Si l'amour qui nous poinct vient de nécessité 
Ou d'une volonté de désir enflammée, 

Si ceste affection ce faict par jugement, 

L'on en peult faire ainsy que d'un accoustrement. 

Mais qu'est-ce de ce feu qu'une umbre de fumée l 

Mais après si je dis que si Tafifection 

N'a pour son fondement que la discrétion 

Et que la volonté libre et habandonnée, 

Dont vient donq que l'on dit qu'un amant arresté 

Est hors de sa puissance et de sa liberté ? 

Enfin ce n'est amour que nostre destinée. 

Tousjours la volonté se conduit du plaisir; 
Les douceurs, les plaisirs attirent le désir ; 
Et le désir poursuit le point qui se peult faire. 
Mais je sens que l'amour, tiran de mon debvoir, 
Faict que mes haultz désirs sont hors de mon pouvoir. 
Et puis dittes qu'amour c'est chose volontaire. 



STANCES A SA DAME 

Je fais ce que je puis pour ne vous aymer plus ; 
Je metz devant mes yeulx voz rigueurs, voz reffuz, 
Vos desdaings, voz mespris. Mais ce que j'ymagine 
De rigueurs, de desdaings, de reffuz, de mespris, 
Pensant esteindre en moy le feu qui m'a surpris, 
Sont aultant de forneaulx où mon amour s'affine. 

Quand je ne vous voy poinct, hélas! pardonnez-moy, 
Je dis que ce n'est rien des beaultez que je voy; 
Je veulx tromper mes yeulx d'une douce mensonge. 
Et puis, si je vous voy, soudain je m'en desdis; 
Je voy des cieulx ouvertz, je voy des paradis. 
Vous diriez qu'au matin je m'esveille du songe. 

Soyez douce, cruelle, ainsy que vous vouidrez ; 
Blessez, tuez, brusiéz ; jamais vous n'esteindrez, 
Par vos dures rigueurs, l'ardeur qui me domine. 
Je suis tant plein d'ennuy, je suis tant asseuré. 
Que je me tiens contant d'avoir bien enduré. 
Mon amour prend vigueur de sa propre ruyne. 

Je m'obliray plus tost que de vous oblier; 
Je ne pense qu'en vous qui m'avez sçeu lier. 
Ma pensée est en l'âme, et mon âme n'est faicte 
Que de vous ou d'amour; si bien que je [ne] puis 
Ny mon âme ne peult pencer qu'à mes ennuis. • 

Ou ce n'est plus mon âme, ou elle est imparfaicte. 

Je ne vis que par vous; de mes yeulx je me pais; 
Je n'ayme rien que vous; sans vous, je me desplais. 
Vous estes mon penser, mon âme et mon envie. 
Le ciel veult que, sans vous, je demeure imparfaict ; 
Or, la cause est toujours plus chère que Teffect. 
Vostre beauté m'est donq plus chère que la vie 

Je ne me puis passer d'aymer, de rechercher, 

D*honnorer et servir ce que je tiens si cher, 

Tant de perfections, d'une grâce si belle. 

C'en est faict pour jamais; je suis trop embrasé. 

Pour vous, fors ung seul poinct, rien ne m'est malaisé. 

D'ung mal trop envieilly la playe en est mortelle, 

Et vous, pour dépiter mon torment trop amer, 
Vous dittes que jamais vous ne vouliez aymer , 
Qu'amour ne vous tiendra jamais sa prisonnière. 
Et que deviendra donq ceste belle sayson, 
Voz liens, voz printemps, vostre douce prison ? 
Voz yeulx sont, sans amour, ung soleil sans lumière. 

Mon Dieu, que de beaultez et que de pas perduz ! 
Que de trésors du ciel vaynement despenduz 1 
Le temps mal employé d'une vayne jeunesse 
Où le ciel vous debvoit tant de biens reffuser, 
Où libérallement vous en debviez user 1 
L'avare cache ainsy, soubz terre, sa richesse. 

Si je dis que les dieux en demeurent jaloux. 

Que le soleil ne luict que pour l'amour de vous, 

Et que le ciel, vaincu de voz beaultez, souspire, 

Qu'auray-je dit enfin que cela que Ton void? 

Mais c'est trop peu louer pour attaindre où l'on doibt. 

Ne disant rien du tout, je dis ce qu'on doibt dire. 

Je ne veulx rien aymer et non rien mesme voir, 
Ny parler, que de vous. Je ne puis recevoir 
Aultre traict dans mon cueur d'une nouvelle grâce. 
Il fauldroit que le ciel fust quelque estre nouveau, 
Pour m'esclairer, au lieu de ce premier flambeau. 
Le ciel entier n'est digne de tenir vostre place. 

O tourment insuportable l 
Tu m'es tesmoin, aujourd'huy, 
Qu'il n'y a rien de durable 
En ce monde que l'ennuy. 



TROIS SONNETS EN UN SEUL 



Je veulx quicter 
Toutes amours 
Sans m'arrester 
Au commun cours 



Pour jamais ma maistresse 
En tout temps serviray 
A elle je feray 
Librement mon addresse. 



Le ciel m'a faict 
Serviteur d'une 
Pourj^tout subject 
De ma fortune 



D'une aultre hardiesse 
Oncques je ne seray 
Et ne me lasseray 
Ayant telle liesse. 



Vive l'amant 
Qui loyaument 
Se passionne, 



Qui sert tout en commung, 
Aymé sans bien aucun. 
Il n'est digne de vivre. 

Et qui attand L'espoir qui ne finist 

Ce qu'il prétend Luy desplaist et luy nuict 

D'une personne On n'est jamais délivre. 

Ge triple sonnet est suivi, dans le manuscrit de Jean 
Palerne, de cinq ou six lignes tellement barrées à la 
plume qu'on ne peut rien en lire. Nous ignorons 
l'époque et le motif de cet effacement. Mais le motif 
peut s'en conjecturer des quatre petits vers qui suivent 
immédiatement et que nous croyons ne pas pouvoir 
reproduire. 

QUATRAIN POLITIQUE 

Flamans, ne vous estonnez 
Si Françoys a double nez • ; 
C'est par rayson, droit et usaige : 
A double nez, double visage. 

(Icy se trouvent encore quatre vers biffés et effacés.) 

SONNET A L'AMOUR FORGERON 

Amour, depuis trois ans, s'est desrobbé des cieulx 
Pour estre forgeron ; non que forger luy plaise, 
Mais pour me tormenter. Il bastit sa fornaise 
Au millieu de mon cueur, dont il est envieulx. 

I. Duc d^Âlencon. 

Pour arroser son fer, il prend Feaue de mes yeulx; 
Mes soupirs pour souffletz, et mes veines pour braise. 
Mon foye est son enclume, où il forge à son aise, 
Sans jamais se lasser, mille traicts envyeulx. 

Las! D'une lime sourde, il ronge ma pensée; 
D'un espoir il pollit ma misère passée ; 
Et à la folle attente il attache mes maulx. 

Mais encor, que pis est, ce forgeron peu saige 
Dedans mon pauvre cueur faict son apprentissaige ; 
Et, des faultes qu'il faict, j'endure les travaulx. 

QUATRAIN 

QUI FUT ANTIENNEMENT ORDONNÉ EN UN CONCILLE 
ESTRE ESCRIPT AU DESSOUBS DES IMAIGES 

Ce que l'imaige enseigne est Dieu et non l'imaig^. 
Regarde-la, Passant, et honore, en ton cueur, 
Non la pierre ou le boys (car ce n'en est l'usaige). 
Mais ce qu'elle te monstre, haultain et plein d'honneur. 

A MONSIEUR DE CHANVALLON ' 

Ce n'est plus Hélicon, ni le mont de Parnasse, 
Où se vont, nuict et jour, reposer les Neuf Sœurs ; 

I. Les seigneurs de Chanvallon ou Champvalon étaient une bran- 
che de la famille de Harlay. 

6 

Ores un Chanvallon possède leurs douceurs. 

C'est luy seul mainctenant où gîst toute leur grâce. 

Leurs plus rares beaultez sont painctes en sa face ; 
Leur vertu se peult veoir en ses haultes valleurs ; 
Au marbre de son front, leurs célestes faveurs; 
Et leur grâce, au bonheur de tout ce qu'il pourchasse. 

Puisse donq la beaulté, la vertu, la faveur, 

Que puisse des Neuf Sœurs la grâce et le bonheur. 

De guider Chanvallon d'une si seure escorte. 

Que jamais la grandeur ne te puisse laisser; 
Et si Fortune mesme y vient pour t'offencer. 
Que, contre son effort, ta main soit la plus forte. 

De Magdelayne la beaulté 
M'a bien dix mil escus cousté. 



PASQUINS (satyres) 

DES MIGNONS DE LA COURT 

C'est assez chanté de l'amour, 

Il faut qu'une nouvelle corde 

D'un ton plus piquant nous accorde 

Les indignitez de la Court. 

Car, chantant un accord semblable, 

L'on n'est pas toujours agréable 
De toutes espèces d'humeur. 
L'abeille le doux miel compose 
Du thin, du lys et de la rose, 
Et non toujours des mesmes fleurs 

Ainsy qu'au primtemps, bien souvent, 
Une saison mal tempérée, 
Pour nostre malheur, faict et crée 
Un trop chault et humide vent, 
La chenille et la sauterelle, 
Enyvrées de l'herbe nouvelle, 
De fleurs et de boutons naissans; 
Qui, bestes de tout inutilles. 
Rongeant l'espoir des champs fertilles, 
Donnent la fain aux paisans. 

■ 

Tout ainsy les trop libres loix 

De nostre serve esclave France 

Ont permis de prendre accroissance, 

Autour de noz Princes et Roys, 

Par une vengence divine, 

A une petite vermine 

De Mignons, venuz en trois nuictz. 

Qui, comme la chenille, paissent 

Nos fleurs, si tost comme elles naissent. 

Et mangent en herbe noz fruictz. 

Nostre Rqy^ doibt cent millions; 
Et fault, pour acquicter les debtes 
Que Messieurs les Mignons ont faictes, 
Rechercher les inventions 
Du nouveau Tiran de Florence, 
Et les practiquer en la France. 
Mais avant que l'argent soit prest, 
Monsieur le Mignon le consomme. 
Et faict l'on party de la somme 
A centj)Our cent, pour Tintérest. 

Et cependant que le lien 
De ces tirannicques gabelles 
Et les faictz des dances nouvelles, 
Que nous invente Tltalien, 
Cruellement serre et accable 
Le pauvre Françoys misérable, 
Ces beaulx Mignons prodiguement 
Se veaultrent dedans les délices, 
Et, peult estre, dedans telz vices, 
Qu'on ne peult dire honnestement. 

Leur parler et leur vestement 
Se void tel qu'une honneste femme 
Auroit peur d'en recevoir blasme. 
En usant si lascivement. 

I. Le mot Roy a été volontairement couvert d'encre. 

Leur œil ne se trouve à son aise 
Dans le long reply de leur fraize. 
Desjà le froment n'est plus bon; 
Etfault, pour façon plus eXquise*, 
Faire du rys leur amydon. 

Leur poil est tondu par compas 
Et non d'une façon pareille ; 
Car, en avant, depuis Toreille^ 
Il est long; et, derrière, bas. 
Il se tient droict par artifjfice 
Et une gomme les hérisse 
Ou retort leur poil refFrizé; 
Et dessus leur teste légière, 
Un petit bonnet, par derrière, 
Les monstre encore plus desguizez. 

Je n'ose dire que le tard 
Leur soit plus commung qu'à la femme 
(J'aurois peur de leur donner blasme) ; 
Et qu'entr'eulx ils pratiquent l'art 
De rimpudicque Ganimedde. 
Quant à leur habit, il excedde 
Leur bien à un plus grand encor, 
Car le Mignon, qui tout consomme, 
Ne (se) vest plus en gentilhomme, 
Mais comme ung prince, de drap d'or. 

I. Il manque, dans ce dizain, un vers rimant avec exquise. 

Pensez-vous que ces vieulx Françoys 
Qui, par leurs armes valleureuses, 
En tant de guerres dangereuses 
Ont faict retentir, aultres foys, 
Le bruict espendu de leurs gloires, 
Au renom de leurs grandz victoires, 
En tant de périlleux hazardz, 
Eussent la chemise empesée, 
Eussent la perrucque frisée. 
Eussent le teinct blanchy de fardz? 

Hector ainsy ne s'attintoit, 
Ainsi ne s'accoustroit Achilles ; 
L'ung qui, preux, deffendoit sa ville, 
Et Taultre qui la combattoit, 
Ainsy TEspaignol Alexandre, 
Qui ne se sçavoit pas défendre, 
S'accoustroit d'un attour mignard; 
Et, s'enfuyant au bruit des armes 
El au grand confit des allarmes, 
Se cachoit, poltron et couard. 

Et touteffoys ce mol troupeau 

De faces Ganimédiennes, 

Ces âmes Épicuriennes 

Qui ne sont qu'un poisant fardeau 

Et faiz inulille à la France, 

Consomment toute la substance 
Du clergé et du noble aussy; 
Et le Tiers- État misérable 
Gémit du faix insupportable 
De ces prodigues sans soucy. 

Les premiers et plus grands honneurs, 
Deubz aux antiens capitaines 
Pour la coronne de leurs peines. 
Sont pour ces délicatz seigneurs 
Qui joyssent de leurs délices; 
Et ce pour guerdon de toutz vices 
De rhonneur par vous mérité. 
Que vous sert d'aller à la guerre, 
Puisqu'on peut telle grâce acquerre 
Par une molle oysiveté. 

Les grands biens, à Dieu destinez 

Et consacrez à son service, 

Sont pour nourriciers de tout vice 

Baillez à ces efféminez, 

Qui trocquent [et] changent et vendent 

Et inutillement despendent 

Les biens vouez au crucifix, 

Que Ton leur baille en mariage. 

Pour guerdon d'ung maquerelaige 

Ou de quelque chose de prix. 

Et pour pouvoir mieulx contenter 
Leur pompe, leur jeu, leur bombance 
Et leur tropt prodigue despence, 
Il fault, tous les jours, inventer 
Nouveaulx impôtz, nouvelles tailles. 
Qu'il fault, du prouffond des entrailles 
Des pauvres subgectz, arracher. 
Qui traynent leurs chétives vies 
Soubz les griffes de ces harpies, 
Qui avallent tout, sans mascher. 

Ouvrez les yeulx, pauvres Françoys; 
Voyez un estât misérable. 
Vous de qui le nom redoubtable 
Faisoit peur aux plus puissans Roys 
Et aux nations les plus braves ; 
Or, mizérables et esclaves 
Soubz tels [gens], si vous vous tenez 
Et laissez menger la substance 
De tous les estats de la France 
A ces molz et effeminez. 

Et plus n'en dict. 

SATYRE POLITIQUE 

Sardini et Gondi* tiennent en leur puissance 
La gabelle et l'impost et le tribut de France. 
Le fin d'Ajaceto, par sinistres moyens, 
Espuisans nos thrésors, s'enrichit de noz biens. 
Birague est faict le chef de toute la justice; 
Gonsague et les citez et le peuple poUice ; 
Et dessoubz le replyz de mainctz grands estendartz, 
Strozzy et Dupéron conduisent les soldartz. 
Bref, tout est gouverné par la Jacquinerie 
Des marranes coyons, nourrissons d'Itallie. 
Donques, Françoys sans cœur, ou délibérez vous 
De servir au voulloir de ces bougres jalloux ; 
Ou bien, vous bannissans vous mesmes désormais, 
Retirez-vous ailleurs où puissiez vivre en paix ; 
Ou bien vous armez dor de fer et de puissance* 
Contre les bourgerrons et leur oultre-cuidance. 



1. Albert de Gondi (maréchal de Retz), né à Florence en i322. 
Introduit à la Cour par sa mère , il fut placé près du jeune roi 
Charles IX, qui le créa premier gentilhomme de sa chambre et grapd 
chambellan. Il reçut en iSjS le bâton de maréchal et suivit au siège 
de La Rochelle le duc d'Anjou (depuis Henri III), qui, monté sur 
le trône de France, le combla de faveurs. Il s'agissait de cacher son 
avidité sous l'apparence de la modération. — Scipion Sardini, ban- 
quier italien. 

2. Ou bien or vous armez de fer et de puissance. 

SONNET POLITIQUE 

(1576, en mars.) 

Les guerriers, les impostz, les affaires de France 
Sont conduicts, sont levez, sont menés à noz yeulx 
Par Peron, par Gondi, par Birague odieux. 
Sans valleur, sans pitié, sans la juste balance. 

La craincte, Tavarice et la lourde ignorance 

Du couart, du pillart, du vieil séditieulx 
1 

Nous aporte malheur, pauvreté, violence. 

Vous noblesse, vous peuple et vous gens de justice, 
Deschassez, saccaigez, envoyez au suplice 
Ce poltron, ce larron, ce Millanois sans foy. 

Et vous, qui le repoz de ce royaume aimez, 
Décorez, deschargez, sainctement refFormez 
La noblesse, le peuple et le conseil du Roy. 



1. Il manque, dans ce deuxième quatrain, un vers rimant avec 
séditieux. 

COMPOSITION DU BONNET CARRE 

ENSEMBLE DES VERTUZ d'iCELLUY 

Incontinant après que le grand Lucifer 

Se veid tomber des cieulx au plus creux de Tenfer, 

Il appella tout hault ses diables et leur dict ^ : 

« Or ça, mes compaignons, nous perdons le crédit 

« Et béneffice heureux que le beau ciel départ; 

« Et n'avons seuUement qu'enfer pour nostre part. 

« C'est nostre propre lieu ; et ne nous fault prétendre, 

« Sinon, doresnavant, à mal-faire entreprendre. 

« Le péché nous est bon ; le bien nous est contraire. 

« Il fault donq devers nous tousjours tascher d'attraire 

« Quelque pigeon nouveau. Bref, par nostre mallice, 

« Fault, par le monde rond, faire régner le vice, 

« Abollir la vertu et, d'une estrange sorte, 

« Tenir en nostre rang, jour €t nuict, la main forte, 

« Pour rendre des humains le règne divisé. 

« Or voyez ce que j'ay, de grand cueur, advisé. 

« Le peuple, en maint endroict, regardant d'aventure 

« Nostre façon ydeuse et nostre pourtraicture, 

M S'en mocque et rit souvent ; et surtout est tenue 

« A desdaing et mespris nostre teste cornue. 

« Mais, malgré ces mocqueurs, par tout le monde entier, 

« Adorer je feray, de quartier en quartier, 

I. Ualternance des rimes masculines et féminines est très fré- 
quemment méconnue dans cette pièce. 

« Les cornes tellement qu'heureulx s'estimera 

« Celluy qui, les voyant, le genœil fléchira. 

« Et sçavez-vous comment? En cest obscur manoir, 

« Nous ferons un bonnet de quelque fin drapt noir, 

a Bonnet qui, cauteleux, quatre cornes aura, 

« Dans lesquelles du tout nostre sçavoir sera : 

« Sçavoir, dis-je, infernal, malheureulx et horrible, 

f Dont sera gardien ce bonnet si terrible; ' ' 

€ De façon que tous maulx en luy seront comprins, 

€ Estant ce beau bonnet de nostre enfer le prix ; 

« Mesmes il sera tel qu'aux plus éminens lieulx 

« Il sera révéré et servi comme ung dieu. 

f En faisant triompher qui luy obéira 

« Et mourir faulcement qui luy contredira. 

« Ainsy ce seul bonnet, par son grand maléfice, 

€ Fera, sans nous péner, cy après nostre office. 

« Besoignons donq soubdain et que chacune raige 

« S'employe évidemmentà ce gaillard ouvraige. » 

Lucifer lors se teust ; et, sans nulle responce. 
Chacun des infernaulx vient à ceste semonce. 
Satan bailla soubdain le drap, fin au possible, 
Lucifer print Tesguille et poignante et nuisible ; 
Et les filles d'Orebbe * et de la nuit obscure 
D'aprester tost le fil prindrent toute la cure. 
Le bonnet fut taillé; et chacun d'eulx, à force, 

I. Erèbe. 

De faire ce bonnet, d'heure en heure, s'efforce. 
Tous les esprits malings, jusques au chien portier, 
Exerçoient, ce jour-là, Testât de bonnettier. 
Sans qu'aulcun se trouvast., contre Feuvre, estrivant. 
Feirent premièrement la corne du devant 
Poinctue en aiguillon et mirent en icelle. 
Pour honneste ornement, Rapine et sa séquelle. 
Larcin, son propre enfant, qui n'espargne personne. 
Fut mis, avec sa mère, en la corne félonne ; 
Et les accompaigna Faulx-Semblant, Sans-Ray son. 
Orgueil, Farde-Conseil, Finesse, Trahison, 
Cruaulté, Infamie, Horreur, avec Fallace. 
Puis après, de grand cueur, sans partir de la place, 
Feirent, des deux costez, les deux cornes inicques, 
Où furent mises lors mille faulces pratiques. 
Celle du costé dextre eust, pour sa part, Envye, 
Avec Ambition ; et, n'estant assouvye, 
Eust encor, de rechef, son Becq, Caquet et Ruse, 
Qui ses propres amys journellement abuse; 
Avidité, Feinctise, Invention nouvelle. 
Avarice, Luxure, Inimitié rebelle. 
Opinion perverse, infidelle Promesse, 
Desloyaulté, Cautelle, aussy peu que Sagesse. 
Et de la corne gauche, avec grande furie, 
Prindrent possession trompeuse Menterie, 
Vendition de cause, infect Entendement, 
Renversement de Droict, Faulx et légier Serment, 
Mondanité, Paresse, Injustice, Asnerie, 

Falsiffication, vieille Chiccanerie, 

Adjournements, Défaulx, Sentences, Contredictz, 

Pour brouiller les plus sainctz qui sont en paradis. 

Forces Prinses de corps, Apjpoinctemens à mectre, 

Y attirent aussi, avec procès, leur maistre. 

Bref tous les meschans tours qu'Enfer eust en caboche, 

Furent mis sur le champ dedans ce costé gau^e. 

Et, dans la grosse corne estant sur le derrière. 

Un grand nombre d'esprits de la noire tanière 

Se posèrent soubdain. Aussy feirent les raiges 

Pour, par leurs martiaulx et vénéneux couraiges, 

Défendre ce bonnet, exécuter son ire. 

Et, par tout l'univers le garder et conduire. 

Ce bonnet donq parfaict, Lucifer le contemple, 

Le torne; et, le voyant, luy-mesme de peur tremble. 

En prévoyant les maulx qu'il estoit asseuré 

Que feroit, quelque jour, ce beau bonnet carré. 

Ce faict, feit apporter feu ardent de son gouffre, 

En respendant dessus venin mortel et souffre. 

Il sufïoga ^ très bien ce bonnet malheureulx, 

Piroettant autour, encores tout peureux ; 

Puis, en rouUant les yeulx, de sa griffe le touche. 

Et dict les vers suyvans, de sa perverse bouche : 

« Bonnet, lequel au doigt je monstre 
« Bonnet, dis-je, malheureulx monstre. 

I. II suffoqua. 

« Bonnet infernal et dampné. 
« Sur la terre bien fortuné : 
« Bonnet infidelle et inicque, 
« Bonnet qui ne veult que praticque. 
« Bonnet, Thorreur de tout le monde, 
« Bonnet, en qui tout mal habonde, 
« Bonnet, des aultres bonnetz dieu, 
« Bonnet, qui a le premier lieu 
f De toute la rotonde terre, 
« Bonnet, qui tousjours fera guerre ; 
« Bonnet carré, bonnet cornu, 
« Qui rendra son voysin tout nud ; 
« Bonnet, faict à quatre mallices ; 
« Bonnet, fourré de tous les vices ; 
t Bonnet non pareil, bonnet fort, 
« Qui fera d'un bon droict le tort ; 
< Bonnet plus poignant que sagettes, 
€ Avec[que] ses quatre brayettes ; 
« Bonnet qui, portant nom de saige, 
« Jouera si bien son personnaige 
€ Que les plus grandz Tadoreront 
« D'aussy loing comme ils le verront; 
(( Bonnet, de soy-mesme meschant ; 
€ Bonnet de tous costez trenchant; 
« Bonnet rempli de tricherie ; 
€ Bonnet qui, par chiccanerie, 
a Rendra maint prudhomme indigent ; 
« Bonnet amateur de l'argent, 

« Bonnet que le terrible enfer 
« A voullu luy-mesme estoffer ; 
« Bonnet menteur, bonnet cryard ; 
« Bonnet qui fera, par son art, 
c Ung jour impossible possible ; 
« Bonnet fascheux, bonnet nuisible ; 
« Hardy bonnet, bonnet fantasque ; 
« Bonnet bon pour aller en masque ; 
i( Bonnet qui sent bien sa marmitte ; 
«c Bonnet qui faict la chattemitte ; 
« Bonnet qui disnera pour rien 
« Et mangera d'aultruy le bien ; 
« Bonnet pillard, bonnet fort chiche ; 
« Bonnet, sur tous les autres riches ; 
« Bonnet friand, bonnet farouche, 
« Inventeur de mainte escarmouche ; 
« Bonnet, lequel estant pelle, 
« Sera bientost renouvelle 
« Par ung mourceau de parchemin; 
« Bonnet qui, trottant par chemin, 
« Fera aux petitz enfens peur; 
« Bonnet mutin, bonnet trompeur ; 
« Bonnet qui plus d'or gaignera, 
€ AUors que mieulx il mentira, 
« Qu'un aultre en disant vérité ; 
« Bonnet qui, estant irrité, 
€ Fera trembler mesme les cieulx ; 
€ Bonnet par trop audacieulx ; 

« Bonnet inventeur de procès , 

tt Duquel on cherchera Taccez ; 

« Bonnet fardé, bonnet mauldit ; 

« Bonnet de tout bien interdit; 

« Bonnet cjangereulx et lubricque ; 

r Bonnet plus que diabolicque ; 

û Bonnet contraire à Jésus-Christ; 

€ Bonnet pire qu'un Aiîtechrist ; 

« Bonnet propre pour tout mal faire, 

« Mesmes les plus grands seigneurs taire ; 

« Bonnet desquelz tiendra Tenvye, 

« Des humains la mort ou la vie ; 

« Bonnet [très] doulx et favorable. 

« Aux pécunieux vénérable ; 

« Bonnet de crédit, bonnet brave 

« Pour quelque asne qui n'a que bave ; 

« Bonnet qui ne vault une pitte * ; 

« Bonnet plein de fureur despitte ; 

« Bonnet raillart, bonnet infamme; 

c Bonnet qui sçait prendre la gamme ; 

€ Bonnet qui faict les lois rempart 

« Et n'en tient pas la moindre part ; 

« Meschant bonnet, bonnet poinctu ; 

« Bonnet ennemy de vertu ; 

« Bonnet fol et opiniastre ; 

a Bonnet sot et accariastre ; 

I. La plus petite monnaie du temps. 

« Bonnet remply d'inimitié ; 
c Bonnet sans rayson ni pitié ; 
« Bonnet que Ton doibt bien fuir ; 
« Bonnet qui ne peult s'esjouyr 
« Qu'à voir faire du mal ; bonnet 
« Pervers, dangereulx et finet, 
« Il te convient acheminer 
f Par le monde et y dominer, 
f Affin de te mectre en soucy. 
« Desloge doncq, vuyde d'icy; 
t Et va prendre possession 
« De ta vraye habitation. » 



Si tost que Lucifer, présens tous ses suppostz, 
Eust mis iin à ses dictz et douloureux propoz. 
Le jour s'esvanouyst et l'obscur vint sur terre. 
Puis après, tout à coup, un esclattant tonnerre, 
Entremeslé d'esclairs, vint mesler ses effortz, 
Espouventant les sens des hommes les plus fortz. 
Voix de malings espritz furent lors entendues, 
Errantes çà et là, la nuict, parmy les rues; 
Et monsieur le bonnet, du centre bas, s'absente 
Et aux tristes humains bravement se présente; 
En sa lesse les met, les tormente et menace 
Et leur faict voir le joug soubs sa cruelle audace; 
Les tond jusqu'à la peau et si bien les martire 
Qu'il leur faict voir qu'il est de tous bonnetz le pire. 

Celluy le peut sçavoir qui, contre Téquité, 
L'a, hélas 1 à son dam trop expérimenté. 



SIXAIN 

O Dieu, sauve-nous du bonnet. 
De son papier, de son cornet, 
Et de sa plume tyrannicque. 
Saulve-nous de chacune corne ; 
Saulve-nous de son regard morne 
Et de sa façon tant inicque. 



SOTTO IL RITRATTO DI TAMERLANO, IMPERATOR 

DI TARTARf 

Quel nuovo Xerxés. Il quai fu à! Oriente^ etc. 
(28 v«rs en 8 tercets et i quatrain.) 



SOTTO IL RIJRATTO J>\ BAJASETTO , PRIMO RE 

DE TURCHI 

Quarto in ordine de principî Otthomani. 

Non credor gia che sia Vlmagin questa, etc. 

^4 huitains.) 

SOTTO IL RITRATTO DI CELEBINO, SIG' DE TURCHI 

ALTRAMENTE MAHEMET 

Fanciul d'animo grande et di maturoy etc. 

(3 huitains.) 



SOTTO IL RITRATTO D^AMURAT RE SECONDO 
SIGNOR DE TURCHI 



Quai spirto ottimo Giovio il cuor mi muovo, etc. 
(3i vers en 9 tercets et i quatrain.) 



SOTTO IL RITRATTO DI MAHOMETTE SECUNDO, 
SIGNOR DE TURCHI 

Jo che gia vinci popolli infinito, etc. 
(25 vers en 7 tercets et i quatrain.) 



SOTTO IL RITRATTO DI BAJAZETTO* SECONDO RE 

DE TURCHI 

Ottavo principe di Casa Ottomana. 
Mentre che i bei secreti di natura^ etc. 

(Sonnet.) 

SOTTO IL RITRATTO DI SELIN, NONO IMPERATOR 

DI TURCHI 



Questa pallida, cruda, horribil faccia, etc. 
(36 vers en 6 sizains.) 



SOTTO IL RITRATTO DE SOLIMANO, IMPERATOR 

DI TURCHI 



Ecco II Ré d'Asia Solimano^ Il quale, etc. 

(Sonnet.) 

Qui par deux foys a évité nauffraige, 
Il n'y doibt plus retorner s'il est saige. 



VOCABOLI DA PROFERIRE IN UNA COMEDIA 

( Sous ce titre se trouve, en quatre pages et quelques lignes, une 
série de dictons et proverbes italiens, où nous ne relevons que les 
deux suivants : ) 

Voi sete piu intrigato che non e un sartore a far un 
giuppon à un Gobbo. 

Sono corne una candella; per dar lume ad altrui, me 
consumo. 

QUATRAIN 

Gaudeamus despend l'argent 
Que Requiem gaigne en cTiantant ; 
Et le plus souvent, sans lanterne, 
Il est trouvé à la taverne. 



PAR MONSIEUR DUPERRON 

Je ne puis, à bon droict, vous nommer larronnesse, 
Bien que mon cueur captif vous ayez suborné, 
Pour ce qu'en me Tostant vous reprenez, maistresse, 
Ce qui estoit à vous mesme avant qu'estre né. 

Il vous estoit voué avant que je naquisse. 
Pourquoy se plaindroit-il de sa captivité ? 
La fin de sa naissance estoit vostre service ; 
Et la fin d'une chose est sa félicité. 

J'auroys doncques grand tort de lamenter ma prise; 
Un homme est bien enfant qui se plainct de son bien. 
Mon bien est d'estre à vous ; vous estes ma franchise : 
Je suis plus à moi-mesme, estant vostre que mien. 

Car, vous estant mon tout, et moy vostre partie, 
Me retirer de vous c'est m'esloigner de moy; 

Et tant plus vous tenez mon âme assubgectie. 
Tant plus heureusement elle est unie à soy. 

Puis d'aultant que l'envy nous faict tousjours la guerre, 
Et que vostre beaulté vous rend esgalle aux dieux, 
Je vy, vivant en moy, comme vivant en terre; 
Je vy, vivant en vous, comme Ton vyt aux cieulx. 

Que vous diray-je plus, vous estant ma vraye âme. 
Et moy n'estant qu'un corps qui de peu se nourrit. 
Cest mon plus grand honneur de vous Servir, Madame; 
Car c'est honneur au corps de servir à l'esprit. 

Mais que dis-je, troublé de l'amour qui m'enivre !. 
Vous nommant mon esprit, je m'abuse bien fort. 
Cest naturellement l'esprit qui nous faict vivre ; 
.Et vous, d'un seul regard, vous me donnez la mort. 

Si estes-vous ma vie et par vous je respire. 

Mais comme en ung flambeau, que l'on renverse en bas 

La cire esteint le feu, bien qu'il vive de cire, 

Tout de mesme estes-vous ma vie et mon trespas. 

La challeur tempére'e est de la vie hostesse. 
Et l'excessive esmeut mille fiebvreux accez : 
L'amour que je vous porte en est ainsy, maistresse ; 
C'est ma vie et moyen : c'est ma mort et excez. 

C'est pourquoy je voy bien qu'à la mort assurée 
Il me fault, à cloz yeulx, courir en vous aymant. 
Moy ne pouvant aymer d'un amour modérée, 
Et vous ne vouUant pas estre aimée aultrement. 

Mais, que vostre œil me tue ou me donne la vie, 
Jamais vostre beaulté ne mourra dedans moy. 
Si je vis, je vivray pour vous rendre servie ; 
Si je meurs, je mourray pour vous prouver ma foy. 

• 

A qui plus dignement puis-je faire service 
Qu'à celle que le ciel monstre de révérer 1 
J'apprendz, en vous servant, à maistriser le vice ; 
Et, en vous admirant, à bien plus admirer. 

L'homme est bien malheureulx, de qui l'âme indiscrète 
Peult, ailleurs qu'en voz mains, sa franchise enfermer. 
C'est ou n'avoir poinct d'yeulxpour vous voir si parfaicte, 
Ou n'avoir poinct de cueur pour vous oser aymer. 

Or ay-je Tung et l'aultre; et c'est d'où il me semble 
Qu'on me doibt en bon heur aux dieux parangonner. 
SeuUement je me plains que je n'ay tout ensemble 
Cent yeulx pour vous mieux voir, cent cueurs pour vous 

[donner. 

Par cy devant, mon âme, errante à l'advanture, 
A suyvis d'aultres feux que celui de vostre œil. 

Semblable au moucheron qui, par la nuict obscure, 
Prend un petit flambeau pour les raiz du soleil. 

Mais les dieux, à la fin, ont dessillé ma veue, 
Heureulx de vous avoir maintenant pour fanal. ' 
Vray est que de vous voir ma langueur est venue ; 
Mais il fault qu'un grand bien [nous] couste un petit mal. 

Puisse advenir un jour, ô ma douce amertume! 
Hellas ! puisse advenir qu'il vous plaise arroser 
D'un peu d'eaue de pitié le feu qui me consume. 
Non pour le rendre esteinct, mais pour mieulx l'em- 

[braser. 

Si tant d'heur m'advenoit qu'il sortist de ma braise 
Une seuUe estincelle en vostre jeune cueur, 
Je noiroy mes ennuys dedans un fleuve d'aise 
Et ferois mon jouet de ma propre langueur. 

Mais c'est trop désirer de la pensée humayne. 
Non, je ne pourroys pas un tel heur supporter; 
Je m'en iroys en pouldre, ainsy que la Thébayne 
Qui ne peult endurer les feux de Jupiter. 

Aussy doibt-il suffire au cueur qui vous adore 
Que d'un œil de pitié vous voyez son torment. 
Cil qui désire plus mérite perdre encore 
Le plaisir qu'a celluy qui meurt en vous aymant. 

C'est bien assez qu'un dieu, d'un œil doux et propice, 
Regarde la victime et le cueur qui se plainct, 
Sans que luy mesme brusle au feu du sacriffice 
Mesme flamme embrasant et l'offrande et le sainct. 

Quant à moy, mon espoir, tout ce que je demande, 
Lorsque de mes souhaictz j'importune les cieulx. 
N'est sinon que mon cueur soit trouvé digne offrande 
De vous, son bel IdoUe, et du feu de vos yeulx. 

Bien sont-ce des souhaitz qu'impossibles j'estime. 
Et que l'événement ne peut rendre finis ; 
Car, qui d'ung si beau feu seroit digne victime, 
A ce rare soleil il fauldroit un phœnix. 

Toutes foys, s'il est vray que la foy nous rend dignes 
De la table des dieux et de l'éternité. 
Nul que moy ne doibt ardre en ces flammes divines. 
Puisque j'excelle en foy, comme vous en beaulté. 



SONNET EN MARS 1577 

Les Nouvelles qu'on dict, c'est que, soubz.la ballance 
D'ung jeu, l'Estat françois s'esbranle, inconstamment, 
A prime se jouant nostre entier changement. 
Par quatre qui devroient conserver notre France. 



— 107 — 

Le premier, soit qu'il n'ayt en son jeu grand fiance, 
Soit pour faire le fin, passe tout simplement ; 
Le second, qui en perte a joué longuement, 
Se picque de sa beste et veult torner la chance. 

Le tiers qui, tenant tout, void que Theur ne dit plus, 
Demande à composer, monstrant Tespoir d'un flux ; 
Mais le quart quicte tout pour le malheur qu'il a. 

Qui nous apauvrit tous, d'aultant que cellùy-là 
Nous tient associés à moitié de sa perte 



Suivent quatre quatrains en italien, sans aucun titre : 
Cappon, Pollastriy Fasan et Colombi, etc. 



CONTRE LES FEMMES 

Il n'est rien, plus que la femme, envieulx, 
Ne qui soit plus, pour bien mentir, habille; 
Pour décepvoir aultant jeunes que vieulx, 
David, Samson, Salomon et Virgille. 

(Suivent des extraits de l'Ecclésiastique, de Salomon, 
de Properce, de Saint-Jean-Chrysostôme. En outre, 

I. Il manque, dans ce dernier tercet, un vers rimant avec le mot 
perte. 

Palerne renvoie à Marc-Aurèle et à Thevet, "pour voir 
la meschanceté et légiéreté des femmes, Platon (dit-il) 
pardonne toutes faultes à la femme, hormis celles de la 
langue, qui sefaict par malice, et le reste par fragillité 
de nature. Marot prétend que la femme ressemble à 
un saint Michel renversé, parce que Vlmaige saint 
Michel a le diable aux pieds , et la femme à la teste. 
D'après saint Marc, il ne se trouve que Jésus-Christ 
ayt chassé du corps de V homme plus d'un diable, 
mais sept d'une femme. Enfin (dit Palerne), baptisant 
une fille, on conjure trente foys le diable; et, pour un 
garçon, que vingt.) 

(Après avoir médit des femmes en général, Palerne 
paraît faire de la politique et s'attaquer à la reine 
Catherine de Médicis, veuve de Henri II) : 

De femme tropt fine 
Trop en ruyne 
L'Estat viendra, 
Et qui s'encline 
A sa doctrine 
Mal luy en prendra. 

(Entré dans cette voie, notre auteur met en cause 
le roi lui-même, en n'indiquant Sa Majesté que par 
la lettre initiale.) 

Nostre R. semble un Jupiter en terre : 
Il a Chicot, d'un chacun maldisant, 

Et Sibillot à chacun malfaisant; 

L'un est la fouldre; et Faultre le tonnerre. 

Amor se paga con otro amor. 



Qui par deux foys A évité nauffraige. 

Jamois n'y doibt *Retorner s'il est saige. 



Ne haïr la pêne. 



A cueur loyal, foy asseurée 
Cueur qui désire n'a repoz. 



CHANSONS 



• * 



CONTRE UNE NUICT TROP CLAIRE 

( Extraicte de Desportes. ) 

O nuict,* jalouse nuict contre moy conjurée, 
Qui renflammes le ciel de nouvelle clarté, 
T'ay-je donq aujourd'huy tant de foys désirée 
Pour estre si contraire à ma félicité. 

Pauvre moy, je pensois qu'à ta brune rencontre. 
Les cieulx d'un noir bandeau deussent estre voiliez ; 
Mais, comme un jour d'esté, claire tu fais ta monstre, 
Semant, parmi le cijel, mille feuz estoillez. 

Et toy, sœur d'Apollon, vagabonde courrière. 
Qui, pour me descouvrir, flambes si clairement, 
Allumes-tu, la nuict, d'aussy grande lumière 
Quant, sans bruit, tu descendz pour baiser ton amant. 

Hélas I s'il t'en souvient, amoureuse déesse, 
Et si quelque doulceur se cuille en te baisant, 
Mainctenant que je sors pour baiser ma maistresse 
Que l'argent de ton front ne soit pas si luisant. 

Ah 1 la fable a menti ; les amoureuses flammes 
N'eschaufFeront jamais ta froide humidité; 
Mais Pan, qui te cogneust du naturel des femmes, 
T'offrant une toison vainquist ta chasteté. 

Si tu avoys aimé, comme on nous faict entendre, 
Les beaulx yeulx d'un berger de long sommeil touchez, 
Durant tes chaulx désirs tu aurois peu aprendre 
Que les larcins d'amour veullent estre cachez. 

Mais flamboyé à ton gré; que ta corne argentée 
Face de plus en plus ses raiz estinceller ; 
Tu as beau descouvrir ta lumière emprunctée, 
Mes amoureulx secretz ne pourras déceller. 

Que de fascheuses gens 1 Mon Dieu, quelle coustume 
De demeurer si tard en la rue, à causer. 
Ostez vous du serain ; creignez-vous poinct le rheume ? 
La nuict s'en va passée; allez vous reposer. 

Je va, je vien, je fuy, j'escoute et me promaine, 
Tournant toujours mes yeulx vers le lieu désiré ; 
Mais je n'avance rien. Toute la rue est plaine 
De jalloux importuns dont je suis esclairé. 

Je vouldrois estre roy pour faire une ordonnance 
Que chacun deust, la nuict, au logis se tenir. 



Sans plus, les amoureulx auroient toute licence; 
Si quelque aultre y failloit, je le ferois punir. 

O somme, ô doux repos de travaulx ordinaires, 
Charmant, par ta doulceur, les pensers ennemy», 
Charme ces yeulx d'Argus , qui me sont si contraires, 
Et retardent mon bien faulte d'estre endormis. 

Mais je pers, malheureulx, le temps et la paroUe; 
Le somme est assommé d'un dormir ocieulx. 
Puis, durant mes regretz, la nuictz prompte s'envolle ; 
Et Taurore desjà veult deffermer les cieulx. 

Je m'en va pour entrer; que rien ne me retarde. 
Je veulx de mon manteau mon visaige boucher *. 
Mais las! je m'aperçoy qu'un chascun me regarde; 
Sans estre descouvert, je ne puis m'aprocher. 

Je ne crains pas pour moy ; j'ouvrirois une armée 
Pour entrer au ses jour qui recelle mon bien; 
Mais je crains que ma dame en peult estre blasmée. 
Son repoz, mille foys, m'est plus cher que le mien. 

Quoy! m'en iray-je donq? Mais que vouldroy-je faire? 
Aussy bien, peu à peu, le jour se va levant. 
O trompeuse espérance 1 heureulx cil qui n'espère 
Aultre loyer d'amour que mal, en bien servant. 

I. Cacher vaudroit mieulx. 

8 

VILLANELLE 

Le feu secret de mon désir bis 

M'a faict une dame choisir, 
Belle par excellance. 
Un amoureulx i 

Est malheureulx > Refrain. 

Qui n'a la joyssance. 1 

Son maintien est venu des cieulx; bis. 
Son œil bening et gratieulx 
Me nourrit d'espérance. 
Un amoureulx, etc. 

Depuis l'heure que je la vey, bis. 

Le dieu d'amour m'a poursuivy 
D'avoir son allience. 
Un amoureulx, etc. 

Tant qu'elle m'a donné pouvoir bis. 
De l'aller trouver et la voir, 
Luv disant ma souffrance. 
Un amoureulx, etc. 

Je sçay que son intention bis 

Est d'augmenter la passion 
De ma persévérance. 
Un amoureulx, etc. 

Rien ne sert un parler humain bis. 

Quant on dit : Revenez demain;' 
C'est dure pénitence. 
Un amoureulx, etc. 

Amour ne se peult mainctenir bis. 

Du passé ny de Tadvenir; 
Il ayme la présence. 
Un amoureulx, etc. 

Dame, que je sers humblement, bis. 
Donnez-moy donc présentement 
Le doux bien que je pense. 
Un amoureulx, etc. 

Le manuscrit présente ici deux pièces de vers en 
italien , barrées diagonalement d^ gauche à droite, 
mais lisibles. La première, en huit vers (deux à deux), 
commence ainsi : 

Zephiro spirit bel tempo rimena. 

La seconde en quatre tercets : 

La piaga che nel core piaga non e che mabia bâta 

[amore. 

CHANSON 

(L'air n'en est pas indiqué). 

Dormant, j'ay quelque foys songé 
Qu'en mouche j'estois eschangé 
Et que je vouUetois sans cesse 
Çà et là, parmi les habîtz, 
Baisant et rebaisant les plitz 
De la robe de ma maistresse ; 

Et m'esgarois parmy son sein, 
De beaulx lis et de roses plein ; 
Et puis, d'une brusque voilée, 
En estandant mes hellerons, 
Vollay, parmy ses cheveu z blondz, 
Percher mon âme désollée. 

Après, je vins à ses beaulx yeulx, 
Ravi de contempler mon mieulx. 
Quand elle, d'une vive flamme, 
Brusla mes belles de son feu; 
Et, depuis l'heure, je ne peu 
Revoller autour de madame. 

Puis de ses piedz le misolla *, 
Et j'entendi qu'elle parla 

r. Le m'isola. Elle m'écrasa? 



- 117 - 

Ces mots empruntez de collère : 
« Qui à mes yeulx ose voler, 
« Il y doibt ses belles brusier 
« Ou mourir comme téméraire. » 



AULTRE CHANSON 

(Sur ce mesme air). 

O destin, pour moy rigoureulx, 
O jour quatre foys malbeureulx, 
Qui me feis avoir cognoissance 
De celle dont j'ayme son cueur! 
Car, pour l'aymer, rien que rigueur 
Je n'ay reçu pour récompense. 

Las! Fust-il onq un seul amant 
En ce monde plus mal contant? 
Ne qui, d'une plus juste plaincte 
Que moy, se puisse lamenter, 
Se douUoir et se tourmenter, 
Trompé d'une amitié si feincte? 

Combien de temps ay-je veillé 
Et mon corps en vain travaillé 
Pour à toy me rendre agréable! 
Combien de jours, combien de nuictz 
Ay-je passé, chargé d'ennuitz, 
Pour estre enfin si mizérablel 

Cruelle, s'il en fut jamais, 
Comment veulx-tu que désormais 
Je vive ainsi plain de tristesse? 
Sans espoir et loing de secours 
Faut- il que je passe mes jours 
Tayant choisi pour ma maistresse 1 



LE SEIN DES FEMMES 

Je ne sçay par quelle malice 

L'on dit aujourd'huy que c'est vice 

De monstrer le sein rondellet, 

Veu qu'au premier temps d'innocence 

La femme n'eust onq cognoissance 

Ny de robe, ny de collet. bis. 

Elle cheminait toute nûe 

Dans les préz, sur l'herbe menue, 

Parlant avec son amoureulx. 

6lasmerons-nous les damoyzelles 

Qui commencent, par les mamelles, 

A ramener ce temps heureulx. bis. 

Il fault cacher la main sauvaige 
Teincte de sang et de carnaige. 
Et couvrir la bouche qui ment ; 

Mais une poictrine gentille 
Et le beau tétin d'une fille 
Ne -se doibt cacher nullement. bis. 

Il faut captiver sans lumière 

Au noir cachot d'une tasnière 

Le serpent, le loup affamé ; 

Mais le beau sein qui se descouvre 

N'a le venin de la coulleuvre 

Pour estre pris et renfermé. bis. 

Fol est Tusurier qui resserre 

Ses facultez dessoubz la terre 

Et tient son or ensepvelly ; 

Mais les pucelles libérales 

Éventent deux pommes esgalles 

A l'y voire le mieulx poUy. bis. 

Tout aussy tost que nos déesses 

Nous eurent monstre les richesses 

De leur estomach précieulx, 

Amour, aveugle de nature, 

Ne voila plus à l'aventure 

Et se desbanda les deux yeulx. bis. 

Il rougist ceste double freze 
Comme charbons de sa fornaise. 
Deux souffietz furent les tétons 

Qui de chaudes vapeurs s'enflèrent 

Et dedans noz âmes soufflèrent 

Le feu mignard que nous sentons. bis 



LES MOUCHES A MIEL 

[Extraicte cCAmadis Jamin i ). 

Estant couché pfès des ruchettes 
Où faisoient du miel les avettes, 
En ces mots je vins à parler : 
« Mouches, vous voilez à vostre ayse; 
« Et ma maistresse est si mauvaise 
« Qu'elle m'empesche de voiler. 

« Vous voilez sur les fleurs escloses 
« Et moissonnez les doulces choses : 
« Du tim, du saflran jaunissant, 
« Et du saule à la feuille molle ; 
« Mais sur la moisson je ne voile, 
« Dont j'ayme à estre joyssant. » 

Mouches, de Jupiter nourrices, 
Des odeurs qui vous sont propices 
Vous faictes la cire et le miel. 



I. Amadis Jamin ou Jamyn, disciple favori du poète Ronsard, 
naquit vers i53o et mourut vers r585. 

Mais nxoy, des beaultez de ma dame, 
Je ne produictz rien en mon âme, 
Que plaincte, que dueil et que fiel. 

L'on dit, ô coUères abeilles, 

Qu'en voz poinctures non pareilles 

Votre destin se void borné. 

Mais celle dont les traictz je porte, 

Las I en me blessant, n'est poinct morte 

De la mort qu'elle m'a donné. 

Ahl je vouldrois estre une mouche 
Pour volleter dessus la bouche, 
Sur les cheveuz et sur le sein 
De ma dame belle et rebelle : 
Je picquerois ceste cruelle 
A peine d'y mourir soubdain. 

(Ici sont dessinés à la plume trois croissants entrelacés. Cet 
emblème était d^un fréquent usage ^ au seizième siècle dans notre 
Forez. On le voit encore à Saint-Etienne, sculpté en relief sur la 
façade d^une antique maison de la place de Grenette. 



CHANSON 

Toutes les herbes croissent, 
Toutes les fleurs paroissent; 
Il n'est que ton amour 
Qui descroit nuict et jour. 

Douces sont les herbettes^ 
Douces sont les fleurettes ; 
Seulement ton amour 
M'est rudde nuict et jour. 

Par toutes les vallées 
Leseaues sont dégellées; 
Il n'est que ton amour 
Qui gelle nuict et Jour. 

Doux le vent de Zéphire 
Qui doucement souspire ; 
SeuUement ton amour 
M'est amer nuict et jour. 

Tout rit par les montaignes, 
Tout rit par les campaignes; 
Et moy, pour ton amour, 
Je pleure nuict et jour. 

Tous les champs reverdissent 
Et d'espoir se nourrissent ; 
Et moy, pour ton amour, 
Despère nuict et jour. 

CHANSON 

Si la pitié, la courtoisie 
Ou bien si quelque aultre douceur 
Loge quelque foys dans ton cueur, 
Par un baiser rendz-moy la vie. 

Si, lorsqu'un amant te suplie, 
Tu te sens mouvoir à pitié, 
Pour fruict de ma saincte amitié, 
Par un baiser rendz-moy la vie. 

Regarde, ma chère ennemie, 
Beaulté qui cause mon trespas, 
Pour te servir, ne veulx-tu pas, 
D'un baiser, prolonger ma vie ? 

Ah l cruelle, la courtoisie 

Ne t'incite à me secourir. 

Tost un cercueil! je veulx mourir; 

Car aussy bien je meurs en vie. 

Mais, si pour te rendre assouvie 
Ma mort te servoit tant soit peu, 
Sans me laisser brusler au feu, 
D'un long baiser succe ma vie. 

LES MARINIERS 

« 

Les mariniers adorent un beau jour 
Quant, pleins d'espoir, s'en vont courir fortune ; 
Moy, des beaultez que nous a peinct amour, 
Plein d'un bonheur, je n'en adore qu'une 
Pour mon malheur. 

Les Sarrasins adorent le soleil 
Lorsqu'au matin ils descouvrent sa tresse ; 
Moy, je ne puis qu'admirer le bel œil 
Et l'air divin de ma chère maistresse. 

Le Portugois envie la valleur 
Et la coulleur des perles de Lydie ; 
Moy, je ne puis aymer aultre blancheur 
Que celle-là de la main qui me lie. 

Le prisonnier cherche sa liberté. 
Pour mettre fin à sa peine cruelle ; 
Moy, je me plais en ma captivité. 
Dans les liens d'une dame si belle. 

Les Cipriens n'adorent qu'un Vénus, 
Allors qu'ilz ont l'âme d'amour atteinte, 
Et mes deux yeulx , en flammes devenus, 
N'adorent rien icy bas que ma saincte. 

Venu le jour, ne le soleil des cieulx, 

La liberté, ny la perle indienne, 

N'est rien au priz des raiz de ses beaulx yeulx ; 

Nulle beaulté n'est esgalle à la sienne. 



LES CONTRE-MARINIERS 

Les mariniers escument nuict et jour 
Quant, plains d'ardeur, ils pillent les rivaiges : 
Moy, tout ainsy, je suis toutes amours; 
Et je me plais en ces plaisirs voUaiges. 

Le vieil Saturne, inconstant en tout temps. 
Chemine droict par l'esté et l'automne, 
Par les glaçons et par le beau printemps : 
Muable aussy, à toutes je me donne. 

Qui n'a qu'un sainct qui luy fasse faveur 
Souvent chétif demeure mizérable ; 
Mais qui joyst de plus d'une est vainqueur, 
Et son grand heur est d'estre variable. 

Rien l'on ne void, au ciel, de si parfaict 
Que Jupiter et les six vacabondes : 
Je lasche aussy la bride à mon souhait ; 
Car à mon cueur ne suffiroit deux mondes. 

Beaulté diverse à toute heure me plaist. 
L'œil, le parler, Tembonpoinct et la grâce 
De ceste-cy et de l'autre me plaist . 
Ce doux changer bienheure mon audace. 

Jupin s'est faict bœuf (et) cigne et toureau, 
Laissant le ciel pour baiser les mortelles : 
Si un tel dieu brusloit d'amour nouveau, 
Ne doibz-je pas aymer toutes les belles. 

Si je sçavois aux cieulx quelque beaulté 
Qui surpassât les douceurs que j'adore. 
Pour faire honneur à ma légièreté, 
J'iroys aux cieulx et aux enfers encore. 

D'ancrer toujours dedans un mesme port, 
C'est une honte au généreulx pillote . 
Baiser toujours un œil, c'est une mort ; 
Le chantre est sot qui ne sçait qu'une note. 

Le chevallier qui ne void qu'un combat 
Ne se fera jamais grand à la guerre : 
Qui la cité, en plus d'un lieu, ne bat 
Ne la sçauroit jamais mettre par terre. 

• 

Un brave amant doibt aymer en tous lieulx. 
Pour esprou ver sur toutes sa fortune; 

11 est maudit des hommes et des dieux 
Qui n'est aymé et qui n'en ayme qu'une. 



CHANSON 

Quelle divinité s'imprime dans mon âme 1 
Quelle nouvelle ardeur dedans mon cueur s'enflamme 1 
Quelles sont les beaultez qui, pour m'avoir ravy, 
A un sugect si beau me tiennent asservy ? 

Je voids bien maintenant que l'amour me commande 
D'obéir à ses loix; et qu'il fault que je rende 
Ma chère liberté à celle qui me tient 
Esclave soubz le nœud d'un amoureulx lien. 

Madame, c'est à vous à qui je la desdie, 
Parce que vostre main délicatte et pollie, 
De laquelle je fus si doucement touché. 
Est le mesme fillet où je suis attaché. 

Je ne suis donq plus mien ; vous estes celle mesme 
A qui je suis voué ;. c'est vous celle que j'ayme. 
Car voi perfections m'ont gaigné tellement. 
Que je ne puis avoir plaisir qu'en vous aymant. 

Je ne sçaurois rien voir qui soit tant à ma grâce 
Que les traictz excellens de vostre belle face ; 

Et ne sçaurois, la nuict, choisir parmi les cièulx, 
Des estoilles qui soient si belles que voz yeulx. 

Aussy les deux rayons furent la seuUe cause 
Que je fuz arresté en Tamour que je n'ose 
Vous monstrer librement, de craincte que quelcun 
Ne fust à mes desseins jaloux et importun. 

O bien que ne disiez qu'un vain espoir m'incite 
D'aspirer à un lien tropt hault pour mon mérite. 
Mais toutesfoys je veulx vous aymer et chérir 
Jusqu'à tant que la mort me contraigne à mourir. 

Et si vous en vouliez un certain tesmoignaige, 
Lisez ces vers icy ; gardez-les pour un gaige ; 
Et vous verrez par là que ce que je prometz 
Sera toujours si fort qu'il ne rompra jamais. 

STANCES ' 

ADRESSÉES PAR UNE DAME A BUSSY D^AMBOISE (?) 

On peult feindre par le pinceau , 
Ou par Vouvraige du ci^^eau^ 
Toute visible chose. 

Comme une rose au teinct vermeil. 
Lorsqu'elle a perdu le soleil, 
Languist toute fanée 

En penchant son beau chef en bas, 
Semble aprocher de son trespas, 
Agravée de la pluye. 

Ainsy le beau lis de mon teinct, 
D'infinité de pleurs esteinct, 

Demeure en ceste sorte ; 
Et, après vous avoir cogneu, 
Mon esprit, jà tout esperdu. 

Me rend à demy morte. 

Il m'est advis que je vous voy, 

Pour Tamour, combattre au tournoy. 

Ou bien à la barrière, 
Armé de corps légèrement. 
Rompre d'un brusque branslement 

Une picque guerrière. 

Or je vous voy, si m'est advis, . 
Parmy les dames, au devis, 

Parler de bonne grâce ; 
Et, tousjours proprement vestu. 
Faire admirer ceste vertu 

Commune à vostre race. 

Or je vous voy, d'un port royal, 
Monté sur un brave cheval. 

Comme un Dieu des allarmes, 



— i3o — 

Et, le maniant à pied coy, 
Ou bien à bondz, faire la loy 
Aux serviteurs des dames. 

Il me semble voir oultre plus, 
Par vous en mille lieux vaincuz, 

Les ennemys de France ; 
Et comme pour un seul courroux, 
Vous n'en rapportez que des coups 

Pour toute récompense. 

Tesmoins en sont mille solda[r]tz 
Qui vous ont suivy aux hazardz 

Des balles et des mesches ; 
Et témoing en est vostre flanc, 
Empourpré de vostre beau sang 

Respandu sur les bresches. 

Enfin, tous ces faictz terminez, 
Quelques mignons efféminez 

Vous en portent envie, 
Qui, de propoz deslibéré, 
Ont en vain tousjours conjuré 

De vous oster la vie. 

Mais vous avez le mesme bras 
Qui maintz a renversés en bas, 
Que Pluton retient ores, 

Tuez es murs de Lusignan, 
De Fontenay, de Quarentan, 
Et de Saint-Lô encores. 

Ils cognoistront quel est Teffort 
D'un guerrier si brave et si fort, 

Bussy, comme vous estes ; 
Qui, desdaignant les vains abboys 
Des plus favoriz de uoz roys, 

Sçavez rompre leurs testes. 

Mais cependant, mon cher esmoy, 
Au moins souvenez-vous de moy 

Et ne perdez couraige ; 
Après la pluye et les grandz ventz, 
Le soleil meine le beau temps 

Et faict cesser Toraige. 

Vous n'estes seul à qui les dieulx 
Ont donné quelques envieulx ; 

On a veu les dieux mesmes, 
L'un contre l'autre s'irriter 
Et vouloir chasser Jupiter 

De son palais supresme. 

De moy, tant que je seray loing, 
De voz yeulx, qui sont tout mon soing^ 
Je vous seray fîdelle, 

Ferme comme un rocher constant, 
Qui, plus Tonde va tempestant, 
Et moings bouge pour elle. 

Bref, tant que les légiers oyseaulx 
Se logeront dans les ormeaux, 

Et les cerfz aux ramées, 
Toujours seront dedans mon cueur 
Vostre grâce et vostre valleur 
Pour jamais imprimées. 



STANCES 

FAICTES PAR MONSIEUR DE BUSSY d'aMBOISE 

Amans qui vous pleignez qu'amour vous a dompté, 
Qu'il emporte l'honneur de vostre liberté, 
Qui faictes de voz pleurs une source féconde, 
Qui mourez, qui bruslez au feu de tant d'ennuis, 
Voyez mon mal, mes fers, la prison où je suis ; 
Et vous direz que c'est le paradis du monde. 

J'ayme avec tant d'ennuis et tant de cruaultez, 
Qu'entrant en ma prison je voidz de tous costez 
La mort et le péril d'une perte commune. 
J'ay à tromper les yeuls de cent mil ennemys 
Envieulx et jaloux du bien qui m'est promis. 
Ma vie et mon amour courent mesme fortune. 

O mourir agréable, ô trespas bien heureulx ! 
S'il y a quelque chose, au monde avantureulx, 
De feu, de fer, de mort, courez à ma ruine. 
Rien n'est de si cruel, rien de tant inhumain 
Qui baille seullement un baiser de sa main. 
Mais qu'une mort est peu, pour chose si divine ! 

Ce sont motz inventez, du jour et de la nuict, 
De dire qu'il est jour quand le soleil nous luict; 
Et que la nuict survient; quand la terre s'opose, 
Il n'y a d'aultre nuict, d'aultre jour, d'aultres cieulx; 
Que voir ou ne voir poinct le soleil de voz yeulx. 
Vous, le ciel, le soleil, estes le mesme chose. 

Mes yeulx ne sont poinct yeulx, si ce n'est pour vous voi r ; 
Mon cueur n'est poinct mon cueur, si n'est pour re- 

[cevoir 
Les traictz de vos beaultez que j'adore et que j'ayme. 
Je n'ay poinct de désir que pour vous désirer ; 
Je n'ay poinct de souspir que pour vous soupirer ; 
Et je ne suis poinct moy, si ce n'est pour vous mesme 

Si je ne pense en vous, mes pensers sont jaloux ; 
Si je suis hors de moy, je me retrouve en vous ; 
Si vis, je suis à vous et rien ne me commande. 
Quelque fouldre du ciel qui me puisse -advenir, 
Que l'espoir de la mort où je veulx parvenir. 
Si le péril est grand, la gloire en est plus grande. 

Si suis-je bien heureux de porter ses liens, 

Ses gesnes et ses fers, que j'ayme et je retiens 

Comme un esclave tient les merques de sa prise. 

Qu'on ne m'apprenne plus que c'est de liberté. 

J'ayme tant la prison où je suis arresté, 

Que je fais, de mes fers, l'honneur de ma franchise. 

Que je tiens le nom cher d'esclave, et qu'il me plais t ! 
Je ne veulx plus sçavoir d'aultre nom ce que c'est ; 
Je Tayme pour aultant qu'il vous est agréable ; 
Je l'ayme aussy d'aultant que je monstre et je rendz 
Tous les effectz esgaulx à ce nom que je prendz. 
Le nom est plein d'honneur, d'un effect véritable. 

Lors d'un brave désir, je veulx, pour me vanger. 
Sortir, blesser, tuer, me getter en dangier, 
Vous raporter ma main, de leur sang toute peincte ; 
Mais la peur d'offenser, au fort de ce desdaing, 
L'honneur que je vous doibz me vient saisir la main . 
Jamais un grand amour ne marche sans la craincte. 

Et toy, Nuict, qui me fit, en toute obscurité, 
Voir hier le beau soleil de ma félicité 1 
O que tu m'as laissé, ores qui m'as ravie. 
Les umbres de la mort viennent m'environner ; 
Haste-toy, je te prie, ô nuict, de retorner ; 
' Ou bien ne t'atendz plus de me revoir en vie. 

Qu'on ne t'appelle plus ymaige de la mort, 

O nuict, tout mon bonheur, ma vie et mon suport. 

Cest toy par qui je voidz le soleil qui m'enflamme ; 

C'est toy par qui je vis ; et c'est en ta faveur 

Que j'entre en la prison où je laisse mon cueur; 

Et, sans toy, amour est sans carquoys et sans flamme. 

Prison où bien qu'encor je voye mille traictz 

De la divinité divinement pourtraictz, 

Si m'approchent-ils poinct de l'essence d'icelle 

Que j'adore en mon cueur, qui me donne la loy. 

Ne soyez poinct jaloux, pourtraictz; pardonnez-moy. 

Car ce n'est rien du tout que de vous auprès d'elle . 

Que le soleil, là hault, demeure sans flambeau, 
La nuict couvre tousjours le ciel de son bandeau, 
Et que les ellémens facent tousjours la guerre. 
Quiconque fit jamais le soleil ny le jour 
Ne sçavoit que c'estoit du plaisir de l'amour. 
N'est-ce pas bien assez que le mien soit en terre ! 

Je veulx que vous ayez encor(e) ce sentiment 
Si n'est-il pas en vous d'allumer un tourment, 
Une flamme nouvelle, à mon âme subjecte. 
Je n'ay pour tout object en mon affection, 
Je n'ay aultre brasier que la perfection ; 
Et la perfection est au pris imparfaicte. 

Quant le soleil espend ses rayons allumez, 

Les criminels qui sont aux prisons renfermez 

Ostent les fers des piedz, souUaigent leur mizère. 

Mais je suis reserré quant le jour est venu ; 

Je ratache mes fers, je suis plus retenu. 

N'est-ce pas que l'Amour a la nuict pour sa mère ? 

CHANSON 

Dy moy, mon cueur, quelle sera ma vie, 
Quant esloigné seray de tes beaulx yeulx, 
De qui dépend et mon pis et mon mieulx. 
Et qui seulz ont ma liberté ravie. 

Ton vivre, hélas ! seront les passions 
Du souvenir de ta belle maîtresse. 

D'un doux accueil, d'une honneste caresse. 
Bref, d'un penser de ses perfections. 

Mais quoy, si j'ay tousjours en la pensée 
Geste beaulté, sans jamais la revoir, 
Asseurément un cruel désespoir 
Aura bientost ma pauvre âme offencée. 

Non sera non, car tousjours l'espérance 
Naistre l'on void ensemble avec l'amour, 
Qui me fera espérer qu'un retour 
Donra bien tôt à mes maulx allégence. 

Mais cependant je vivray malheureux, 
N'ayant moyen de luy faire paroistre 
Qu'en la servant je ne désire qu'estre 
Sien à jamais, contant ou langoureulx. 

Il faudra bien que, durant mon absence, 
Cueur, qui est sien, lui aille souvenant 
Que tout mon bien d'aultre lieu ne dépend, 
Et que sur moy elle a toute puissance. 

Je le feray ; et quoy qu'icelle face, 
En contre moy, jamais ne changeray; 
Ains aux rigueurs immobille seray. 
Comme un rocher qui pour flotz ne déplace. 

RESPONCE DE LA DAME 

Si, par rigueur, un trop cruel tourment 
A exercé sur moy sa tirannie. 
Cela provient d'un soubdain changement 
D'un inconstant qui a sa foy mentie. 

CHANSON 

O déserts esquartez, 
Rempliz de froidz, d'orreur et de ténèbres, 
Où je respendz mes complainctes funèbres. 

Que vous me contentez ! 

Las \ ce ne sont les pleurs, 
Ni les ardeurs de ma flamme ordinaire, 
Qui m'ont à coup faict devenir forsaire * 

En la mer des malheurs. 

Mes assiduz sanglots, 
Vraiz messagiers de mon cruel martire, 
Sont plus fréquentz que Thétis en son ire 

Ne regorge de flots. 

C'est un gauche destin, 
Qui m'a tramé tant de morts inhumaines. 
Pour me plonger en un gouffre de peines. 

Sans attandre une fin. 

Que le triste hibou, 
Sur les rochers d'un antre épouvantable*, 
Soit à jamais présaige véritable 

D'un céleste courroux ! 

Que les antres obscurs 
Soient mon séjour et me soit compaignie 
De basillicz une troupe ennemie, 
Aux yeulx fataulx et durs ! 

1. Forçat. 

2. Effroyable dans le manuscrit, ce qui rompt la mesure. 

Ah ! je sens lentement 
Que, loing de moy, fuit la challeur vitalle. 
O ciel cruel, puisque mon âme exalle, 

Finissez mon tourment. 

.Nimphes de ces désertz ! 
Ne pleurez plus ma mort tant désirée ; 
J'ayme trop mieulx que ma tumbe honnorée 

Soit de ces tristes vers : 

• Celuy qui git icy 
D'un cueur sugect à l'amoureuse flamme, 
Fut le Phœnix dont sa cruelle dame 
A ses jours obscurcy. 



AULTRE CHANSON 

(dialoguée) 

Que ferez vous, dittes, madame, 
Perdant un si fidel amant ? 
Ce que peult faire un corps sans âme, 
Sans cueur, sans poux, sans mouvement. 

N'en aurez-vous pas souvenance 
Après ce rigoureulx départ? 
Au cueur oblieux pour absence 
L'amour n'a jamais eu de part. 

De tant d'ennuis qui vous font guerre, 
Lequel vous donne plus de peur? 
La craincte qu'en changeant de terre, 
Il puisse aussy changer de cueur. 

N'usez jamais de ce langaige : 
A sa foy vous faictes grand tort. 
Cest un évident tesmoignaige. 
Pour monstrer que j'ayme bien fort. 

Son amour, si ferme et si saincte, . 
Doibt tenir vostre esprit contant ; 
Je ne puis que je n'aye craincte 
De perdre ce que j'ayme tant. 

c 

1 

Auriez-vous beaulcoup de tristesse 
S'il venoit à changer de foy ? 
Tout aultant que j'ay de liesse, 
Sachant bien qu'il n'ayme que moy. 

Quel est le mal qui vous offence, 
Attandant ce département? 
Tel que d'un qui eust en sentence 
Et attend la mort seulement. 

Quoy, vous pensez donques à l'heure 
Qu'il s'en ira mourir d'ennuy ? 
Il ne se peult, que je ne meure; ■ 
Mon esprit s'en va quant et luy. 

Si tel accident vous arrive 
Vostre amour ne durera pas. 
La vraye amour est tousjours vive 
Et ne meurt poinct par le trespas. 



CHANSON SUR AVRIL 

* 

PAR AMADIS JAMIN 

Or que le plaisant avril, 

Tout fertil, 
Donne aux plaines la verdure ; 
Et Jupiter, à son tour, 

Faict Tamour. 
Je veulx imiter nature. 

Voicy les jours de Vénus 

Revenuz, 
Où faict Tamour toute plante. 
La terre grosse produict 

Un beau fruict. 
Ores toute chose enfante. 

Tout rit jusqu'au fond du cueur. 

Vient Tardeur 
Qu'en ce moys Vénus eslance ; 

L'univers, de bout en bout, 

Sent partout 
Sk chatoi lieuse puissance. 

Mil espesses d'animaulx 

Inégaulx 
Sur les campaignes bondissent ; 
Et de Cupidon poussez, 

Insensez, 
De leurs femelles joyssent. 

Voyant le flambeau d'aymer 

Enflammer 
Les cieulx, la mer et la terre, 
Doibz je mettre à nonchalloir 

Le voulloir 
Du dieu qui me faict la guerre ! 

Bien que jamais ta beaulté 

N'a esté 
Moins de mon cueur esprouvée, 
Si est-ce qu'à ce doux temps 

Je la sens 
Plus en mon âme engravée. 

Mon feu croist en ce beau moys, 

Toutefoys 
Quant Tyver nous viendra poindre 

De violente froydeur, 

Ma chaleur 
Ne se pourra faire moindre: 

L'aage du printemps defFault 

Par le chaud, 
Et rhivert chasse l'automne ; 
Mais j'ay, en toute sayson, 

La prison 
Où ta beaulté m'environne. 

Pour' un aultre feu nouveau, 

Le flambeau 
Qui m'eschaufFe la poitrine 
Ne peult s'esteindre jamais ; 

Je me pais 
D'une flamme tropt divine. 

L'animal, au feu naissant 

Et croissant, 
Tout soubdain cesse de vivre, 
S'il s'esloigne tant soit peu 

De son feu : 
Ainsy je meurs sans te suivre. 

En ce feu je me nourris, 

C'est mon ris. 
Ma brusleure, c'est mon aise. 

Mon plaisir, mon allimant; 

Seulement, 
Je respire en telle braise. 



A MAGDELEINE LE GENTILHOMME 

Le soleil qui m'esclaîre 
V Vient de vostre lumière 

Et de voz divins yeulx, 
Qui rendent amoureux. > 

Si vous sçaviez la peine 
Qui nuict et jour me gesne, 
Vous ne me lerriez pas 
Mourir en ce trespas. 

Puisque mon espérance 
Gît en vostre puissance, 
Ne cachez cruaulté 
. Soubz vostre grand' beaulté. 

Si ne vouliez permettre 
De serviteur vous estre, 
Je maudiray le jour 
Qu'onques vous feis Tamour. 

Ne soyez plus cruelle 
A celluy qui, d'un zelle, 
Veult mourir, vous servant 
Comme un fidèle amant. 

(Suit le monogramme à la plume P. M. L. G. de 
Tauteur et de sa maîtresse.) 



CHANSON 

Que j'estime ceulx là qui, de voix véritable, 
Considérant Testât d'un parfaict amoureulx, 
L'estiment insensé. Je soubstiens avec eulx 
Que sa condition est plus que misérable. 

C'est vrayement un erreur que d'esclaver sa vie 
Soubz le jçug enchanté d'une vaine beaulté. 
É ! qu'avons de plus cher que nostre liberté 
Ne plus à regretter, quant on nous l'a ravie ? 

• 
Estre toujours pensif, se desplaire en soy mesme, 
Apeller mille foys la mort à son secours, 
Raconter ses douUeurs aux rochers qui sont sourdz, 
Et soubz un front ridé porter la coulleur blesme ; 

Se paistre d'un clin d'œil, figure de chimère. 
Se promettant, sur tous, estre le mieulx aymé ; 

lO 

Et puis, tout à coup., se voir désestimé, 
N'est-ce charger son doz d'un monde de mizère. 

Se voir, parmy les flotz, combattu de Toraige 
Et, desdaignant l'abbort du havre de seurté, 
Singler en haulte mer de sa captivité, 
Ce sont les vraiz effets de Tamoureuse raige. 

Somme, ce n'est rien plus qu'une perte asseurée 
A tous ceulx qui, plus caultz, vont observant les pas 
De ce cruel tiran. Quoy ne le void-on pas ! 
Un enfent nud, aislé et la veue bandée. 



RESPONCE 

Si l'amour est un Dieu, comme chacun confesse, 
Et si servir aux dieux est régner haultement, 
Je tiens les amoureux estre roys dignement, 
Servant l'object divin d'une belle maistresse. 

Cil qui ne peut aimer libre ne se peult dire, 
Car, en eslection, se preuve liberté. 
Plus libre est donq celluy qui chérit la beaulté. 
Que qui ne peut aymer, plain de chagrin et d'ire. 

Panser incessamment la doulceur infinie 
D'amour et ses effetz, sçavoir si le discours 

De sa félicité peult rajeunir les jours 
D'un front pasle et ridé, d'une face ternie. 

L'œil d'amour, le guidon, est cil qui nous asseure, 
Qui juge nostre espoir; donques un doux clin d'œil 
Chasse de Tamoureulx la mizère et le deuil, 
L'asseurant plus aymé ou d'esgalle mesure. 

Qui croit donque Tamour estre rempli de raige, 
De tempeste, de flotz, est privé de rayson. 
Amour ne va voyant que soubz un orizon 
Calme, doux, dépitant la tempeste et Toraige. 

Ses aislles vont jugeant sa céleste nature; 

Son portraict en enfent, sa grand simplicité; 

Il a les yeulx bandez, pour garder équité : 

Et, monstrant qu'il n'est feinct, est né sans couverture. 

Suit en six couplets, de six vers inégaux, une chan- 
son très médiocre, dont Vair n'est pas indiqué. Cette 
pièce est bâtonnée, à l'encre, par une seule ligne ver- 
ticale, tirée au milieu de la page. En voici le premier 
vers : 

5i, pour vous avoir servi^ etc. 

CHANSON 

Sur ce mcsme air (non indiqué). 

Ainsy que le beau soleil, 

Jettant l'œil 
Sur une fleur demy-morte, 
Luy redonne la vigueur 

Dans le cueur, - 
Vostre bel œil me conforte. 

Las je mourroy de despit 

Qu'on me dit : 
Celle qui est ta pensée, 
Ton bien, ton mal, ton soucy. 

Est icy 
D'une aultre amour ofFencée. 

Ce despit, las! seroit bien 

Le moyen 
De trancher du tout ma vie. 
Vous me feriez plus de tort 

Que la mort 
Où mes tyrans ont envie. 

Madame, puisque l'effort 

De mon sort 
M'esloigne de voz lumières, 

Je feray voir par mon bras 

Qu'icy bas 
Voz beaultez sont les premières. 

Les souspirs que vous voyez 

Envoyez 
De mon ardeur immortelle, 
Vollans dans le ciel tout rond, 

Conteront 
Aux dieux ma juste querelle. 

Pour punir les inhumains. 

Dans les mains 

J'ay pris le fer de vengence; 
Et le divin punisseur 

De Terreur 

Me prestera sa puissance. 

De mes amys résoluz 

Les esleuz 
Prendront la mort en troffée. 
Les coups de pistollets ont faict 

Un meffaict 
Que vengera mon espée. 

Je veulx que de toutes pars 

Soit espars 
Le subject de ma querelle ; 

Un coup en bon lieu acquis 

Est requis 
Pour rendre une âme immortelle. 

Las ! Je fais gloire de quoy 

Contre un roy 
J'opposeray ma puissance. 
Par les canons sont espars 

Les rampars; 
Mais rien ne crainct ma constance. 

Plus les flotz sont arrestez, 

Irritez, 
De raige, ilz monstrent leur force ; 
Et plus l'on me veult forcer 

De cesser. 
Plus mon amour se renforce. 

Vous verrez que l'immortel 

Rien de tel 
En ce bas lieu n'a faict naistre 
Que ceste divine ardeur 

De mon cueur 
Dont vostre œil est le seul maistre. 

J'aplaniray mon chemin 

Par la fin 
De mes tirans adversaires, 

Puisqu'ainsy le vice peut, 

Quand Dieu veult, 
Prendre fin par ses contraires. 

Et lorsque mon glaive sainct 

Sera.teinct * 
Du sang des perverses âmes, 
Je redeviendrez devers vous, 

A genoux, 
Soubz voz piedz rendre les armes. 

Je pourray lors à la court, 

A mon tour, 
Vous immoUer mon service, 
Puisque rien n'a combattu 

La vertu 
Que les ministres du vice. 

Et si, après tant de mortz 

Je voidz lors 
Ma peine à vous agréable, 
Je me diray plus heureulx 

Amoureulx 
Que je ne suis misérable. 



I. Il y a sera peinct. 

AULTRE CHANSON 

Dépité, 

J'ay quicté 
L'amoureuse flamme; 

Et m'en vois 

Par ce boys, 
Heureux, rendre Tâme. 

Résolu 

J'ay voullu 
Suporter ma peine 

Mais, hélas! 

Je suis las 
De l'amour mondaine. 

O mes yeulx ! 

J'aime mieulx 
Religieux estre, 

Obliant 

Et fuyant 
Tout plaisir terrestre. 

Je vivrey 
Et mourrey 
Dans un monastère, 

N'ayant rien 
Que le bien 
D'une vie austère. 

Bien heureux 

Seront ceulx 
Qui m'y voudront suivre, 

En ce lieu 

Prier Dieu 
Pour après revivre. 



AULTRE CHANSON 

Quelle chose icy bas 
Vit, plus que moy, dolent et misérable ! 
Q mort amye, ô Parque désirable, 

Avancez mon trespas. 

Hélas I Je suis le but 
Où le destin, la fortune et l'envye 
Lancent les traictz des malheurs de ma vie 

Sans espoir de salut. 

Comme de tous costez 
De rOcéan toutes rivières coulent, 
Ainsy dans moy de toutes parts se roulent 

Toutes calamitez. 

Hélas! si vous m'aymez, 
O mes amys, ne touchez à ma playe ; 
Plus votre main à la guérir s'essaye, 

Plus vous Tenvenimez. 

Que maudit et danné 
Soit le moment de ma naissance amère; 
Maudit le jour que l'on dit à mon père 

Qu'un fils luy estoit né. 

Que jamais le soleil 
A ce jour là ses rayons ne desploye ; 
Rien que douleur ce jour là ne se voye 

Et rien qu'habitz de deuil. 

Mes amys plus certains, 
Voyant mon mal, en cherchent le remedde : . 
Remedde vain, s'ilz sçavoient d'où procedde 

La cause de mes plains. 

Pleurez donq, mes douUeurs 
Pleurez, mes yeulx; hélas! pleurez sans cesse; 
Vous ne sçauriez pour plus juste tristesse, 

Sourdre * un ruisseau de pleurs. 

I. II y a sou/dre dans le manuscrit. 

QUATRAINS D'AMOUR 

Hélas! mon œil plus duict 
A larmoyer qu'à veoir ce qui s'oppose. 
Pauvre œil, hélas l Fais ta lumière close 

D'une éternelle nuict. 

L'enfer ne faict souffrir 
Tourment plus grief que celuy qu'on me donne; 
Bref pour autant que je n'ose à personne 

La cause en descouvrir. 



DÉSESPOIR 

Plorez, ô démons pitoyables, 

Tant de malheurs soufferts ; 
Pour le moings, soyez secourables 
A mes yeulx, qui ne sont que de larmes couverts. 

Puisque toutes âmes humaynes 

N'ont pitié de mes crys, 
Vous, au moyngs, souspirez mes peynes, 
Dans l'obscur des tombeaulx, ô nocturnes espritz ! 

C'est or à vous, umbres nuictalles, 
Que j'adresse mes veuz, 

Pour dans vos cendres sépulchralles. 
Recuillir tout le deuil, Tamer et l'ennuyeulx. 

Je ne veulx poinct finir mes plainctes. 

Me voyant alléger 
Je me plais aux dures attainctes 
De me voir tout entier dedans ung dueil plonger 

Hélas l que sert-il de me plaindre ! 

C'est à faire aux mortelz. 
J'ayme mieuht, transy, me contraindre, 
Couvrant mon desplaisir de pensers éternelz. 

Mais las ! en tarissant la source 

De mes pleurs espanduz, 
Je crains de voir faillir la course 
De mes plus chers ennuis, par vous seulz enienduz. 

Parques blesmes et criminelles, 

Ne tranchez poinct mes jours, 
Affin que mes peines cruelles 
En l'immortalité puissent borner leur cours. 

Et vous les courriers de mes pertes, 

O mes soupirs aislez! 
Portez mes complainctes couvertes 
Sur le front azuré des palais estoillez. 

CHANSON 

je ne veulx plus aymer 
Que de choses facilles ; 
C'est trop se consommer 
Aux travaulx inutilles. 

Ce n'est rien que tourment 
D'aymer si haultement. 

L'amour et la grandeur 
S'accordent mal ensemble ; 
Jamais avec la peur, 
Le plaisir ne s'assemble. 

Ce n'est rien, etc. 

Que me sert la beauté 
D'une chambre dorée. 
En qui ma liberté 
Se lamente enserrée ? 

Ce n'est rien, etc. 

Il est beau, ce dit-on. 

De tendre à choses haultes . 

Ainsy dit Phaéton. 

Se bruslant par sa faulte. 

Ce n'est rien, etc. 



Refrain. 

Qui me va soulageant 
Le seul plaisir qu'on voye 
Que mes fers sont d'ai^nt 
Et mes liens de soye 1 

• 

Ce n'est rien, etc. 

Qu'un aultre aille estimant 
Quelque grande victoire ! 
Moy, je cherche, en aymant, 
Le plaisir, non la gloire. 

Ce n'est rien, etc. 

Soit donq bas mon désir ; 
Chose basse me plaise. 
Si j'ay moins de plaisir, 
J'aurey moins de malaise. 

Ce n'est rien, etc. 

Le soleil est luysant; 
Le feu cherche la flamme ; 
Jamais l'amour des grandz 
N'est sans danger ou blasme. 

Non, ce n'est que tourment 
D'aymer si haultement. 

CHANSON 

FAICTES PAR LE ROY 

Le destin m'est bien rigoureux 
De me priver, par trop d'envye, 
Si longtemps de Testre amoureux 
A qui mon âme est asservie. 

Que me sert ce nouveau printemps, 
Si mon y ver dure en tout temps! 

Ores que le soleil revient, 
Embelly d'une douce flamme, 
Mon soleil loing de moy se tient 
Et laisse en ténèbres mon âme. 

Que me sert, etc. 



Ores que les oyseaulx des champs 
Doucement leurs plainctes entonnent, 
Des bruitz de mes regretz touchans * 
Les boys et les plaines résonnent. 

Que me sert, etc. 

Ores qu'on void naistre les fleurs 
Et que la terre est toute ouverte, 

I. Il y a tranchans dans roriginal. 



Refrain, 

Dedans moy naissent les doulleurs; 
Mon âme en est toute couverte. 

Que me sert, etc. 

Le soucy jaloux, et la peur, 
Hoste fâcheux de ma pensée, 
Congelle ' le iruict de mon cueur ; 
Et mon espérance est glacée. 

Que me sert, etc. 

Reviens, ô soleil de mes yeulx. 
Et fais changer ma destinée ; 
Ainsy que le soleil des cieulx 
Change les saysons de Tannée. 

Alors reviendra mon printemps ; 
C'est de toy seul(le) que je Tattendz 

AUTRE CHANSON 

FAICTE PAR LE ROY 

Vous qui, de douces voluptez, 
Laissez ensorceller voz âmes aveuglées, 
N'amorcez plus mes libres volontez 
Que Tamour avait desréglées : 

Je me veulx retirer 
Pour tousjours plaindre et souspirer. 

1. Il y a ou gelle. 

Je veulx qu'en FespesseVir des boys, 
L'ordinaire séjour des errantz misérables, 
Un antre obscur, soubz ma dolente voix, 
Gémisse en accens lamentables. 

Car rien ne peult ailleurs 
Escouter mes aspres douleurs. 

Tout ce que font mouvoir les cieulx, 
Sous les jours inégaulx de leur prompte carrière, 
Naist et périt; et mon mal ennuyeulx 
Demeure en sa forme première, 

Et ne peult devenir 
Moins rude et subget à finir. 

J'ay partout cherché le secours. 

L'art, le soin, le conseil, l'espoir, la patience ; 

Les durs travaulx, où j'ay usé mes jours. 

N'ont aydé ma persévérance; 

Ce qui sert pour aultruy 

Ne me peult apporter qu'ennuy. 

Puis doncq que tout me nuict ainsy. 
Le ciel, le sort, l'amour, la foy, les vents, les plainctes, 
Je veulx mourir et quicter le soucy 
Où j'ay tant enduré d'attainctes ; 
Affin de voir périr 
Le malheur qui me faict mourir. 



1 1 

COMPLAINCTE 

Lieux de moi tant aymez, si doux à ma naissance, 
Rochers qui des saisons desdaignez Tinconstance, 
Francz de tout changement! 

Effroyables désertz, et vous, boys solitaires. 
Pour la dernière foys soyez les secrétaires 
De mon deuil véhément. 

Je ne suis plus celluy dont la grâce et la veue 
Rendoient ceste contrée en tout lieu si pourveue 

D'amour et de plaisir; 

Qui donnoit à ces eaues un si plaisant murmure 
Tant d'esmail à ces prez, au boys tant de verdure, 
Aux yeulx tant de désir. 

Ma fortune amiable a tourné son visaige ; 
Mon air calme et serein n'est rien plus qu'un braige 
D'ennuys et de malheurs. 

Mes jours les plus luysants sont changez en ténèbres, 
Et mon chanpt de victoire en complainctes funèbres ; 
Mes plaisirs en douleurs. 

Quant j'approche de vous, belles fleurs primptanières, 
Vostre teinct se flestrit; les prochaines rivières 

Cherchent d'aultres détours. 

Je fais tarir l'humeur de ces fontaines claires, 
Craignant que de mes yeulx les sources meurtrières 
Ne proffanent leur cours. 

Pleust au ciel, dont les loix me sont si rigoureuses, 
Que je fusse entre vous, ô grands masses pierreuses, 
Un rocher endurcy! 

On dit qu'une Thébaine y fut jadis changée : 
Et pourquoy ne fut donc ma fortune rengée 
Que je le sois aussy! 

Hélas l je le suis bien; car se pourroit-il faire, 
Si j'avais du mortel la nature ordinaire, 
Que je peusse porter 

Si longtemps, les effectz des ennuis et des paines? 
Non, je suis un rocher dont Ton void cent fontaines 
Nuict et jour dégoutter. 

J'ay l'esprit si comblé d'amertume et de presse 
Que, par contagion, je rends pleins de tristesse 
Ceux qui parlent à moy, 

Et qui pour m'adoucir un regret qui m'entame. 
Je sens de toutes partz couller dedans mon âme 
La tristesse et Tesmoy. 

De tous plaisans discours mon oreille s'offense; 

Un mal tel que le mien est tout sans espérance 

Et aussy sans confort. 

Ceulx qui sonnent plus doux à mes tristes oreilles 
Ce sont crys de hiboux, d'importunes corneilles 
Et d'oiseaulx de ma mort. 

La mort est seuUe propre au mal qui me possedde : 
Mon mal est venu d'elle; en.elle est le remedde. 
O vous l plains d'amitié, 

Qui plaignez mes douUeurs d'une main secourable, 
Avancez mon trespas : meurtrir un misérable, 
C'est acte de pitié. 

Que n'accourt à mes cris quelque beste sauvaige 
Qui, d'excessive faim, sentant croistre sa raige, 
Me dévore les os; 

Mourant, je bénirais la cruelle meurtrière, 
Car l'heure de sa fin seroit l'heure première 
De mon plus doux repoz. 

Nymphes de*ces forestz, mes premières nourrices, 
Tout ainsy qu'en naissant vous me futtes propices, 
Ne m'abandonnez pas ! 

Que j'achève le cours de ma triste avanture. 
Vous feittes mon berceau; faictes ma sépuhure, 
Et plorez mon trespas 1 



COMPLAINCTE 

O vous, pleins de pitié, pleignez, plorez ma perte, 
Qui ne sera jamais par le temps recouverte, 

En ces terrestres lieulx; 
Et faictes entre vous des complainctes funèbres. 
De moy qui n'ay recours, vivant par les ténèbres. 

Qu'aux larmes de mes yeulx. 

Je ne suis plus au rang des âmes bienheureuses; 
Je cherche çà et là des cavernes hideuses 

Pour y faire sesjour; 
Les plus obscurs nuictz me servent de lumière ; 
Je n'attendz seuUement que mon heure dernière, 

Pour limiter mon jour. 

Quand j'entendz murmurer les fontaines si claires, 
Je redouble mes crys de cent paines amères 
En me ressouvenant 

De la belle clairté que la mort m'a ravie, - 
Pour changer mes plaisirs en languissante vie 
Où je suis mainctenant. 

Pourquoy ne faictes vous, ô Parques infemalles. 
Que je soys compaignon de ces umbres si pasles 

Qu'on oyt dans un cercueil? 
Je changerois par là mes plus cruelles peines. 
Aussy bien n'ay je plus ni poux, ny sang, ni veines, 

Qui ne soit plain de deuil? 

Je ne me plaindrois poinct, si ma peine irritée 
Rendoit, en sa fureur, une heure limitée 

Et que l'on peult guérir ; 
Mais je me plains de toy, ô Fortune cruelle, 
Qui me fais esprouver une mort éternelle; 

Et si ne puis mourir. 

Ah l que n'ay-je le cueur faict d'une roche dure, 
Pour supporter les flotz, que sans cesse j'endure, 

Qui rongent mon cerveau. 
Et pourquoy suis-je né, tout comblé de mizère 1 
N'eust-il pas mieulx valu qu'au ventre de ma mère 

J'eusse faict mon tombeau? 

DÉSESPOIR D'AMOUR 

Sortez hors de mon cueur, 

Flammes couvertes; 
Bruslez de vostre ardeur 

Ces feuilles vertes. 

Changez ceste verdeur, 

Qui me transporte, 
En quelqu'aultre coulleur 

De feuille morte. 

Que me sert de cacher 

L'amour extresmel 
N'est-ce pas rechercher 

La mort soy-mesme? 

C'est bien mourir, mon cueur, 

De n'oser dire 
La paine et la douUeur 

Qui nous martyre. 

Non, ce n'est poinct mourir 

Mort désirable; 
C'est bien plustost languir 

En mizérable. 

Le pauvre languissant 
Aymé mieulx suivre, 

Se voyant en tourment, 
La mort que vivre. 

Ce qui est violent 
Jamais ne dure ; 

Amy, moy si doullent, 
Fault que je meure.. 



PAR MONSIEUR DE LYON 

(dames et bergères) 

Je n'aymeray doresnavant 

Que les bergères; 
Car les dames, le plus souvent, 

Sont trop légières. 

L'amour qui se faict entre grandz 
Ce n'est que paine et que service ; 
Ce n'est rien que perte de temps, 
Toute faincte et tout artiffice. 

Je n'aymeray doresnavant, etc. 

Noz pères TAmour nous ont painct 
Tout nud, monstrant par leur paincture 

Que Tamour ne veult rien de fainct 
Et qu'il est simple de nature. 

Je n'aymeray doresnavant, etc. 

Depuis qu'il est en court venu 
Où est Taffetterie exquise, 
Ge n'est plus Fantien Amour nud, 
Où l'on le farde et le desguise. 

Je n'aymeray doresnavant, etc. 

L'Amour nud se void par les champs, 
Entre les berger et bergère, 
Là où il retient en tout temps 
Geste simplicité première. 

Je n'aymeray doresnavant, etc. 

Si, de drap d'or ou de vellour, 
L'on ne void vestir la bergière, 
Il ne m'en chault; car, en l'amour, 
L'habillement n'y sert de guière. 

Je n'aymeray doresnavant, etc. 

J'ayme mieulx l'habit de drapt blanc 
Et, par dessoubz, un sain d'ivoire, 
Que, soubz un drap d'or, voir un flanc 
Qu'est mal poli, la cuisse noire. 

Je n'aymeray doresnavant, etc. 

Dames, si vous avez communs 
L'ambre, le musc et la civette, 
La bergière a, pour ses parfums, 
L'œillet, la rose et violette, 

Je n'aymeray doresnavant, etc. 

Dames, pour faire le teinct beau. 
Gardez vostre rouge d'Espaigne ; 
La bergière, dans un ruisseau, 
Pour tout son fard se lave et baigne; 

Je n'aymeray doresnavant, etc. 

Les dames j'ay servy dix ans, 
Avec trop de perte et dommaige, 
Fi de l'amour des courtisans! 
Vive la fille de villaige 1 

Je n'aymeray doresnavant 
Que les bergières ; 
Car les dames, le plus souvent, 
Sont trop légières. 

( Nous supprimons ici trois pièces, qui n'ont pas de 
titre dans le manuscrit où elles occupent près de six 
pages. ) 

I " Vostre mary n'est qu'une teste ^ etc. 
2" fayme bien les filles^ etc. 
3« // estait un prebstre^ etc. 

COURANTE DE LA COUR 

Chanson dansante. 

Charanconnet doibt bien entrer première en danse, 
Car elle entend fort bien le son de la cadqnce. 

Liron, Liron, Liron, Lirette, Liron, Lonfa. 
( Nous supprimons les douze couplets suivants. ) 

ÉLOGE DE L'INCONSTANCE 

Si j'ay faict nouvel amour. 

Qu'on ne le trouve estrange ! 

Le saige, sept foys le jour, 

Son conseil mue et change. 
N'en aymer qu'une est pure frénésie. 
Voillà comment mon amour se manye. 

Le regnard d'un seul terrier 

SeuUement ne s'asseure; 

En plus d'un lieu, l'esprevier 

Va chercher sa pasture; 
Et l'homme accort souvent change d'amie. 
Voillà comment mon amour se manye. 

Amour est un Dieu puissant 
Que l'on feinct jeune d'aage; 

Tesmoignaige suffisant 

Qu'il est gay et voUaige ; 
Qui çà, qui là, comme le vent varie, 
Voillà comment mon amour se manye. 

Quant on peinct sa déité. 

Des hailes on luy forge. 

Parce qu'à légièreté 

Sa nature est conforme, 
Et fermeté sa plus grande ennemie. 
Voillà comment mon amour se manye. 

J'en ay bien aymé sept vingtz, 

(Je parle de douzaines) 

A qui jamais je ne tins 

Ces fidellitez vaynes. 
Sinon, au plus, pour une heure et demie. 
Voillà comment mon amour se manye. 

Comme on voit flotter la mer 

Et rechanger la lune, 

On me void la blonde aymer 

Et la rousse et la brune ; 
Barbe me plaist; si faict Jeanne et Marie. 
Voillà comment mon amour se manye. 

Il est bien vray que je dis, 
A chacune d'icelles, 

Qu'elle est mon seul paradis 

Et qu'entre les plus belles, 
Seule, je Tay, comme une fleur, choisie. 
Voillà comment mon amour se manye. 

Mais si tost que j'en ay faict. 

Je pousse ma fortune 

Et me remectz en effect 

D'en pipper encore une. 
Que tout soubdain, pour une autre j'oblie. 
Voillà comment mon amour se manye. 

Quelque fat me reprendra 

Comme inconstant et lasche ; 

Mais mon honneur ne prendra, 

Pour cela nulle tache; 
Car jamais à l'amour ne s'allie. 
Voillà comment mon amour se manye. 

Tel homme est bien hébetté 

De fureurs amoureuses. 

Qui veult tenir fermette 

A toutes ces pisseuses. 
Qui n'ont au cueur que fraulde et tromperie. 
Voillà comment mon amour se manye. 



Pires que vieulx singes sont 
Et toujours en mal visent; 

Il fault faire comme ils font 
Et dire comme ils disent : 

Feindre Tamour, faire son coup et vie. 

Voillà comment mon amour se manye. 

Mais ne soyez esbahys 

Si partout je m'adresse, 

C'est qu'entre tant de Thays 

Je cherche une Lucrèce. 
J'ai beau chercher, la race en est faillie. 
Voillà comment mon amour se manye. 

Las 1 que ne puis-je chanter, 

Mesdames, vos louanges; 

Mais je ne vous puis flatter. 

Ni de diables faire anges. 
Mot pour le coup ma chanson est finie. 
Voillà comment mon amour se manye. 

CHANSON DE RODETZ 

(dialoguée) 

Bon jour, m'amour tant desiradda 

Et ben amadda 

Per commensada, 

Vou donna dio, 
Encor que no sia coiflada, 

Ben laboradda, 

Per estrenadda, 

Vôu tena io. 

Donno m'un baisa, 

Sen me refusa. 
Tout à qu'estan sarey joyou 

Digas de bon sen, 

Digas de pur sen. 
Per vestra fey, o voudria vou ? 

Monsiou, dio m'en agues guardada 

D'estre tant fadda 

Tair estimadda 

Come avez dict; 
Car io sio tant ben maridada 

Et ben pregiadda 

£t honnerada 

De mon marit. 

Tira vous en lay, 

Monsiou, si vous play. 
Jamay ne mo faria voudi; 

Plus tost vivaria, 

Qu'acot non faria, . 
Touta la rocca de vaudi ? 

Jio vou tendrio ben habillada, 
Menche d'ostadda, 
Roba bordada 
D'un bord ou doux, 

Coubretesta ben empesada, 
Reire peintada 
Accompaignada 
D'un bel bendoux, 
Un bel collerez 
Dagnez los plen dez 
Causses fines et sabatoux, 
Un beau daventaux 
Boursa et cousteaulx, 
Ceintura de séya et velloux. 

Je sio encor mious habillada 

Et meis amadda 

Et honoradda. 

Qu'io no sario 
Lembez vostra roba bordada, 

Passamentadda. 

Car deguisada 

lo semblario. 

Tiras vous en liau 

Lo mondo belliau 
De nous aultrou pensariont maulx. 

La gen do pasquez 

Ne mérita quez 
De porta d'accoustramen taulx. 

O semble que sias coursadda, 
Et ennuyada, 

Quant sez prejada 
De far Tamour. 
Una parquesa es estimada 
Et honoradda 
Quant es amadda 
De gens d'hounour. 
Et quan cregnie vous 
A queist pétrilloux ? 
Fugez quand lo verrez venir 
Et si o vou dit ren, 
lo ay prou de ben, 
M'amour per vous entretenir, 

Je vous en prio, seguez Tejtradda, 

Car ennuidda 

Et ben fâchadda 

S'en doux propoz. 
Si mon maryt veinde laradda 

S'en assuradda, 

De sa quilladda 

Davez sus nous. 

Tira vous a tras ; 

Ne vous voulen pas. 
Cependant qu'avez le leisir 

Si o levo iesclot 

Vou daro tau cot 
Que vou farei anar gésir. 



12 

AULTRE CHANSON DU VELAY 

Vray dis que io so ben eyrou 

De m'estre rendu amourou 
D'una fîUa tant vertuosa, 

Honesta et gratiosa, 
Que remplidda de touta beauta : bis. 
Tant bella en verita. 

N'ez aquot pas una grand piéta 

D'ama et n'estre pas ama. 
Jamai son corps no neyt imposa 

Et mai no se reposa. 
Y lo fan bruUa à pichot fiocq bis. 

Lo poro, poro Job. 

. Si un capellan podio trovar 

Que me voguesse confessar, 
Jo li dirio tout le martiro 

Da quella qu*io desiro ; 
Tant plat li dirio la verita, 

Senz y voley manqua. bis. 

AULTRE CHANSON EN MORESQUE 

(Cinq quatrains.) 

Hia calle balle ? 

AULTRE CHANSON EN TURQUESQUE 

t 

(Un quatrain et quatre strophes de cinq vers.) 

Brey aramber. 
AULTRE CHANSON EN ITALIEN 

(Quatre couplets de six vers.) 

Vorrei morire. 

ALTRA CANSON 

(Quatre couplets de huit vers.) 

Ticque, tocque, ticque, tocque Refrain. 
Apri signora. 

ALTRA 

Bene mio. 

ALTRA 

Tristo che dî potane innamorato 

INDIFFÉRENCE DU POÈTE EN AMOUR 

Ma complaincte 
N'est que feincte ; 
Ce sont fables, mes amours. 

Je me mocque 
Quant j'invocque 
Tant de dieux à mon secours. 

A telle heure, 

Que je pleure, 
Dedans moy-mesme je ris ; 

Et, pour rire, 

Je souspire 
Comme si j'estois espris. 

Vers les dames, 

J'ay deux âmes 
Pour mieulx me faindre amoureulx. 

En ma face, 

J'ay la glace 
Et la flamme, quant je veulx. 

Fi de femme, 

Fi de flamme. 
Fi de ces tourments nouveaulx 
Je (inachevé.) 

EXTRAICT D'AMADIS JAMIN 

STANCES A SA MAITRESSE 

Du prouffond des enfers, tout noircy de tristesse, 
Rongé de mil ennuis, mes plainctes je t'adresse. 

Ne veuilles contre moy ta collère tenir ; 
Cesse de me tirer tant de traicts de vengence, 
Si tu veulx prendre garde au grief de mon offence, 
O déesse, comment pourrai- je soubstenir ! 

Si tu es aux grandz dieux, comme je croy, pareille, 
Hélas l ne bouche plus, à mes souspirs, Toreille. 
Mon sein baptu sçait bien comme je me repentz ; 
Mon lict est, toute nuict, détrempé de mes larmes ; 
Cent douleurs, à Tenvy, me livrent des allarmes : 
Pour f avoir offencé, voillà mon passe-temps. 

Mon œil est tout troublé, mon esprit ne repose ; 
Son péché Timportune ; et ne pense aultre chose. 
Mon cueur seiche d'ennuy, comme un pré tout fanny ; 
Je suis, ainsy qu'Oreste, agitté de furie ; 
Mais tu peulx délivrer, de cest enfer, ma vie 
Et me remectre au ciel, duquel tu m'as banny. 

Si Dieu, dont la puissance est si grande et si haulte, 

Sans vouUoir pardonner, usoit, à toute faulte, 

D'une telle rigueur, nul ne seroit sauvé. 

J'ay faict ce qu'un pécheur en son dueil debvoit faire ; 

Je me suis repenti ; et, pour y satisfaire. 

Est-il pareil tourment à mon mal esprouvé ! 

Un aultre m'a poussé dedans le précipice, 
J'ay commis. cest erreur, mon guide de mallice, 

Non par meschanceté, que je fuis de bien loing. 
Comment se cognoistroit du grand Dieu la puissance, 
Si rhomme n'ofTençoit sa divine clémence. 
Ainsy de ta bonté mon crime soit tesmoing. 

Ne destorne de moy la douceur de ta face ; 
Fais reluire sur moy le soleil de ta grâce, 
Que j'estime à mon dam et que j'honore tant ; 
Aultrement je seray d'une fortune esgalle 
Avec ceulx qu'on descend aux fosses infernalles ! • 
Mais quel gain de dampmer un pauvre pénitent ? 

Je n'ofiFenseray plus. Non, que plus tost je meure ! 
O que dès mainctement sans esprit je demeure. 
Je ne veulx un esprit à son maistre nuisant 
Je hais tout ce que hait ta beauté vertueuse : 
Comment donc ne seroit mon âme malheureuse-^ 
Tandis qu'à ta vertu je seray desplaisant ? 

De mon esprit contrict je te fais sacrifice ; 

A me faire pardon ta bonté soit propice. 

En la balance soit mon péché, d'un costé ; 

Ta clémence, de l'aultre : à l'instant je m'asseur^ 

Que ton cueur magnanime oblira mon injure. 

Un péché n'est si grand, faict contre volonté. 

1 . Dans la fosse infernale. 

2. Vers omis par Palerne et rétablis par ^éditeur. 

O r honneur de nos ans vr arment tu es, Déesse. 
Tu exauces mes cris., tu chasses ma destresse, 
Comme Phebus souvent les nuages d'hyver. 
Le cœur n'est généreux qui^ de pitié s'estrange 
Aussy qui est celuy qui chante à Dieu louange 
Entre les tormentez des abismes * d'enfer ! 

Je remarqueray donq d'une noire teincture 
Le jour qui me feit choir en si triste avanture. 
Blanc me sera celluy qui m'en a retiré. 
Soit heureuse à jamais la saige Callirée, 
Qui m'impétra pardon à l'heure inespérée, 
Bien d'aultant infiny que je l'ay désiré. 



DU MÊME AUTHEUR (JAMIN) 
(l'amour n'est pas babillard) 

En amour, rien ne sied si bien 
Que de jamais ne dire rien. 
J^es enfens n'ont grandes paroUes, 
Amour est enfent tout exprès ; 
Et ceulx qui suyvent ses escoUes 
Ne peuvent dire ses secretz. 
Amour en secret se désire ; 
J'ayme'mieulx plus penser que dire. 

I. De Tabysme. 

Amour estant aveugle aussy 
Apprend, à qui en a soucy 
Et à ceulx qui sont à sa suitte, 
Qu'il fault dire qu'ilz n'ont rieu veu 
Donc, aveugle soubz sa conduite. 
Je diray que je n'ay rien sceu ; 
Et quant j'auray l'heur où j'aspire, 
J'ayme mieulx plus penser que dire. 

Vénus naquist dedans la mer, 
Et, depuis, n'a voullu aymer, 
Ny faire un heureulx avantaige 
Qu'à ceulx qui, comme les poissons, 
Semblent avoir peu de langaige 
Sans se vanter en cent façons. 
Pensez donq lors, quant je souspire, 
S'il me fault plus penser que dire. 

Plus faire que dire vault mieulx ; 
C'est mesme une vertu des dieux. 
Les glorieulx, tout au contraire, 
Disent tousjours plus qu'ilz ne font. 
Mais pensez, pour me satisfaire. 
Que noz plus jeunes ans s'en vont, 
Tandis que voyant mon martire. 
Vous vouliez plus penser que dire. 

Qui, par deux foys, a évité naufifraige, 
N'y doibt jamais retorner s'il est saige. 

EN ITALIEN 

( Pièce en deux huttains et un sizain. ) 
Saccrat' Ingegni et de ringegni scorta. 



PAR MONSIEUR DU PERRON 



CONTRE AMOUR 

Le pauvre Amour est descouvert ; 
Je luy va bien chanter sa vie. 
Il ne me prendra plus sans vert ; 
Fi de TAmour, je le deffie. 

C'est un trompeur, un affronteur, 
Dont les ruses sont les conquestes ; 
Et son artifice enchanteur 
Cest de changer les dieux en bestes. 

Sa mine est faicte pour pipper, 
Et son esprit faict pour sa mine ; 
Il ne peult vivre sans tromper 
Et ne peult tromper sans ruyne. 




Il prend naissance en décevant ; 
C'est un naturel de vipère, 

Que Aostre âme va concevant ; 
Et puis il faict mourir sa mère. 

Il trahit tousjours la raison, 
Quand elle se plaist à Tentendre : 
Il mect le feu dans la maison, 
Et puis se loge soubz la cendre. 

Il l'allume et Testainct après ; 
Et, d'une humeur tousjours contraire, 
Il faict tousjours semblables traictz, 
Sinon que c'est tousjours mal faire. 

Le plus doux de sa cruauté 
C'est que bientost elle est finie, 
Puisque la plus longue bonté * 
N'est qu'une longue tirannie. 

Ou vous aymez. Testant aussy, 

Ou vous aymez sans qu'on vous ayme 

C'est diversité de soucy. 

Mais le malheur est tousjours mesme. 

Si seul vous estes consumé. 
Vous avez bien de l'exercice : 
Aymer et n'estre poinct aymé, 
Ce n'est pas amour, c'est suplice. 

I. Dans le manuscrit il y a beauté. 

Si Tamour unit voz espritz, 
Vous venez à la joyssance ; 
De la joyssance au mespris ; 
Du mespris à la repentance. 

Mais son pouvoir n'a poinct de lieu 

Si nous cognoissons qui nous sommes ; 

Il ne commence d'estre Dieu 

Sinon quant nous cessons d'estre hommes. 

Les fables qui nous en font peur 
Je ne sçay comme on les a crues ; 
Cest ung pigmée, ung nain trompeur, 
Qui n'est bon que contre les grues. 

Si vous luy résistez un peu, 
Il ne vous faict charge qui vaille : 
Ceulx qui redoubtent tant son feu 
Ne sont que des hommes de paille. 

C'est une folle passion 
D'âmes oysives et trompées. 
Une vayne occupation 
De personnes non occupées ; 

Une de noz affections 

Que nous faisons Dieu pour la craindre ; 

Et de noz imperfections 

Ses perfections faisons paindre. 

Nostre désir est son flambeau, 
Nostre fureur, ses estincelles ; 
Nostre aveuglement, son bandeau ; 
Nostre légiéreté, ses aisles. 

Nostre ignorance le soubstient, 
Noz propres humeurs le conseillent ; 
Nostre espérance l'entretient ; 
C'est le songe de ceulx qui veillent. 

Il dira que nous avons tort 
Et qu'au moingtz la beauté luy reste 
Contre qui rien n'est assez fort, 
Car c'est une force céleste *. 



AMOUR PIQUÉ PAR UNE AVETTE 



I 

Le petit enfant Amour 
Cueilloit des fleurs à Ventour 
D'une ruche^ ou les avettes 
Font leurs petites loge t tes. 

I. Ce XVIII» quatraia termine le feuillet, au verso. Mais la pièce 
ne nous semble pas achevée. La suite et la fin auront disparu avec 
les deux feuillets suivants, qui ont été arrachés. Nous avons vaine- 
ment cherché cette pièce dans les Œuvres du Cardinal Duperron, 
imprimées à Paris en 1622, in-folio; dans Le Cabinet des Muses 

II 

Comme il les allait cueillant^ 
Une avette^ sommeillant 
Dans le fond d'une fleurette, 
Lui piqua la main douillette. 

III 

Si tost que piqué se vit, 
« Ah! je suis perdu » (ce dit) ; 
Et s' encourant vers sa mère, 
Luy montra sa playe anière : 

IV 

« Ma mère^ voye:^ ma main » 
Ce disoit Amour tout plein 
De pleurs ; « Voye^ qu'elle enflure 
« M'a faite une égratignure ! » 

V 

Alors Vénus se sourit 
Et, en le baisant^ le prit ; 
Puis sa main lui a soufflée 
Pour guarir sa main enflée. 

(Rouen. 1619); et dans Les Poètes français, du douzième siècle à 
Malherbe. (Paris, in-12, 1824). On pourrait encore consulter la 
Bibliothèque française de l'abbé Goujet. (Paris, 1770, 18 vol. in-12). 

VI 



« Qui t'a, dis moy, ^ulx gftrçon 
« Blessé de telle façon ? 
« Sont-ce mes Grâces riantes, 
« Ou leurs esguilles poignantes ? » 

VII 

« Nany : c'est ung serpenteau 
« Qui voile au printems nouveau, 
« Avecque des haillerettes, 
« Cà et là sur les fleurettes. » 

VIII 

« Ah I vrayement je le cognois » 
« Dict Venus ; les villageois 
« De la montaigne àHvette * 
« Le surnomment une Avette *. 

IX 

« Si donques un animal 
« Si petit fait tant de mal 
« Quand son alêne époinçonne 
« La main de quelque personne^ 



1. D'Hymette. 

2. Mélissette. 

X 



« Combien fais-tu de douleur^ 
« Au prix de lui^ dans le cœur 
« De celuy en qui tu jètes 
(( Tes venimeuses sagettes * ? » 

CHANSON 

D'amour je suis tant espris (Bis) 

Dans les liens de Cypris ! 

Amourettes 

Joliettes, 
Vous m'y tenez, en tout temps, 
Prisonnier en voz liens. 

De rien je ne me souviens 
Quant ce petit Dieu me tient. 
Amourettes, etc. 

I. Nous avons emprunté les cinq premiers quatrains de Amour 
piqué par une Avette au recueil de E. Crépet, intitulé Les Poètes 
français (Paris, 1861, 4 vol. in-8»), parce que ces quatrains man- 
quent dans le manuscrit de Palerne, deux feuillets ayant été arrachés 
en cette place. Nous avons également emprunté, à la même source, 
les deux derniers quatrains (IX et X) qui ne se trouvent pas dans le 
manuscrit, soit qu'ils y aient été oubliés, soit quMls n'aient été com- 
posés par Tauteur que tardivement. Il n'y a donc que les trois qua- 
trains VI, VII et VIII dans le manuscrit de Palerne. 

A la fin des deux derniers vers du chapitre VIII, les mots Ivette 
et Avette sont remplacés, dans le recueil de E. Crépet, par les mot 
Hymetle et Mélissetle. 

Je n'ay, en ceste prison, 
Ne liberté, ne raison. 
Amourenes, etc. 

Et si pers, en un momment. 
L'esprit de l'entendement, 
Amourettes, etc. 

Mais le mal est gratieulx 

Qui sort du traict de voz yeulx. 

Amourettes, 

Joliettes, 
Vous m'y tenez en tourment 
Prisonnier en voz liens. 



A MAGDELAINE LE 

^ SONNET.) 

Pour bien louer ta gente gentillesse, 
Et ton esprit gentillement subtil, 
Et de ton corps subtillement gentil 
Le gent mainctien et la gentille adresse, 

Il conviendroit qu'une langue maistresse 
Chantast l'honneur de ton gent double fil 
Qui, à demy, courbe en rond ton sourcil, 
Où Cupidon ses embuscades dresse ; 

Qu'elle chantast ces Indiens joyaulx, 
Ces diamants, ces perles, ces couraulx 
Et ces rubis dignes d'un gentilhomme. 

Qui, eschauffé de ta pudicque flamme, 
En repoussant de gente gentilhomme 
Qu'ores tu es, te rendit gentilfemme. 



A MADAMOYZELLE C. 

( SONNET ) 

Ce ris desmesuré, sans nulle occasion. 
Ce parler en secret monstre bien, ma Caillette^ 
Ton esprit trop légier. Car une âme bien faicte 
N'est jamais surmontée d'aucune passion. 

Jadis un Démocrite en feist eslection 
Et loua on en luy quelque cause secrette. 
Mais ta philosophie est ung tranport de teste 
Et ton cerveau trop folb^e à^ contemplation. 

Ayez plus de contraincte et plus de modestie ; 
Les faictz extérieurs jugent de nostre vie ; 
Et les gestes aussy nous tesmoignent du cueur. 



I . Il y a pour au manuscrit. 

i3 

La grâce et la douceur à une damoyzelle 

Et la discrétion la rendent bien plus belle ; 

Mais, n'ayant l'un ny l'autre, effet* n'en est pas seur. 



QUATRAIN 

SUIVANT LE PRÉCÉDANT SONNET 

Androgine n'est pas de tous les dieux. la mère. 
De Castor Polus, elle ne l'est non plus. 
Mais si elle n'apprend à conduyre au surplus, 
Ses yeulx estincellans à Caillette obtempère *. 



SATIRE POLITIQUE 

Celluy qui, comme nous, se plaist avec un livre, 
Qui, comme nous, désire avec les Muses vivre, 
Philosophe a esté enfant digne du ciel, 
Vray amy de vertu, sans rancune et sans fiel. 
Celuy qui n'est jamais, dedans une province, 
Taxé d'estre larron d'un monarque ou d'un prince, 
Il n'est poinct charlatan d'une grande maison, 
Ny rigoutté qui tond une riche thoison, 

1. Il y a l'ejet. 

2. Le nom Caillette , d'abord laissé en blanc dans le sonnet et 
dans le quatrain qui le suit, a été rempli ultérieurement par une 
autre main. . 

Soit prenans potz de vin, soit vendans trop la cire. 
Celuy là n'est jamaft si riche qu'on Tadmire. 
. Ainsy que Tetaiac pour ung beau bastiment 
Luy superbe se dict de Paris Tornement. 
Or pour faire festin ou pour, enfin de compte. 
Par un Chasteau Villain prendre tiltre de comte, 
Ou pour d'une princesse estre faict le mary. 
Celuy qui de Pallas se nomme favori 
N'a jamais tant de biens aux champs ou à la ville 
Qu'il puisse rendre au Roy le chasteau d'Olinville ? 
Nous ne sommes milans des finances du Roy 
Qui, chiches de plaisir, ne tirent que pour soy, 
Mieulx expertz à limer du prince les dorures 
Que leurs pères n'estoient à limer les serrures * 

NAPOLITANE 

(Cinq quatrains italiens.} 

Dicete mi, dicete mi, mio bene, etc. 

BERGAMASCA 

(Dix vers italiens en deux stances.) 

lo ti vedo per il buso, etc. 

(Dix-sept vers italiens en cinq pièces.) 

Dormiendo io mi sonniava, etc. 

I. Ici manquent quatre feuillets qui ont été arrachés du manuscrit 
de Palerne. Nous ne pouvons que regretter la fin de cette ardente 
satire. 



— igo 



CHANSON 

On ne se souvient que du mal ; 
L'ingratitude règne au monde. 
L'injure se grave au métail, 
Et le bien faict s'inscrist en l'onde. 

Amour en sert de preuve aux siens, 
Luy qui joinct la peine aux délices ; 
Nul ne luy sçait gré de ses biens 
Et tous accusent ses malices. 

Et si le mal qui nous produict 
N'est poinct causé par son essence, 
Le soleil cause ainsy la nuict, 
Non de soy, mais par son absence. 

Il porte un flambeau dans la main 
Pour en esclairer dans nostre âme ; 
Et nous, d'un jugement peu sain. 
Nous allons brusler à sa flamme 

Il preste à nostre entendement, 
Pour voiler au ciel, ses deux bailles ; 
Nous les engluons follement 
Dedans les vanitez mortelles. 

Ainsy du plumaige qu'il eust 

Icare pervertit Tusaige ; 

Il le reçut pour son salut 

Et s'en servoit à son dommaige. 

Bref de ses plus malins effectz 
Les fruictz naissant de noz semences, 
Nous dissimulons ses biens faictz 
Et l'accusons de nos offenses. 

Amour, tout enfent qu'on le croit, 
Est de ce grand monde Iç père ; 
Mais nostre âme est, en son endroict, 
Ce qu'à son âme est la vipère. 

Elle en cherche l'accouplemeru, 
D'une amoureuse impatience ; 
Et puis le tue ingratement, 
En ayant eu la joyssance. 

Mais luy, renaissant de sa mort. 
Garde que l'esprit ne sommeille ; 
Car, à vray dire, une âme dort 
Si le feu d'amour ne l'esveille. 

Sans luy n'auroit jamais esté 
Nulle chose belle estimée, 

Car la plus parfaicte beaulté 
N'est belle que pour estre aymée. 

S'il est petit, il fault blasmer 
De cela nostre seulle offence 
Qui, desdaignant le contre aymer. 
Gardons qu'il ne prenne accroissance. 

Il faict, où sa puissance a lieu, . 
Changer l'amant en ce qu'il ayme ; 
Et quant il nous faict aymer Dieu, 
Il nous faict estre dieu nous mesme. 

Il joinct, par sa divinité', 
L'âme et l'object qu'elle souhaite ; 
Il est la parfaicte amitié, 
Et Dieu est l'unité parfaicte. 

C'est luy qui gouverne le bail 
De ceste grand' machine ronde, 
Tellement que, si c'est un mal, 
C'est un mal nécessaire au monde. 

Il void bien clair, quoyque ses yeulx 
Portent un voille qui les serre ; 
Noz cueurs sont ainsy veuz des dieux 
A travers ces voilles de terre. 

Par luy les amantz absentez 
Se peuvent voir de la pensée ; 
Il lict dedans les volontez : 
N'est-ce pas mieulx voir que Lincée. 

Le regret qui nous vient saisir, 
Après l'heur de la joyssance, 
Vient de ce que nostre désir 
Précédoit nostre cognossance. 

Il falloit juger puis aymer, 
Et nous avons faict au contraire ; 
Amour n'en est poinct à blasmer, 
Mais nostre désir téméraire. 

Que sert doncq un mespris mocqueur 
Blasmer celuy qui tout surmonte ? 
Qui se mocque de son vainqueur, 
Il accroist luy mesme sa honte. 

Il rendroit le vice abattil, 
Si ce n'estoit nostre malice. 
Amour de soy n'est que vertu ; 
Mais nostre abus en faict un vice. 

AULTRE CHANSON EN ESPAIGNOL 

(En sept quatrains.) 

Por vos, Ana mia, me desamo, etc. 

OTRA 

(En quatre quatrains.) 

Por que tanta cruel dad, mi nimpha hermosa. 

OTRA MAS 

(Quatre tercets.) 

De hora en hora, conosco el mal que siento. 
(Suivent sans titre deux pages de vers en quatrains.) 

OTRA AL LOOR DE LAS VIEZAS 

(Trois sizains avec refrain.) 
Vie ja q por moços, etc. *. 

AULTRE CHANSON 

(Chanson, en six quatrains.) 

Madame, faictes cela, etc. 

I. A la suite du préambule en trois vers se trouvent trois sizains 
suivis chacun d'un vers en refrain. 

AULTRE CHANSON 

Qui ayme n'a poinct de plaisir ; 

Je le tiens mizérable, 
Puisqu'on arreste son désir 

A chose variable. 

Pour avoir ung contentement 
L'on souffre mille peynes, 

Qui s'en fuit aussy promptement 
Que le vent par les plaines. 

Le Naucher n'est tant tormenté 
Des flotz de la marine, 

Qu'un pouvre amant est molesté 
Quant amour le domine. 

Dictes moy si ces amoureulx 
N'ont pas l'âme damnée 

De vivre cent ans langoureux 
Pour une bonne année. 

. Poser ung baiser haultement, 
La cheutte en est mortelle ; 
Mais si vous aymez bassement, 
Couard on vous appelle. 

ALTRA CANSON CstcJ 

RAILLERIE CONTRE UNE VIEILLE 

Je veulx chanter icy les beautez d'une dame 

Où il n'y en a poinct, 
Laquelle n'a jamais peu asservir mon âme 

Par son maigre embonpoinct. 

Je veulx chanter aussy Tor de sa tresse blonde 

Où je me fusse espris, 
N'eust esté que j'ay faict un serment en ce monde, 

De n'aymer poinct le gris. 

Je veulx chanter ces yeulx que tout le monde admire 

En les voyant si beaulx : 
Ce sont des yeulx divins où l'amour prend la cire 

Pour faire ses flambeaux. 

Je veulx chanter aussy ceste bouche riante 

Où l'amour prend vigueur, 
Parce qu'en la baisant, elle est si odorante 

Qu'elle faict mal au cueur. 

Je veulx chanter aussy ce tétin qu'elle cache 

Comme ung riche butin ; 
Mais elle les a faictz comme ceulx d'une vache 

Qu'on a traite au matin. 

Je veulx chanter aussy ses belles dentz d'ivoyre, 

Blanches comme le laict ; 
Mais si peu qu'elle en a, elles sonfaussy noires 

Que le noir le plus laid. 

Je veulx chanter aussy ces deux arcs qu'elle porte, 

L'ornement de ses yeulx ; 
Mais elle a le poil faict tout de la mesme sorte 

Que les ours furieulx. 

Je ne veulx chanter ces merveilles estranges, 

De peur de m'eschauffer ; 
Si je descends plus bas, pour chanter ses louanges, 

Je trouveray Tenfert. 

CONGÉ RESPECTIF ENTRE AMANTS 

Vostre humeur ne m'a poinct fasché 
Pour vous estre de moy distraicte ; 
Ma foy j'étois bien empesché 
A faire une honneste retraitte 
Mon service est ailleurs promis, 
Et quicte à quicte et bons amys. 

Vous soulliez estre tout mon cueur; 
Et moy j'estois toute vostre âme ; 
Mais si changez de serviteur. 

Ne puis-je pas changer de dame ? 
Ce n'est pas ung crime commis ; 
Et quicte à quicte et bons amys. 

Fi, fi de ceste loyaulté 
Qui tyranise nostre vie. 
Il n'est que belle liberté 
D'aymer, où nous portons envye ; 
Aquoy nous nous sommes remys; 
Et quicte à quicte et bons amys. 

Bien nous nous reverrons un jour, 
Pour conter de nostre fortune. 
Pendant, oblions nostre amour, 
De peur qu'elle soit importune. 
Plus y pert qui plus y a mis ; 
Et quicte à quicte et bons amys. 

Quoy 1 me pensiez vous escollier, 
Ou bien quelque nouveau novice, 
De croire à ce sexe légier ? 
A cela je ne suis propice. 
Gardez ce que m'aviez promis : 
Je le vous quicte, et bons amys. 

Je voyois vos dessaings venir: 
C'estoit que, d'un fardé langaige, 
Vous me vouliez entretenir, 

Cherchant ailleurs vostre advantaige. 
C'est pourquoy tost je m'en desmis ; 
Et quicte à quicte et bons amys; 

PIÈCE GRAVELEUSE 

En douze vers, dont il en manque un rimant avec satisfaict. 

Un jour de f este ^ une femme non sotte, etc. 

PIÈCE ORDURIÈRE 

En huit vers. 

Un jeune sot^ s'en allant par les champs^ etc. 

SUR L'ESTAT DE LA FRANCE 

(sonnet) 

Voyant de nostre temps l'inconstante manière 

Qui atland, d'heure à aultre, un changement nouveau, 

L'on peult accomparer la France à un tableau 

Où quatre grandz joueurs s.'esbattént à première. 

• 

Le Roy, sur qui doibt choir la perte tout entière 
Dict : Passe, si je puis, bien que son jeu soit beau. 
Je Venvye^ dict Bourbon, en quictant son chapeau, 
Sans voir ce qui luy vient à la carte derrière. 



Je tiens ^ dict Espernon, y allast-il de plus, 
De Guise, soubz Tespoir de quelque petit llus, 
L'enfonce de son. reste et Taultruy y hazarde ; 

Mais le Roy catholicq, assistant tout debout, 
Y estant de moictyé couvertement regarde 
A luy fournir argent, pour enfin avoir tout. 



SONNET DE LA SAINTE LIGUE 

Le Roy n'a poinct d'enfans pour succéder en France ; 
Il fault un successeur Cathollicque Romain. 
D'impostz et de tributz le royaulme est tout plain ; 
Et le peuple opressé, irrité de vengence. 

Deux, trois, quatre mignons ont toute la finance ; 
Les Estats généraulx furent tenuz en vain ; 
Et ceste ligue saincte y veult mectre la main, 
Affin de redresser nostre foible espérance. 

m 

Le Roy n'a poinct d'enfans ; mais il en peult avoir, 

Le Révolté ne doibt au royaume pourvoir. 

Le Roy peult soulaiger son peuple sans contraincte. 

Deux, trois, quatre mignons ne seront plus si grandz, 
Les Estatz résouldront de tous noz difFérendz ; 
C'est pour couper chemin à ceste ligue saincte. 

AULTRE SONNET POLITIQUE 

La victoire est pour eulx, car le peuple chancelle ; 
Les plus grands, irritez, feront un dur effort ; 
Tout est plein de fureur et d'horreur, et de mort ; 
Et, des François troublez, la guerre est immortelle. 

Voillà les folz discours d'une foible cervelle, 
D'attacher aux mutins Teffect de nostre sort ; 
Et quiconque peu fin dict que nostre Roy dort, 
S'il est bon serviteur, doibt se monstrer fidelle. 

Mais je n'ose parler durant le temps qui court ; 
Car je crains le desdaing des maistres de la Court ; 
Et foible je ne puis secourir ma province. 

Mais de rendre vainqueurs les subjectz de leur Roy, 
Ou de le désirer, c'est n'avoir poinct de foy : 
Celuy n'ayme poinct Dieu qui n'honore son prince, 

AULTRE [SONNET] 

A CEULX DE LA SAINTE LIGUE 

OÙ courez-vous. Ligueurs ? Bon Dieu, quelle foUie l 
Quelle aveugle fureur vous trouble le cerveau. 
Qui, de vos propres mains, dressez vostre tombeau ; 
Non vostre seullement, mais de vostre patrye. 

Ainsy le Sagontin, prodigue de sa vye, 
De sa femme et enfans, d'un tragicque flambeau 
Embrase, de sa main, ce qu'il a de plus cher *, 
Ses enfans, ses autelz et sa cité chérye. 

Il souffrit tous ces maulx pour Tamilié Romayne. 
Vous périrez aussy pour celle de Lorrayne ; 
Semblable est le malheur, non l'honneur, au trespas. 

Il mourut pour l'amy, pour fuyr servitude ; 

Et vous, pour Tennemy, dont le joug est bien rude ; 

Il en fut fort loué ; vous ne le serez pas. 



SONNET 

AU s' JEHAN LOUYS DE NOUGARET, DUC d'eSPERNON ^ 

O pouvre souffreteux et d'honneur et de gloire. 
Qui allez mendiant les beaux faictz du Guisart, 
Et vostres les preschez au peuple babillart, 
Pour paindre vostre nom au temple de mémoire, 

Il fault, par la vertu et les armes, bien faire. 
Il fault, parmy la pouldre et le sang, au hasart, 

1. Beau? 

2. Jean-Louis de Nogaret et de La Valette^ duc d'Epernon , né 
en i554, faisait partie des mignons de Henri III, avec Queylus, 
Joyeuse et Saint-Mégrain. 

S'acquérir un beau loz, et non poinct, par le fard 
D'un honneur emprunté, l'honneur d'aultruy soustraire. 

Toute chose sied bien, estant mise en son lieu. 
L'esté nous desplairoit du printemps au millieu ; 
Et si les eaux baignoient tout le sein de la terre. 

C'est le faict d'une Dame ou d'un sacré Prélat 
De bien traicter la paix; non d'un jeune soldat 
Duquel l'honneur naïf doibt florir par la guerre. 

Jehan Louys de Nougaret 
Guide Henry à sa volonté. 

SUR LA DEFFAICTE DES REISTRES 

i587 

Le Guisart Balafré a deffaict à propos 
Un nombre d'ennemys, de Reistres huguenotz. 
Le reste s'est sauvé par fort grande détresse ; 
Et, sans un meschant clou, qui luy vint à la fesse, 
Qui l'empeschoit encor de monter à cheval, 
Il les eust tous tuez ou faict beaucoup de mal. 
Reistres donq, qui fuyez par la France où vous estes, 
Voz cornes retirez et non pas voz cornettes ; 
Dictes un grand mercy ; et venez, sur le tard. 
Vos chandelles offrir aux fesses du Guisard, 
Et recognoissez tous que vostre vie entière 
Dépend tant seuUement du faict de son derrière. 

14 

AUX POLITICQUES DE COURT 

Polliticques de Court, gens sans Dieu et sans loy, 
Qui ruynez le peuple et destruisez le Roy ; 
Qui demandez la paix avec les héréticqùes 
Et voulez avoir guerre avec les cathollicques ; 
Qui vouliez maintenir tout en confusion, 
Mariant Thérésie à la religion ; 

Qui faictes des édictz, forgez des ordonnances * 

Par un constant succès le fondz de ses finances ; 
Qui nous représentez une nécessité 
Qui durera tandis qu'aurez auctorité, 
N'ayans honte d'avoir des biens en affluance. 
Voir vostre maistre pauvre et le peuple en souffrance, 
Dont le prouffit vous vient, au Roy le deshonneur. 
Le regret à chascun, au peuple la douUeur ; 
Qui chassez de la Court, pour mieulx vous mettre en 

[grâce, 
Les princes et seigneurs dont vous tenez la place ; 
Qui les rendez suspectz par vos propoz flateurs. 
Les appelans Guisardz, Espaignols et Ligueurs; 
Qui allumez la guerre et ne la sçauriez faire ; 
Qui nous ferez sentir peut estre leur collère*; 
Qui rendez odieux nostre Roy à la France ; 
Esponges qui tirez toute nostre substance, 

1. Il y a évidemment une omission entre ces deux vers. 

2. Il y a ici, dans l'original, une omission de deux vers masculins. 

Dont le Roy n'est de rien plus riche ou mieulx aisé, 

Ayans le bien du Roy et le nostre espuisé *. 

Qui esloignez du Roy les princes généreux 

Pour des singes de Court, gens foibles et hargneux ; 

Et qui les irritez en leur fermant la porte ; 

Et perdez cest estât : Le Diable vous emporte ! 

Amen. 

SUR LE PORTRAICT DU DUC DE GUIZE 

L'on ne void que les iraictz du visaige et des yeulx 
Du Guizart valleureux, en ce petit espace ; 
Sa grandeur, son renom sont gravez dans les cieulx. 
Encore plus avant que ce coup sur sa face. 

SONNET AU ROI 

Sire, chascun cognoist vostre nécessité ; 
Mais de vous secourir nous n'avons la puissance. 
Car si, de vostre part, estes eh indigence, 
Vostre peuple est du tout réduict en pauvreté. 

Tout ce que nous pouvons pour vostre Majesté, 
C'est vous donner conseil, en nostre conscience, 
Que vostre favori vous faciez Roy de France, 
Et soyez son mignon, tel qu'il vous a esté. 

I. Il y a ici, dans ToriginaU une omission de deux vers féminins. 

Vous changerez de chance et serez faict semblable. 
Mis dessus ou dessoubz, comme orloge de sable, 
Qui remplit le dessus, en le mettant dessoubz. 

Vous reprendrez Testât, les biens et les richesses 
Que vous avez perdus par voz grandes largesses ; 
Et, sans nécessité, serons et vous et nous. 

Espernon, qui n'a loy ni honte, 
Guide Henry à sa volonté ; 
Et si font, quoique Ton die. 
Tous) ours la guerre à Thostie *. 

I. Il manque ici plusieurs feuillets qui terminaient le manuscrit 
du Forézien Jean Palerne. » 

